Inthi ge Faaduvidhaalhuvun Sarukaarun hushahelhi ijura'athuge bill ah!\nއިންތިގެ ފާޑުވިދާޅުވުން ސަރުކާރުން ހުށަހެޅި އިޖުރާއަތުގެ ބިލަށް!\n12 މެއި 2020\nރައްޔިތުންގެ މަޖިލީހުގެ ޖުޑިޝަރީ ކޮމެޓީގެ ބައްދަލުވުމެއްގެ ތެރެއިން --\nއާންމު ސިއްހަތުގެ ކުއްލި ނުރައްކަލުގެ ހާލަތާއި ކާރިސާތަކުގެ ހާލަތުގައި ޝަރީއަތް ކުރާނެ އިޖުރާއަތު ބަޔާންކޮށް، ޖިނާއީ އިޖުރާއަތުގެ ޤާނޫނަށް ސަރުކާރުގެ ފަރާތުން ހުށަހެޅި ބިލަށް މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ (އިންތި) ފާޑުވިދާޅުވެއްޖެއެވެ.\nބަންޑާރަ ނައިބުގެ އޮފީހުން ތައްޔާރުކޮށް، ސަރުކާރުގެ ފަރާތުން، ފޮނަދޫ ދާއިރާގެ މެމްބަރު މޫސާ ސިރާޖު މަޖިލީހަށް ހުށަހެޅުއްވި ޖިނާއީ އިޖުރާއަތުގެ ޤާނޫނަށް އިސްލާހު ގެނައުމުގެ ބިލުގެ ބަހުސް މިއަދު ވަނީ މަޖިލީހުގައި ފަށާފައެވެ.\nއެ ބިލަށް ބަހުސް ކުރައްވަމުން، އިންތި ވިދާޅުވީ ސިއްހީ ކުއްލި ނުރައްކަލުގެ ހާލަތުގައި ޕްރޮސެކިއުޓާ ޖެނަރަލް (ޕީޖީ) ދައުވާ ކުރަންޖެހޭ މުއްދަތު އިތުރު ކުރުމަށް ސަންސެޓް ބިލެއް ހެދުމަށް މަޖިލީހުގެ ޖުޑީޝަރީ ކޮމެޓީން ރިކޮމަންޑޭޝަނެއް ފާސްކޮށްފައިވާ ކަމަށެވެ. ނަމަވެސް ސަރުކާރުން ހުށަހެޅި ބިލަކީ އެގޮތަށް ފޮނުވާފައިވާ ބިލެއް ނޫން ކަމަށެވެ.\nނުރައްކާތެރި ވާހަކަތަކެއް ބިލުގައި ހިމެނިފައިވާ ކަމަށް ފާހަގަ ކުރައްވައި އިންތި ވިދާޅުވީ އާންމު ހާލަތްތަކުގައި ހުއްދަ ދެވިގެން ނުވާނެ ކަންތައްތަކަށް ވަރަށް ފުޅާކޮށް، ބިލުގައި ހުއްދަ ދީފައިވާ ކަމަށެވެ.\n“މި ބިލުގައި ހުރި ބައެއް ކަންބޮޑުވުން ފާހަގަކޮށްލާނަން. މިއީ ސަންސެޓް ޤާނޫނެއްގެ ގޮތަށް އައިސްފައިވާ ބިލެއް ނޫން. އާންމު ހާލަތުގައި އެހާ ފުޅާކޮށް، [ޝަރީއަތް] ކުރެވޭނެ ގޮތަށް ހުއްދަ ދިނުން ރަނގަޅު ނޫން ކަން ކަމަށް ހުއްދަ ދެވިފައިވާކަން ފާހަގަ ކުރެވޭ،” ޤާނޫނީ ވަކީލުކަން ވެސް ކުރައްވާ އިންތި ވިދާޅުވިއެވެ.\nއާންމު ހާލަތްތަކުގައި މުޅި ޝަރީއަތް ވީޑިއޯ ކޮންފަރެންސްކޮށް ހިންގުމާމެދު ކަންބޮޑުވުން ފާޅުކުރައްވައި އިންތި ވިދާޅުވީ އެގޮތަށް ޝަރީއަތް ހިންގުމަކީ އިންސާފު ލިބޭނެ ކަމެއްތޯ ދުނިޔޭގެ ޤާނޫނީ ފަންނުގެ ބޭފުޅުން ސުވާލު އުފައްދާ ކަމަށެވެ.\nމިސާލެއްގެ ގޮތުގައި އިންތި ވިދާޅުވީ ހެކި ބަސް ނަގަން ހާޒިރުކުރާ މީހާ ބުއްދި ސަލާމަތުން ހުރިތޯ ބެލުމަކީ ހާއްސަ ސަމާލުކަމެއް ދީގެން ފަނޑިޔާރު ބަލަންޖެހޭ ކަމެއް ކަމަށެވެ. ވީޑިއޯ ކޮންފަރެންސްކޮށް އެފަދަ ކަންކަން ބެލިދާނެތޯ އިންތި ސުވާލު އުފެއްދެވިއެވެ.\n"ވިޓްނަސް ސްޓޭޓްމަންޓެއް ހާއްސަ ހާލަތެއްގައި ނެގުމުގެ ފުރުސަތު ދެވުނެއް ކަމަކު، މުޅި ޝަރީއަތް މިގޮތަށް ހިންގައި ތުހުމަތު ކުރެވޭ މީހާ ހުރި ހާލަތު... ދެނެގަންނަން ޖެހޭނެ ކަމެއް. ވީޑިއޯ ކޮންފަރެންސް އެކަން ދެނެގަނެ، ނުކުރެވޭނެ ކަމަށް ވަރަށް ގިނަ ފަރާތްތަކުން ފާހަގަ ކުރޭ،” މަޖިލީހުގެ ޖުޑީޝަރީ ކޮމެޓީގެ މުގައްރިރު އިންތި ވިދާޅުވިއެވެ.\nޖިނާއީ އިޖުރާތުގެ ގާނޫނަށް ސަރުކާރުން ހުށަހެޅި އިސްލާހުގައި ހާއްސަ ހާލަތުގައި އަމަލު ކުރަން ކަނޑައަޅާފައިވާ އުސޫލުތަކަށް ވެސް އިންތި ވަނީ ފާޑުވިދާޅުވެފައެވެ. އޭނާ ވިދާޅުވީ ތުހުމަތު ކުރެވޭ މީހާ ފުލުސް އޮފީހަށް ހާޒިރު ކުރުމުގެ ބަދަލުގައި ހޯމް މިނިސްޓްރީން ކަނޑައަޅާ ތަނަކަށް ގެންދިއުމަށާއި ހައްޔަރު ކުރަންޖެހޭ ހާލަތުގައި ހޯމް މިނިސްޓްރީން ކަނޑައަޅާ ތަނެއްގައި ހައްޔަރު ކުރަން ބިލުގައި ބަޔާންކޮށްފައި އޮތުމަކީ “ނުރައްކާތެރި” ކަމެއް ކަމަށެވެ.\nހައްޔަރުކޮށްފައި ތިބޭ މީހުންނާއި ތަހުގީގަށްފަހު ހައްޔަރުން ދޫކޮށްލާ މީހުންގެ މައްޗަށް ދައުވާ ކުރަންޖެހޭ މުއްދަތު އިތުރު ކުރުމަށް މަޖިލީހުގައި ޕްރޮސެކިއުޓާ ޖެނަރަލް (ޕީޖީ) އެދިވަޑައިގެންފައިވާތީ، އެކަމަށް ވެސް އިންތި ވަނީ ފާޑުވިދާޅުވެފައެވެ. އޭނާ ވިދާޅުވީ ބައެއް ގައުމުތަކުގައި 24 ގަޑިއިރާއި 72 ގަޑިއިރު ތެރޭގައި ތުހުމަތު ކުރެވޭ މީހާގެ މައްޗަށް ދައުވާ ކުރާ ކަމަށެވެ.


ރައީސުލްޖުމްހޫރިއްޔާ މުޙަންމަދު ނަޝީދު ދެއްވި 109 ވަނަ ރޭޑިޔޯ ޚިޠާބު - The President's Office\nރައީސުލްޖުމްހޫރިއްޔާ މުޙަންމަދު ނަޝީދު ދެއްވި 109 ވަނަ ރޭޑިޔޯ ޚިޠާބު\n5 އޮގަސްޓް 2011، ރިފަރެންސް: PRO/RMN/2011/168\nމިއަދަކީ5އޯގަސްޓް 2011 ވީ ހުކުރު ދުވަސް. މިއަދު އަޅުގަނޑު އެންމެ ބޭފުޅުންނާ ރޭޑިއޯގެ ޛަރީޢާއިން ބައްދަލުވާއިރުގައި، އެނގިވަޑައިގަންނަވާނެ، އަޅުގަނޑު މިހުރީ ސީޝެލްސްގައި. ސީޝެލްސްގައި މިހާރު މިދަނީ އިންޑިއަން އޯޝަން އައިލެންޑް ގޭމްސް، އިންޑިއާ ކަނޑުގެ ޖަޒީރާ ޤައުމުތަކުގެ ކުޅިވަރު މުބާރާތް ކުރިއަށް. މި މުބާރާތުގައި ދިވެހިރާއްޖޭގެ ވަރަށް ގިނަ ޓީމު ބައިވެރިވެފައި އެބަވޭ. އިއްޔެގައި މިކުޅެވުނު ފުރަތަމަ ފުޓްބޯޅަ މެޗް ކުޅެވުނު. އެ މެޗްގައި މޮރިޝަސްއާއި ދިވެހިރާއްޖެއާ ބައްދަލުކޮށް، އަޅުގަނޑުމެންގެ ޓީމު ވަރަށް ފުރިހަމަ ކުޅުމެއް އެ ދެއްކީ. އެކެއް އެކަކުން އެއްވަރުވީ. އަޅުގަނޑު ގާތުގައި އިބްރާހީމް އިސްމާޢީލާއި، ހީނާ ސަލީމާ ދެބޭފުޅުން ވަރަށް ހިނިތުންވެފައި ވިދާޅުވި، 1979 ވަނަ އަހަރު އެބޭފުޅުން ހަމަ މި ޤައުމާ، މޮރިޝަސްއާ ކުޅުނުފަހަރު 8 ލަނޑުން އެބޭފުޅުން އެފަހަރު ބަލިވެގެން މާލެދާން ޖެހުނު ކަމަށް.\nދިވެހިރާއްޖޭގެ ކުޅިވަރާއި، ދިވެހިރާއްޖޭގެ ފުޓްބޯޅަ އިރާދަކުރެއްވިއްޔާ، ދުވަހެއް ދުވަހަކަށް މިދަނީ ރަނގަޅުވަމުން. ފުޓްބޯޅައިގެ އިތުރުން، އެހެން އެތައް ކުޅިވަރެއް، ބާސްކެޓްބޯލް، ވޮލީ، ބެޑްމިންގޓަން، މިހުރިހާ ކުޅިވަރު. އަދި އެތްލެޓިކްސްވެސް އެބައޮތް. އެހެންވީމާ، އަޅުގަނޑުމެން މިދެކެނީ، ވަރަށް ފުރިހަމަ ކާމިޔާބީތަކެއް ރާއްޖެއަށް މިމުބާރާތުން ލިބިގެންދާނެ ކަމަށް.\nހަމައެއާއެކުގައި، ސީޝެލްސްގައި ހުންނައިރު، އަޅުގަނޑުމެންނަށް ހަނދާނުން ކައްސާލައިގެނެއް ނުދާނެ، މިޤައުމަކީ، ދިވެހިރާއްޖެއާ ވަރަށް ގާތުގައި އޮތް، ދިވެހިރާއްޖެއާ ވަރަށް އެއްބާވަތެއްގެ ޤައުމެއްކަން. މިތަނުގައި ކަންތައްތައް ވަމުންދާގޮތާއި، މިތަނުގެ އިޤްތިޞާދާއި އަދި މިތަނުގެ މާލިއްޔަތުގެ ކަންކަން ރޭވެމުން އަންނަ ގޮތް، އަޅުގަނޑުމެންނަށް ބަލައި، ދެނެގަނެ ދަސްކުރުމަކީ، ހަމަކަށަވަރުންވެސް އަޅުގަނޑުމެން ރާއްޖެއަށް އޭގެ އެތައް ފައިދާއެއް ލިބޭނެ ކަމެއް. ހަމަ މިދަތުރުގައި އަޅުގަނޑުމެންނަށް އިރާދަކުރެއްވިއްޔާ، އެ ނަޞީބުވެސް ލިބިގެންދާނެ.\nހަމައެހެންމެ، ސީޝެލްސްގެ މަސްކަނޑުތަކުގައި މަސް ބޭނުމާއި އަދި ޓުއަރިޒަމްގެ މަސައްކަތާއި އަދި އެނޫންވެސް އެހެން ކަންކަމުގައި ދިވެހިންނާއި، ދިވެހިރާއްޖެއާއި، ދިވެހި ސަރުކާރާއި، ސީޝެލްސް ސަރުކާރާ ގުޅިގެން ހިންގޭންހުރި ކަންތައްތަކަކީ ކޮބައިތޯ އަޅުގަނޑުމެންނަށް އިރާދަކުރެއްވިއްޔާ، މިދަތުރުގެ ތެރެއިން ދެނެގަނެވޭނެ. އަޅުގަނޑުމެން މި އުންމީދު މި ކުރަނީ، މިއިން އަޅުގަނޑުމެންނަށް ލިބޭ ޢިބްރަތުންނާއި އަދި އުފެދޭ އިތުރު ގުޅުމުން، ރާއްޖެއަށާއި އަދި ރާއްޖޭގެ ރައްޔިތުންނަށް މިކަމުގައި ކިތަންމެ ފައިދާއެއް ވެގެންދާނެ ކަމަށް.\nބަރަކާތްތެރި ރަމަޟާން މަސް މިދަނީ ކުރިއަށް. އަޅުގަނޑުމެންގެ ޓީމުގެ ކުދިންވެސް ތިބެނީ ރޯދައަށް. އެހެންވީމާ، އެކުދިންނަށް ކޮންމެވެސްވަރެއްގެ ހުއްޓުމެއް ހެނދުނު ގަޑީގައި އައިއްސަ ތިބޭ. އެކުދިން އެހެން ނަމަވެސް ކުޅެމުން އަދި ހިތްވަރު ކުރަމުން އެގެންދަނީ ވަރަށް ފުރިހަމަ މިސާލު ދައްކަމުން.\nއަޅުގަނޑުގެ އުންމީދަކީ، އަޅުގަނޑުމެންގެ ރާއްޖެއަށް ވީހާވެސް ފުރިހަމަ ކާމިޔާބެއް ލިބުން. އަޅުގަނޑުގެ ދުޢާއަކީ، އަޅުގަނޑުމެންނަށް މިއަދަށްވުރެ އަދި މާ ފާގަތި މާދަމައެއް ލިބުން. އަޅުގަނޑުގެ ދުޢާއަކީ، އަޅުގަނޑުމެންނަށް ދެދުނިޔޭގެ ބާއްޖަވެރިކަން ލިބުން.


FVM City gai education Conference eh baavvan thayyaru vanee\n2016ގައި ފުވައްމުލަކުަގައި ބޭއްވި އެޑިއުކޭޝަން ކޮންފަރެންސްގެ އިސްބައިވެރިން- ފޮޓޯ ޑރ. މ.ޝައުގީ\nފުވައްމުލައް ސިޓީގައި އެޑިއުކޭޝަން ކޮންފަރެންސެއް ބާއްވަން ތައްޔާރުވަނީ\n15 މެއި 2019, 21:05 |\nފުވައްމުލައް ސިޓީގައި އެޑިއުކޭޝަން ކޮންފަރެންސެއް ބޭއްވުމަށް ފުވައްމުލައް ސިޓީ ކައުންސިލާއި ފުވައްމުލައް ސިޓީގައި ހަރަކާތްތެރިވާ ތައުލީމީ ދާއިރާގެ އިސް ފަރާތްތަކުން ނިންމާފައިވާ ކަމަށް ފުވައްމުލައް ސިޓީ ކައުންސިލުން ހާމަކޮށްފިއެވެ. މީިގެ ކުރިން 2016ގައި ވެސް ފުވައްމުލައް ސިޓީ ކައުންސިލުން އިސްނަގައިގެން ވަނީ ވަނީ އެޑިއުކޭޝަން ކޮންފަރެންސެއް ބާއްވާފައެވެ.\nއަންނަ ސެޕްޓެމްބަރު މަހުގެ 14 އަދި 15 ގަިއ ބޭއްވުމަށް ތައްޔާރުވަމުންދާ ކޮންފަރެންސްގެ ކަންތައްތައް ނިންމުމަށް އިލްމީ ބޭފުޅުންގެ ކޮމެޓީއެއް އެކުލަވާލާފައިވާ ކަމަށް މައުލޫމާތު ލިބެއެވެ. އަދި ކޮންފަރެންސްގެ ކޮންސެޕްޓް ޕޭޕަރު ތައްޔާރުކުރުމާއި އެކަމާއި ގުޅޭ އެކިކަންކަން ކުރުމަށް އެކޮމެޓީ ބައްދަލުވުންތައް ވަރަށް އަވަހަށް ފެށިގެން ދާނެކަމަށް ވެއެވެ.\n2 ވަނަ އެޑިއުކޭޝަން ކޮންފަރެންސެއް ބޭއްވުމަށް ބޭއްވި މަޝްވަރާ ބައްދަލުވުމުގެ ތެރެއިން\nމިކޮންފަރެންސާއި ގުޅޭގޮތުން މަޝްވަރާ ކުރުމަށް ސިޓީ ކައުންސިލްގެ އިދާރާގައި އިއްޔެ ވަނީ ބައްދަލުވުމެއް ބާއްވާފައެވެ. މިބައްދަލުވުމުގައި ފުވައްމުލަަގައި ހުންނަ ޓީޗަރ ރިސޯސް ސެންޓަރ (ޓީއާރުސީ) އާއި ސްކޫލްތަކާއި ކޮލެޖުތަކުގެ އިސް ފަރާތްތަކުން ބައިވެރިވެފައި ވެއެވެ.\nމީކުރިން 2016 ވަނަ އަހަރުގެ ސެޕްޓެމްބަރު މަހު 14-15 އަށް ވެސް ފުވައްމުލަކުގައި ވަނީ އެޑިއުކޭޝަން ކޮންފަރެންސެއް ބާއްވާފައެވެ. އެއީ މިހާތަނަށް ރާއްޖޭގެ އަތޮޅުތެރޭގައި ބޭއްވި ފުރަތަަ އިލްމީ ކޮންފަރެންސެވެ. އެކޮންފަރެންސްގެ މަގުސަދެއް ގޮތުގައި ކަނޑައަޅާފައި ވަނީ ފުވައްމުލައް ސިޓީއަކީ މަތީ ތައުލީމުގެ ހަމަކަށް ހެދުން ކަމަށް މައުލޫމާތު ލިބިފައިވެއެވެ. އެކޮންފަރެންސްގެ ތީމަކީ “އެޑިއުކޭޝަނލް ޑައިލޮގް ފޯރ ޕްރޮމޯޓިން އއިފެކްޓިވް ކަރިކިއުލަމް އެންޑް ޕެޑަގޮޖީ”އެވެ.\nފުވައްމުލަކުގައި ބޭއްވި ފުރަތަމަ އެޑިއުކޭޝަން ކޮންފަރެންސްގެ ޕޯސްޓަރ – ފޮޓޯ: ސިޓީ ކައުންސިލް\nއިތުރު ލިޔުންއެޑިއުކޭޝަން ކޮންފަރެންސްފުވައްމުލައް ސިޓީ ކައުންސިލްފުވައްމުލައް ސިޓީ ތައުލީމު\nTags: އެޑިއުކޭޝަން ކޮންފަރެންސް, ފުވައްމުލައް ސިޓީ ކައުންސިލް, ފުވައްމުލައް ސިޓީ ތައުލީމު\nޝިޢާ 16 މެއި 2019 10:05\nތިޔަ ކޮންފަރެންސަކީ މިހާރުގެ މޭޔަރަކަށް ހުންނެވި ބޭފުޅާ މެޑަލް ޖައްސަން ކުރާ ކަމެއް. ކުރީގެ ކޮންފަރެންސަކީ އޭނާ ދެ މަގްސަދެއް ހާސިލްކުރަން ބޭއްވި ކަމެއް. ފުރަތަމަ ކަމަކީ ބޯމަތިވެފައި އޮތް އިންތިޚާބު ކާމިޔާބު ކުރުން. ދެވަނަ ކަމަކީ … … ޖަހައިގަތުން. މިދެކަންވެސް ވަރަށް ފުރިހަމައަށް ކާމިޔާބުކުރި. އަދި މިފަހަރުވެސް ތިކަމާ ތިއުޅެނީ އަންނަ އަހަރު ފެށޭއިރު އޮންނަ އިންތިޚާބަށް އޭނާ ފޫގަޅައިގެންފައި ހުރެ އެކަމަށް ކެމްޕެއިނަށް ކުރާ ތައްޔާރީ. ކުރީފަހަރުވެސް އޭނާ ކެމްޕެއިނަށް އެންމެ ބޮޑަށް ބޭނުންކުރީ ތަޢުލީމީ ދާއިރާއަށް ވަރަށް އިސްކަންދޭ ފަރާތެއްކަން ދެއްކުން. އެކަމަކު ހަގީގަތަކީ އޭނާގެ ވެރިކަމުގައި ފުވައްމުލަކުގެ ކަންތައްތައް ބޮއްސުން ލަމުން ދާކަން. މިއީ މުޅި ފުވައްމުލައް ހެކިވާނޭކަމެއް.\nރަޝީރު 18 މެއި 2019 08:05\nބުނަންތަ ޒިއްމާދާރު ވެރިން ތިބިތަނަކައް ތިކައުންސިލް ހެދުމައް ފޯރަމެއް ބާވަން ތައްޔާރު ވުން މާރަޅު


Cafe thakuge gellumah hallu hoadhai dhehvaane kamuge yageenkan dhehvaifi\nކެފޭ ތަކުގެ ގެއްލުމަށް ހައްލު ހޯދައިދޭނެ ކަމުގެ ޔަގީންކަން ދެއްވައިފި\nމާލޭގެ ހުޅަނގު ދެކުނު ހާބަރު ސަރަހައްދުގައި ހިންގާ ކެފޭއެއް ބަންދުކޮށްފައި -- ފޮޓޯ: އަވަސް\nކޮވިޑް-19 އާއި ގުޅިގެން ސަރުކާރުން އަޅާފައިވާ ރައްކާތެރިކަމުގެ ފިޔަވަޅުތަކުގެ ސަބަބުން ކެފޭ ރެސްޓޯރަންޓްތަކަށް ދިމާވެފައިވާ ދަތިތަކަށް ހައްލެއް ހޯދައި ދެއްވާނެކަމުގެ ޔަގީންކަން ރައީސް އިބްރާހިމް މުޙައްމަދު ސާލިހް ދެއްވައިފި އެވެ.\nރައީސް ސޯލިހް އިއްޔެ ވަނީ ކެފޭ / ރެސްޓޯރަންޓްތައް ތަމްސީލް ކުރައްވާ ރެސްޓޯރަންޓް އެސޯސިއޭޝަންގެ މެންބަރުންނާ އޮންލައިންކޮށް ބައްދަލު ކުރައްވާފަ އެވެ.\nއެ ބައްދަލުވުމުގެ މައުލޫމާތު އަަވަސްއާ ހިއްސާ ކުރައްވަމުން ރެސްޓޯރަންޓް އެސޯސިއޭޝަންގެ ބޯޑު މެންބަރު އަދި ކުރީގެ މަޝްހޫރު ޕްރެޒެންޓަރު ނުޒައިރު އަލީ ވިދާޅުވީ ކެފޭ ރެސްޓޯރަންޓް ތަކުގެ ވެރިންގެ ކަންބޮޑުވުންތަކަށް ހައްލެއް ހޯއްދަވައި ދެއްވާނެ ކަމުގެ ވަރަށް ބޮޑު ޔަގީންކަމެއް ރައީސް ދެއްވި ކަމަށެވެ.\n"އަޅުގަނޑުމެން ދެންނެވިން މި ވިޔަފާރީގައި އުޅޭ އެންމެހެން މިތިބީ ވިދިފައޭ، އަވަހަށް ހައްލެއް ހޯއްދަވައި ދެއްވާށޭ. ރައީސް ވިދާޅުވި މިއަދު ބާއްވާ ބައްދަލުވުމެއްގައި އެކަމަށް ހައްލެއް ހޯއްދަވައި ދެއްވުމަށް އެމަނިކުފާނު މަސައްކަތް ކުރައްވާނެ ކަމަށް،" ނުޒައިރު ވިދާޅުވި އެވެ.\nރެސްޓޯރަންޓް އެސޯސިއޭޝަނުން ވަނީ ރައީސް ސޯލިހަށް ބައެއް ކަންކަން ވެސް ހުށަހަޅާފަ އެވެ. އެގޮތުން ލިމިޓް ކޮށްގެން ނަމަވެސް ޑައިނިންގެ ހިދުމަތް ފެށޭނެ ގޮތެއް ހަމަޖައްސައި ދިނުމަށާއި ކެފޭ ރެސްޓޯރަންޓް ތަކަށް ލިބިފައިވާ މާލީ ގެއްލުންތަކަށް ސްޓިމިއުލަސް ޕެކޭޖެއް ހަމަޖައްސައި ދޭން ހުށަހެޅި އެވެ. އަދި ސަރުކާރުގެ ހިއްސާ އޮތް ތަންތަނުގެ ކުލި މައާފް ކޮށްދިނުމުގެ އިތުރަށް ކެފޭ ރެސްޓޯރަންޓްތަކާ ގުޅޭ އުސޫލުތައް އެޗްޕީއޭ އިން ހަދާއިރު އެފަރާތްތަކުގެ ބައިވެރިވުމާއެކު ހެދުން ހިމެނެ އެވެ.\nރައީސް އިބްރާހީމް މުހައްމަދު ސޯލިހް ކެފޭ ރެސްޓޯރަންޓްތަކުގެ އިސްވެރިންނާ އެކު އިއްޔެ ބޭއްވި ބައްދަލުވުން -- ފޮޓޯ: ރައީސް އޮފީސް\nނުޒައިރު ވިދާޅުވީ ކެފޭ ރެސްޓޯރަންޓްތަކަށް ލިބިފައިވާ މާލީ ގެއްލުންތަކާ ގުޅިގެން މީރާއަށް ދައްކަންޖެހޭ ފައިސާއާ ގުޅޭ ބައެއް ލިޔުންތައް ގިނަ ތަންތަނުގައި ނެތުމުން ރާއްޖޭގައި ހިންގާ ކޮމާޝަލް ބޭންކްތަކުން ލޯނު ހަމަޖައްސަން ދަތިވާނެ ކަމަށް ރައީސް ވިދާޅުވި އެވެ. ނަމަވެސް އިކޮނޮމިކް މިނިސްޓްރީގެ ދަށުން ހިންގާ އެސްއެމްއީ ބޭންކުން ލޯނެއް ހަމަޖައްސައިދެވިދާނެ ކަމުގެ އިޝާރާތެއް ދެއްވި ކަމަށެވެ.\nސަރުކާރު ހިއްސާ އޮތް ތަންތަނުގެ ކުލި މައާފް ކޮށްދޭން ހުށަހެޅުމުން ފިނޭންސް މިނިސްޓަރާއި އިކޮނޮމިކް މިނިސްޓަރު އެކަން ކޮށްދެވެން ނެތް ކަމަށް ވަގުތުން ވިދާޅުވި ކަމަށްވެސް ނުޒައިރު ވިދާޅުވި އެވެ. އެހެން ނަމަވެސް ވަކި މުއްދަތަކަށް ބަހާލައިގެން ކުލި ދެއްކޭނެ ފަސޭހަ ގޮތްތަކެއް ހަމަޖައްސައި ދެވިދާނެ ކަމަށް ވަޒީރުން ވިދާޅުވި ކަމަށްވެސް ނުޒައިރު ވަނީ މައުލޫމާތު ދެއްވާފަ އެވެ.\n"ދެން އަޅުގަނޑުމެން މިބުނަނީ ޑައިނިންގެ ހިދުމަތް ދެވޭނެ ގޮތް ހަދައިދޭށޭ ދުވާލުގެ ނުވަތަ ރޭގަނޑުގެ ވަގުތުކޮޅަކަށް ނަމަވެސް. ޑެލިވަރީގެ ވަގުތު ވެސް އިތުރުކޮށްދިނުމަށް އެދުނީ. ރައީސް ދެއްވި ވަރަށް ބޮޑު ޔަގީންކަމެއް،" ނުޒައިރު ވިދާޅުވި އެވެ.\nކާބޯތަކެތީގެ ހިދުމަތްދޭ ތަންތަނުން އަމަލުކުރަންވީ ގޮތުގެ ގަވައިދުތަކާއި މިންގަނޑުތައް އެޗްޕީއޭ އިން މުރާޖާ ކުރަމުންދާއިރު އެސޯސިއޭޝަންގެ ބައިވެރިވުން ހޯދަން ވެސް އިއްޔެގެ ބައްދަލުވުމުގައި މަޝްވަރާ ކުރެވުނެވެ. އަދި ކޮވިޑާ ގުޅިގެން ކެފޭ ރެސްޓޯރަންޓްތައް ޖޫރިމަނާ ކުރުމުން ދައްކަން ޖެހޭ ޖޫރިމަނާއާއި ބައެއް ކަހަލަ ފީ ތައް ނެގުން 18 މަސް ދުވަހަށް ފަސްކޮށްދިނުމަށްވެސް ހުށަހެޅި އެވެ. އަދި ކޮވިޑްގެ ހާލަތު އަނެއްކާ ގޯސްވިޔަސް ރައްކާތެރިކަމުގެ ފިޔަވަޅު އަޅާއިރު ކެފޭ ރެސްޓޯރަންޓްތަކުގެ ވިޔަފާރި އަށް ލޮޅުން އަަރައިގެން ނުދާނެ ގޮތަކަށް ސިޔާސަތުތައް ބައްޓަން ކޮށްދިނުމަށްވެސް އެދުނެވެ.\nކޮވިޑުން ރައްކާތެރިވުމަށް ސަރުކާރުން އެޅި ފިޔަވަޅުތަކުގެ ސަބަބުން އެންމެ ބޮޑު ގެއްލުމެއް ލިބުނު ވިޔަފާރިތަކުގެ ތެރޭގައި ކެފޭ ރެސްޓޯރަންޓްތައް ހިމެނެ އެވެ. ބައެއް ވިޔަފާރިތަކަށް ލިބުނު ގެއްލުންތަކާ ގުޅިގެން ކެފޭ ރެސްޓޯރަންޓްތައް ހިންގާ ބައެއް ބޭފުޅުން ވަނީ ބަނގުރޫޓް ވެފަ އެވެ.\nރައީސް އިބްރާހިމް މުހައްމަދު ސޯލިހު އެޗްޕީއޭ މިނިސްޓްރީ އޮފް ހެލްތު + ކެފޭ ރެސްޓޯރެންޓް


Body cam miaharu beynunkuran fesheythoa balanee – Iru\nއަމާޒަކީ މި އަހަރުގެ ތެރޭގައި ފުލުހުން “ބޮޑީ ކެމެރާ” ބޭނުންކުރަން ފެށުން ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެއެވެ.\nއިމްރާން އެހެން ވިދާޅުވީ މުޒާހަރާތަކާއި އެއްވުންތައް ރޫޅާލުމުގައި ދިވެހި ފުލުހުން ހަރަކާތްތެރިވާއިރު ބޮޑީ ކެމެރާ ބޭނުން ނުކުރަނީ ކީއްވެތޯ، ގަލޮޅު ދެކުނު ދާއިރާގެ މެމްބަރު މީކާއީލު އަހްމަދު ނަސީމް ސުވާލު ކުރެއްވުމުން، ލިޔުމުން ޖަވާބުދެއްވާ މަޖިލީހަށް ފޮނުއްވި ސިޓީއެއްގައެވެ.\nއެގޮތުން އިމްރާން އެސިޓީގައި ވަނީ ބޮޑީ ވޯން ކެމެރާ ބޭނުން ކުރުމަކީ ޕޮލިސީ ލެވެލްގައި އެކަން ކުރަން ނިންމާ، ކެމެރާތައް ހޯދުމުގެ މަސައްކަތް ދިވެހި ފުލުހުންގެ ހިދުމަތުން ކުރަމުންދާ ކަމެއް ކަމަށް ވިދާޅުވެފައެވެ.\nމި އަހަރުގެ ބަޖެޓުގައި އެކަން ހިމަނާފައިވާ ކަން ފާހަގަކުރައްވާ އިމްރާން ވިދާޅުވީ އެކަން މިދިޔަ އަހަރު ނުކުރެވުނީ ކޮވިޑާ ގުޅިގެން ބަޖެޓުން އެ ހަރަދު ނުކުރެވުމާ ގުޅިގެން ކަމަށެވެ.\nއިމްރާން ވިދާޅުވީ 1400 ކެމެރާ ހޯދުމަށްޓަކާ ޕައިލެޓް ޕްރޮގްރާމެއް ހިންގާ ރިލަޔަބިލިޓީ އަށް ބަލާ، އެމެރިކާގެ އެކްސްއޯން މަރުކާގެ ކެމެރާ ސިންގަލް ސޯސްކޮށް ހޯދުމަށް ޓެންޑާ ބޯޑަށް ހުށަހަޅާފައިވާ ކަމަށެވެ. ނަމަވެސް އެކަން އެގޮތަށް ކުރަން ނުފެންނަ ކަމަށް ޓެންޑާ ބޯޑުން ނިންމާފައިވާ ކަމަށް އިމްރާން ވިދާޅުވިއެވެ.\nއިމްރާން ވިދާޅުވީ ބޮޑީ ވޯން ކެމެރާ ޕްރޮކިއޯކޮށް މި އަހަރުގެ ތެރޭގައި ކެމެރާތައް ބޭނުންކުރަން ފެށުމަކީ މިނިސްޓްރީ އާއި ދިވެހި ފުލުހުންގެ ހިދުމަތުގެ ވެސް ޓާގެޓެއް ކަމަށެވެ.


އަލްފާޟިލް މުޙައްމަދު ނަސީމް - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nއަލްފާޟިލް މުޙައްމަދު ނަސީމް\nމުޙައްމަދު ނަސީމް، މިނިސްޓްރީ އޮފް އެގްރިކަލްޗަރުގެ ވަޒީފާއާ ގުޅިވަޑައިގަތީ 1980 ވަނަ އަހަރުގެ މާރިޗު މަހުގެ4ވަނަ ދުވަހުއެވެ. ފީލްޑް އޮފިސަރެއްގެ ވަޒީފާއިން ޚިދުމަތް ފަށްޓަވައި، އެ އަހަރު މިނިސްޓްރީން ކުރި އެންމެ މުހިންމު އެއް މަސައްކަތް ކަމަށްވާ، މާލެއިން މީދާ މަދުކުރުމުގެ މަސައްކަތުގައި ޢަމަލީގޮތުން ބައިވެރިވެވަޑައިގެންނެވިއެވެ.\nމުޙައްމަދު ނަސީމް، ސަރުކާރުގައި ހޭދަކުރެއްވި 42 އަހަރަށްވުރެ ދިގު މުއްދަތުގެ ތެރޭގައި ފުރުއްވައިފައިވާ މަގާމުތަކުގެ ތެރޭގައި، ކޮންޓްރޯލް އޮފް ކޮމިއުނިކެބްލް ޑިޒީޒަސް ޑިވިޜަންގެ ޑޮމިސިލިއަރީ ވާރކަރު ކަމާއި، މިނިސްޓްރީ އޮފް އެގްރިކަލްޗަރުގެ ފީލްޑް އޮފިސަރ ގްރޭޑް 1 ކަމާއި، ސީނިއަރ ފީލްޑް އޮފިސަރު ކަމާއި، ސެކްރެޓަރީ ކަމާއި، އެސިސްޓެންޓް އެގްރިކަލްޗަރ އޮފިސަރު ކަމާއި، އެގްރިކަލްޗަރ އޮފިސަރު ކަމާއި، ސީނިއަރ އެގްރިކަލްޗަރ އޮފިސަރު ކަމާއި، އެސިސްޓެންޓް ޑިރެކްޓަރުކަން ހިމެނެއެވެ.\nރާއްޖޭގައި ދަނޑުވެރިކަން ތަރައްޤީ ކުރުމުގައި، އެ މިނިސްޓްރީގެ ފަރާތުން ކުރައްވަމުން ގެންދެވި މުހިންމު މަސައްކަތްތަކުގައި، މުޙައްމަދު ނަސީމް އަދާކުރައްވައިފައިވާ ދައުރު، ޚާއްޞަގޮތެއްގައި ފާހަގަކޮށްލަން ޖެހެއެވެ. ނަސީމަކީ ދަނޑުވެރިކަމާ ގުޅޭ ގިނަ ތަމްރީނުތަކެއް، ރާއްޖެއިން ބޭރުގައި ފުރިހަމަކުރައްވައިފައިވާ ބޭފުޅެކެވެ. އެ ރޮނގުން ލިބިވަޑައިގެންނެވި ތަޖުރިބާތަކުގެ އަލީގައި، މާލޭ ނަރސަރީގައްޔާއި، ރަށްރަށުގެ ބައެއް ސްކޫލްތަކުގައި، ހައިޑްރޯފޯނިކް ޓްރޭނިންގ ކޯސްތަކެއް ހިންގަވައިފައި ވެއެވެ. އަދި އެކަމާބެހޭ ލުއި ފޮތްތައްވެސް ލިޔުއްވައިފައި ވެއެވެ. ރާއްޖޭގެ ވަރަށްގިނަ ރަށްރަށުގައިވެސް ދަނޑުވެރިކަމާ ގުޅޭ ވަރަށްގިނަ ކޯސްތައް ނަސީމް ވަނީ ހިންގަވައިދެއްވައިފައެވެ. އޭގެއިތުރުން، މާލޭގެ ނަރސަރީއާ ހަވާލުވެވަޑައިގެން ހުންނެވިއިރު، ބައެއް ސްކޫލްތަކުގެ ދަރިވަރުންނަށް ދަނޑުވެރިކަމާބެހޭ މަޢުލޫމާތުވެސް ދެއްވައިފައި ވެއެވެ. މުޙައްމަދު ނަސީމަށް ވަނީ ދަނޑުވެރިކަމުގެ މަސައްކަތްތަކުގައި، ރާއްޖޭގެ މީހުން ދިރިއުޅޭ ހުރިހާ ރަށަކަށް ޒިޔާރަތް ކުރައްވައިފައެވެ. އަދި ރ.އަތޮޅުގެ ހުރިހާ ފަޅު ރަށަކަށްވެސް ވަޑައިގެންނެވިއެވެ.\nމުޙައްމަދު ނަސީމަކީ ހުރިހާ މުވައްޒަފުންނާވެސް ވަރަށް ބޮޑަށް ގުޅިވަޑައިގެން މަސައްކަތް ކުރައްވައިފައިވާ އަދި ވަރަށް ފަރުވާތެރިކަމާއި އިޚްލާޞްތެރިކަމާއެކު ޚިދުމަތް ކުރައްވައިފައިވާ ބޭފުޅެކެވެ. އޮފީހުގައި ހޭދަކުރެއްވި މި ދިގު މުއްދަތުގައި، އެއްވެސް ދުވަހަކު ގަޑިނުޖެހި އޮފީހަށް ހާޒިރުވެވަޑައިގެންފައިވާކަން ފާހަގަވެއެވެ.


ބާޒާރުމަތީ ސަރަހައްދުގައި ޕިކަޕްތައް ޕާކްކުރުން މަނާކޮށްފި – Feshun.mv\nފޮޓޯ: އަލީ ނަސީރު/ ޕީއެސްއެމްނިއުސް\n29 ނޮވެމްބަރ 2021 - 15:02\nމާލޭގެ ބޮޑުތަކުރުފާނު މަގު، ، ބާޒާރުމަތީ ސަރަހައްދުގައި ޕިކަޕުތައް ޕާކް ކޮށްފައި ބޭއްވުން މާލޭ ސިޓީ ކައުންސިލުން މަނާކޮށްފި އެވެ.\nމާލޭ ސިޓީ ކައުންސިލުން މިިގޮތަށް ނިންމައިފައި މިވަނީ، އެ ސަރަހައްދަކީ ގިނަ ވަގުތުތަކުގައި މާލޭގެ އެންމެ ބާރުބޮޑު ސަރަހައްދުކަމަށްވެފައި، ޕިކަޕުތައް އެތާ ޕާކުކޮށްފައި ބާއްވާ މައްސަލައިގެ ޝަކުވާތައް އައިސްފައިވަނިކޮށެވެ.\nސިޓީ ކައުންސިލުން ބުނީ، ކަޕް ޑްރައިވަރުންނާ ދެމެދު މަޝްވަރާ ކުރުމަށް ފަހު ނޯތު ހާބަރުގެ މައި ގޭޓުން ފެށިގެން، ރޯ މަސް މާރުކޭޓާ ހަމައަށް ޕިކަޕްތައް މިހާރު ޕާކް ނުކުރެވޭނެ ގޮތަށް ހަމަޖައްސައިފައިވާ ކަމަށެވެ.\nއެހެންކަމުން ދެން ޕިކަޕްތަކަށް ޕާކުކުރުމަށް މިހާރު ވަނީ އިންޑަސްޓްރިއަލް ވިލެޖުން ޖާގަ ހަމަޖައްސައިދީފައި ކަމަށް ކައުންސިލުން ވިދާޅުވި އެވެ.\nބާޒާރުމަތީގެ ސަރަހައްދުގައި ޕިކަޕްތަކަށް ޕާކް ނުކުރެވޭ ގޮތް ހެދުމަށް ފަހު، އެ ސަރަހައްދުގައި ވަނީ ވަކި އަދަދަކަށް ސައިކަލް ޕާކް ކުރެވޭނެ ގޮތް ހަދައިފައެވެ. އަދި ހަތަރު ފުރޮޅުލީ އުޅަނދުތައް ވަކި ވަގުތެއް ވަންދެން މަޑުކޮށްގެން އޮވެވޭނެ ގޮތަށް ވެސް ޖާގަތައް ވަނީ ހަމަަޖައްސައިފަ އެވެ.


Uthuru Korea aa mashvaraa kuran thayyaaru: America\nއުތުރު ކޮރެއާއާ މަޝްވަރާކުރަން ތައްޔާރު: އެމެރިކާ\nއެމެރިކާގެ ސްޓޭޓް ޑިޕާޓްމަންޓްގެ ތަރުޖަމާން ނެޑް ޕްރައިސް: ޝަރުތަކާ ނުލައި އުތުރު ކޮރެއާއާ މަޝްވަރާކުރާނެ\nއުތުރު ކޮރެއާ އާއެކު މަޝްވަރާ ކުރަން ތައްޔާރު ކަމަށް އެމެރިކާއިން ބުނެފި އެވެ. ސްޓޭޓް ޑިޕާޓްމަންޓްގެ ތަރުޖަމާން ނެޑް ޕްރައިސް ވިދާޅުވީ އެއްވެސް ކަމެއް ޝަރުތު ކުރުމެއް ނެތި އުތުރާއެކު މަޝްވަރާ ކުރާނެ ކަމަށެވެ.\nނެޑް ޕްރައިސް ވިދާޅުވި ގޮތުން އެމެރިކާއިން މިހާރު ވެސް ގެންދަނީ އިންޑޯ ޕެސިފިކް ސަރަހައްދުގެ ބައިވެރިންނާ މަޝްވަރާ ކުރަމުންނެވެ. އެ ސަރަހައްދަކީ ބައިނަލްއަގްވާމީ ދަތުރުފަތުރަށް އަމާން ތަނަކަށް ހެދުމަށް އެމެރިކާއާ ބައިވެރިން މަސައްކަތް ކުރައްވާނެ ކަމަށް ވެސް އޭނާ ވިދާޅުވި އެވެ.\nތަރުޖަމާން މި މޭރުމުން ވާހަކަފުޅު ދެއްކެވުމުގެ ކުރިން ޖަޕާންގެ ބޮޑުވަޒީރު ފުމިއޯ ކިޝިޑާ ވެސް ވަނީ އުތުރާއެކު ގާތް ގުޅުމަކަށް އެދިވަޑައިގަންވާ ކަމަށް ވިދާޅުވެފަ އެވެ. އޭނާ ވިދާޅުވި ގޮތުގައި ގުޅުން ބަދަހި ކުރުމަށް އޮތް އެންމެ ކުރު މަގަކީ މަޝްވަރާ ކުރުމެވެ.\nދެ ކޮރެއާ ދެމެދުގައި 1950 ގައި ހިނގައިދިއަ ހަނގުރާމަ ގިނަ ބަޔަކު ގަބޫލުކުރާ ގޮތުގައި އަދިވެސް ނުނިމެ އެވެ. ދެ ކޮރެއާގައި އާއިލާތައް އަދިވެސް ތާށިވެފައި ތިބިއިރު މި ދެގައުމު ރުއްސަން މިހާތަނަށް ކުރެވެނު މަަސައްކަތަކުން އެދެވޭ ނަތީޖާއެއް ނުނިކުމެ އެވެ.\nއުތުރާ ދެކުނާ ދެމެދު މަޝްރާ ކުރަން އަޅާފައި ހުރި ޓެލެފޯން ހޮޓްލައިންތައް އާދައިގެ ހާލަތަށް ރުޖޫއަކޮށް މަޝްވަރާ ކުރަން ތައްޔާރުވެފައި އޮތުމަކީ ވެސް އެމެރިކާގެ މިޒާޖު ބަދަލުކުރި ސަބަބަކަށް ވެދާނެ އެވެ.\nއެމެރިކާގެ ރައީސް ޖޯ ބައިޑަން އޮކްޓޯބަރު 2020 ގައި ކެމްޕޭން ކުރެއްވިއިރު، ޝަރުތަކާ ނުލައި އުތުރު ކޮރެއާގެ ލީޑަރު ކިމް ޖޮން އުންއާ މަޝްވަރާ ނުކުރައްވާނެ ކަމަށް ވިދާޅުވި އެވެ. އެކަމަކު އުތުރު ކޮރެއާ އާއެކު ގާތް އުޅުމެއް އުފަން ކުރުވޭތޯ އެމެރިކާގެ ވެރިކަމުގައި އެއިރު ހުންނެވި ޑޮނަލްޑް ޓްރަމްޕް ވަނީ ގިނަ މަސައްކަތްތަކެއް ކުރައްވާފަ އެވެ.\nވައިޓް ހައުސްގެ ތަރުޖަމާން ޖެން ސާކީ ވިދާޅުވި ގޮތުގައި އުތުރު ކޮރެއާ އާއެކު އެމެރިކާއިން މަޝްވަރާކުރި ނަމަވެސް އުންމީދަކީ އެ ސަރަހައްދަކީ ނިއުކްލިއާ ހަތިޔާރު ނެތް ސަރަހައްދަކަށް ހެދުމެވެ. އޭނާ ވިދާޅުވީ އެމެރިކާ ދެން މަސައްކަތް ކުރާނީ އުތުރާއެކު ވާހަކަދައްކައިގެން ނިއުކްލިއާ މައްސަލަތަކަށް ހައްލު ހޯދޭތޯ ކަމަށެވެ.\nނިއުކްލިއަ އުތުރު ކޮރެއާ ޑޮނަލްޑް ޓްރަމްޕް + ކިމް ޖޮން އުން ޖޯ ބައިޑަން


Kaivenyge gulhun hynarukurumah social mediage dhauru bodu - TrendingRED\n11 އޮކްޓޯބަރ 2017 - 12:00\nސޯޝަލް މީޑިއާއަކީ މިއަދު ގިނަބައެއްގެ ދިރިއުޅުމާ ވަރަށް ބޮޑަށް ގުޅިފައިވާ އެއްޗެކެވެ. ދިރިއުޅުމަށް ބަދަލު ގެނުވާ މީޑިއާއެކެވެ. އެހެން ނުވާންވީ ސަބަބެއް ނެތެވެ. ރީތިކޮށް ކައިވެނީގެ ގޮށެއް ޖަހާލެވުނުކަމުގައި ވިޔަސް ސޯޝައަލް މީޑިއާގެ ނުފޫޒު އަޅުގަނޑުމެންގެ އާއްމު ދިރިއުޅުމުގައި ގަދަވެ ބައިވެރިންގެ މެދުގައި ފިތުނަ ފަސާދަ އުފެދި ގުޅުން ޚަރާބުވެ ހަމަނުޖެހުން ހިންގުމުގެ ފަހަތުގައި އެއިގެ ހިއްސާ ވަރަށް ވެސް ބޮޑެވެ. ފަހަރެއްގައި މިއީ ވަފާތެރިކަންނެތިގެން ގޮސް ކުރިމަތިވާ މައްސަލަތަކެއްކަމަށްވެސް ވެދާނެއެވެ. ފިރިމީހާއަށް ފޭސްބުކްގެ ޕާސްވޯޑް ނުދީގެން އަނިޔާކޮށް އަތް ބިންދާލާފައިވާ އަނބިންގެ މައްސަލަތައްވެސް ފެންމަތިވަމުންދެއެވެ.\nހަމައެއާއެކު ކާވެނި ރޫޅޭ ސަބަބުތަކުގެ ތެރޭގައި ދެމަފިރިން އެކަކު އަނެކަމަށް ސިއްރުން އިންޓަރނެޓް ޗެޓް ރޫމްތައް ބޭނުންކުރުން ހިމެނޭކަމަށާއި އަދި ފިރިމީހާ ފޯނޮގްރަފީއަށް ދެވިހިފާފައިވާތީ ފިރިމީހާ ކައިރިން ވަރިވާން އެދޭ އަންހެނުން އުޅޭކަމީވެސް އަޅުގަނޑުމެން އާއިލާތަކުން ފެންނަ ކަންބޮޑުވާންޖެހޭ ކަމެކެވެ.\nއެމެރިކަން އެކަޑެމީ އޮފް މެޓްރިމޯނިއަލް ލޯޔާސްއިންބޭއްވި ބައްދަލުވުމުގައި ބައިވެރިވި 350 ވަރީގެ ވަކީލުންގެ ތެރެއިން 3/2 މީހުން ބުނެފައިވަނީ ކުރެވިފައިވާ ގިނަ ވަރިތަކުގެ ވަރަށް މުހިއްމު ދައުރެއް އިންޓަރނެޓް ވަނީ އަދާ ކޮށްފައިކަމުގައެވެ. މިގޮތުން ވަރީގެ ދެބައިކުޅަ އެއްބަޔަށް ވުރެ ގިނަ މައްސަލަ ކުރިމަތި ވެފައިވަނީ އާދަޔާޚިލާފު ޝަޢުޤުވެރިކަމާ އެކު އޮންލައިންކޮށް ބަދުއަޚުލާޤީ ފިލްމުތައް ބެލުމުންނެވެ. ޑިވޯރސް އޮންލައިން 2014 އިން ކުރި ދިރާސާއަކުން ދެއްކި ގޮތުގައި ފޭސްބުކްއާއި ގުޅުންހުރި ވަރިތައް އިނގިރޭސިވިލާތުގައި އިންތިހާއަށް އިތުރުވަމުން އާދެއެވެ. އެގޮތުން ކުރާވަރިތަކުގެ 33 އިންސައްތަ ފޭސްބުކްއާއި ގުޅުންހުންނަކަމަށް މި ދިރާސާއިން ދައްކައެވެ. އަދި 2009 ވަނަ އަހަރު ކުރި މިފަދަ ދިރާސާއަކުން ދައްކާގޮތުގައި އިގިރޭސިވިލާތުގައި ކުރާވަރީގެ 20 އިންސައްތަ ވަރި ގުޅިފައިވަނީ ފޭސްބުކާއި މިފަދަ ސޯޝަލް މީޑިއާއާއެވެ.


ދެހިވެލާއިން ބައަކު ހައްޔަރުކޮށްފި މަރުވި މީހުންގެ އަދަދު 192 އަރައިފި\n--ލަންކާގަ ދެމުންދާ ހަމަލާތަކުގެ މައްސަލައިގެ ފުރިހަމަ ތަޙްޤީޤެއް ހިންގަން ރައްޔިތުން ގޮވާލަން ފަށައިފި\nމިއަދު ދިން ޓެރަރިސްޓް ހަމަލާ އާއި ގުޅިގެން ދެހިވެލާއިން ބައަކު ހައްޔަރުކޮށްފަިވާ ކަމަސް ބައެއް ނޫސްތަކުން ބުނެފިއެވެ.\nލަންކާގައި މިއަދު ދެމުން ގެންދާ ޓެރަރިސްޓް ހަމަލާތަކުގެ ފުރިހަމަ ތަޙްޤީޤެއް ހިންގަން ރައްޔިތުންގެ ގިނަ ބައަކު ދަނީ ގޮވާލަމުންނެވެ.\nބައެއް މީހުން ބުނަމުން ގެންދަނީ ލަންކާގައި މިހާރު ޓެރަރިސްޓުން ނެތް ކަމަށާއި މިއީ ސިޔާސީ ބައަކު ހިންގުވާ ޖަރީމާތަކެއް ކަމަށް ޤަބޫލުކުރެވޭ ކަމަށެވެ. "ބޭނުންވެގެން އެއުޅެނީ ބިރުވެރިކަމެއްގެ ތެރެއަށް ޤައުމު ވައްޓާލައި އިންތިޚާބު އަވަސްކުރަން. ނިކަން ބަލަން ތިބޭ. ރަނގަޅު ތަޙްޤީޤެއް ކުރެވިއްޖެ ނަމަ ރީތި ކަންތައްތަކެއް އެނގިގެންދާނެ."\nސްރީލަންކާގައި މިއަދު ދެމުންދާ ހަމަލާތައް އެމެރިކާގެ ބައެއް ނޫސްތަކުން މިހާރުވެސް ވަނީ މުސްލިމުންގެ ބޮލުގައި އަޅުވަން ފަށައިފައެވެ. އެކަމާއި ގުޅިގެން މިއަދުނޫހަށް މައުލޫމާތު ދެއްވި ލަންކާ މުސްލިމް ޖަމާއަތެއްގެ އިސް ބޭފުޅަކު ވިދާޅުވީ ލަންކާގެ މުސްލިމުންނަކީ މީހުން މަރާ ބައެއް ނޫން ކަމަށެވެ.\n"އަބަދުހެން އެގެންދަނީ މުސްލިމުންނަށް ހަމަލާދީ މަރަމުން. މުސްލިމުންގެ މުދާތައް އަންދަމުން. ބަދަލު ހިފަންވެސް މުސްލިމުން ކުރި އެއްވެސް ކަމެއް ނޯންނާނެ. މުސްލިމުންނަކީވެސް ކްރިސްޓިއަނުންނަކީވެސް ލަންކާގައި މައިނޯރިޓީ. އަހަރެމެން ދެބައިމީހުންނަކީ ވެސް ގުޅިގެން އެކުވެރިކަމާއިއެކު އުޅެމުންދާ ބައެއް." ކަމަށް އޭނާ ވިދާޅުވިއެވެ.\nމިއަދުގެ ހަމަލާތަކުގައި މަރުވި މީހުންގެ އަދަދު މިހާރު ވަނީ 192އަށް އަރައިފައެވެ.


2 aharah fahu Baka alun gaumee team ah\nދެ އަހަރަށްފަހު ބަކާ އަލުން ގައުމީޓީމަށް\nބަކާ ގައުމީ ޓީމު ޕެކްޓިހުގައި --- ފޮޓޯ: އެފްއޭއެމް\nދެ އަހަރު ދުވަހުގެ މެދުކެނޑުމަކަށްފަހު، ގައުމީ ޓީމުގެ ކުރީގެ ވައިސްކެޕްޓަން މުހައްމަދު އާރިފް (ބަކާ) އަށް ގައުމީ ޓީމުން ޖާގަ ދީފި އެވެ.\nސިންގަޕޫރާ ދެކޮޅަށް މިދިޔަ ހުކުރު ދުވަހު ކުޅުނު މެޗަށް އެކުލަވާލި ސްކޮޑުން ފުރުސަތު ދީފައި ނުވާ، ހަސަން ނާއިޒު (ދާދު) ވެސް ވަނީ އަލުން ގައުމީ ސްކޮޑުން ޖާގަ ދީފަ އެވެ.\nބަކާ އަށް އެންމެ ފަހުން ގައުމީ ޓީމުން ޖާގަ ދީފައި ވަނީ، އިންޑިއާގައި 2015 ވަނަ އަހަރު ބޭއްވި ސާފް ޗެމްޕިއަންޝިޕްގަ އެވެ. އޭރު ގައުމީ ޓީމުގެ ކޯޗަކަށް ހުރި ނިއުޒިލޭންޑްގެ ރިކީ ހާބަޓް، ބަކާ އަށް ސާފް ޗެމްޕިއަންޝިޕްގެ ސްކޮޑުން ޖާގަ ދިން ނަމަވެސް، ފަހުން އޭނާގެ ސްކޮޑުން ބަކާ އަށް ފުރުސަތު ދީފައެއް ނުވެ އެވެ.\nފަހުން ރާއްޖޭގެ ކޯޗް ކަމަށް ހަމަޖެއްސި އޮސްޓްރޭލިއާގެ ޑަރެން ސްޓްވާޓްގެ ސްކޮޑުންވެސް ބާކާ އަށް ޖާގަ ދީފައި ނުވެ އެވެ. ޓީސީން ފުރަތަމަ ޑިވިޝަންގައި ދާދު ވާދަ ކުރަން ފެށީ 2015 ވަނަ އަހަރު އެވެ. އެ އަހަރުން ފެށިގެން އަނިޔާގައި ނެތް ނަމަ، ދާދު ދަނީ ގައުމީ ޓީމުން ޖާގަ ހޯދަމުންނެވެ.\nދާދު ގައުމީ ޓީމު ޕްރެކްޓިހުގައި --- ފޮޓޯ: އެފްއޭއެމް\nގައުމީ ޓީމުގެ މިހާރުގެ ކޯޗް ޕީޓާ ޝެގަޓް، ސިންގަޕޫރަށް ފުރުމުގެ ކުރިން މީޑިއާގައި ވާހަކަ ދައްކަމުން ބުނެފައި ވަނީ، ސިންގަޕޫރުގެ މެޗަށް އެކުލަވާލި ސްކޮޑްގައި ބަކާ އާއި ދާދު ނުހިމެނި ނަަމަވެސް އެ ދެކުޅުންތެރިންނާ އޭނާ ވާހަކަ ދައްކާފައި ވާނެ ކަމަށެވެ.\n"އަހަރެން މިހާރުވެސް ވާނީ އާރިފް (ބަކާ) އަދި ނާއިޒް ހަސަން އާ ވާހަކަ ދައްކާފަ އޭނާ އަކީ ބޫޓާން ގޭމްގައި ބޭނުން ކުރަން އަހަންނަށް އޮތް އޮޕްޝަނެއް." ޝަގަޓް ބުނެފައި ވެއެވެ.\nރޭ ގައުމީ ޓީމުން ބޭއްވި ގައުމީ ޓީމު ފަރިތަކުރުން ތަކުގައި ދާދު އާއި ބަކާ ވަނީ ޕްރެކްޓިހަށްވެސް ނިކުފަ އެވެ.


Kudakudhinge haggu rakaatheri kurumugai Rajje kurierun hodhafaivey: AG\nކުޑަކުދިންގެ ހައްގުތައް ރައްކާތެރި ކުރުމުގައި ރާއްޖެ ކުރިއެރުން ހޯދާފައިވޭ: އޭޖީ\nބަންޑާރަ ނައިބު މުހައްމަދު އަނިލް\nކުޑަކުދިންގެ ހައްގުތައް ރައްކާތެރިކޮށް އަދި ހައްގުތައް ކުރިއަރުވަން ރާއްޖެއިން ގިނަ ކަންތައްތަކެއް ކޮށް ކުރިއެރުންތަކެއް ހޯދާފައިވާ ކަމަށް އެޓާނީ ޖެނެރަލް މުހައްމަދު އަނިލް ވިދާޅުވެއްޖެ އެވެ.\nޖެނީވާގައި ކުޑަކުދިންގެ ހައްގުތަކާބެހޭ މުއާހަދާ ނުވަތަ ކޮންވެންޝަން އޮން ދި ރައިޓްސް އޮފް ދަ ޗައިލްޑް (ސީއާރްސީ) ގެ ރިވިއު ކުރާ ކޮމެޓީގެ މިހާރު ކުރިއަށްދާ ބައްދަލުވުމުގައި ވާހަކަފުޅު ދައްކަވަމުން އަނިލް ވިދާޅުވީ ކުޑަކުދިންގެ ހައްގުތައް ރައްކާތެރިކުރަން ރާއްޖެއަށް ތަފާތު ގިނަ ގޮންޖެހުންތަކަކާ ވެސް ކުރިމަތިވި ކަމަށެވެ. އަދި ވިދާޅުވީ ގޮންޖެހުން ތަކަކާއި ކުރިމަތިވަނީ އަވަހަށް ކަންކަން ބަދަލު ކުރަން މަސައްކަތް ކުރާތީ ކަމަށާއި އަދި ދިވެހި މުޖުތަމައު އޮތީ މިފަދަ ކަންކަން ބަލައިގަންނަން ތައްޔާރަށް ނޫން ކަމަށެވެ.\nއަނިލް ވިދާޅުވީ ރާއްޖެއިން ހޯދުނު ކުރިއެރުންތަކުގެ ތެރޭގައި މިހާރު އެކުލަވާލެވިފައިވާ ކުޑަކުދިންގެ ހައްގުތަކާބެހޭ ބިލާއި، ކުޑަކުދިންގެ ޖިނާއި އަދުލުގެ ނިޒާމާ ބެހޭ ބިލު އަދި ޖިންސީ ހަމަހަމަ ކަމާއި ގުޅޭ ބިލަކީ ފާހަގަ ކުރެއްވޭ ކަމަށެވެ. މީގެ އިތުރުން ތައުލީމު ހާސިލް ކުރާ ކުޑަކުދިންގެ އަދަދު މަތި ވުމާއި މާބަނޑު ދުވަސްވަރު މަރުވާ އަންހެނުންގެ އަދަދާއި ޅަފަތުގައި މަރުވާ ކުދިންގެ އަދަދު ދަށްވެފައި ވުމަކީވެސް ލިބިފައިވާ ވަރަށް ބޮޑު ކުރިއެރުމެއް ކަމަށް އަނިލް ވިދާޅުވި އެވެ.\nރާއްޖެއިން ކުޑަކުދިންގެ ހައްގުތައް ރައްކާތެރިކޮށް ކުރިއެރުވުމުގައި ސާބިތުކަމާއެކު ދެމި އޮންނާނެ ކަމުގެ ޔަގީންކަން އަނިލް މިއަދު ދެއްވި އެވެ.\nމިމަހުގެ 29 އަށް ޖެނީވާގައި ކުރިއަށްގެންދާ ކުޑަކުދިންގެ ހައްގުތަކާބެހޭ މުއާހަދާ ނުވަތަ ކޮންވެންޝަން އޮން ދި ރައިޓްސް އޮފް ދަ ޗައިލްޑް (ސީއާރްސީ) ކޮމެޓީގެ ބައްދަލުވުމަކީ ގައުމުތަކުން ސީއާރްސީ މުއާހަދާގައި ބަޔާންކޮށްފައިވާ ކަންކަން ތަންފީޒުކުރަމުންދާ މިންވަރު ދެނެގަތުމުގެ ބައްދަލުވުމެކެވެ.\nމި ބައްދަލުވުމާއި ބެހޭގޮތުން އެޗްއާރްސީއެމުން ބުނީ ސީއާރްސީން ގައުމުތައް ރިވިއު ކުރުމުގައި ގައުމުތަކުންނާއި، ޔޫއެންގެ ފަރާތްތަކުން އަދި ގައުމީ ހިއުމަން ރައިޓްސް ކޮމިޝަންތަކުންނާއި މަދަނީ ޖަމިއްޔާތަކުން ފޮނުވާ ރިޕޯޓުތަކާއި އަދި ކޮމެޓީ ބައްދަލުވުމުގައި ދައުލަތުގެ ފަރާތުން ބައިވެރިވެ ކޮމިޓީއާއެކު ކުރެވޭ މަޝްވަރާތަކަށް ބަލާނެ ކަމަށާއި އޭގެ ފަހުން ގައުމުތަކުގެ ކުޑަކުދިންގެ ހައްގުތަކުގެ ދާއިރާގައި ރަނގަޅު ކުރަންޖެހޭ ކަންތައްތައް ފާހަގަކުރުމަށްފަހު ކޮމެޓީއިން ހުށަހެޅުންތަކެއް ނުވަތަ ނިންމުންތަކެއް ހުށަހަޅާނެ ކަމަށެވެ.\nމި ބައްދަލުވުމުގައި "ކޮންކްލޫޑިން އޮބްޒަވޭޝަނެއް" ހުށަހަޅަން ހަމަޖެހިފައިވަނީ ފެބްރުއަރީ ހަތަރެއް ގަ އެވެ.\nއެޗްއާރްސީއެމުން ބުނީ ކުޑަކުދިންގެ ހައްގުތަކުގެ ހާލަތު ބަޔާންކޮށް މިދިޔަ އޭޕްރިލް މަހުގެ 27 ވަނަ ދުވަހު ސީއާރްސީ ކޮމެޓީއަށް، އެކޮމިޝަނުން ހުށަހަޅާފައިވާނެ ކަމަށެވެ. އަދި 2013 ވަނަ އަހަރުގެ ފެބްރުއަރީ 21 ގައި ދިވެހި ދައުލަތުން "ސްޓޭޓް ރިޕޯޓް" ހުށަހަޅާފައިވާ ކަމަށާއި މިދިޔަ އަހަރުގެ ޖުލައި 20 ގައި މި މުއާހަދާ ތަންފީޒުކުރާ މިންވަރާ ބެހޭގޮތުން އިތުރަށް ސާފުކުރަން ބޭނުންވާ ކަންކަން ފާހަގަކޮށް "ލިސްޓް އޮފް އިޝޫޒް" ދިވެހި ދައުލަތަށް ހުށަހަޅާފައިވާނެ ކަމަށެވެ.\nމުއްދަތު ހަމަވިއިރު ވެންޓިލޭޓަރުތަކަށް ބަދަލެއް ނުދިން


Usoolu thakaa eggothah amalukuran Imaamunnah angaifi | Mihaaru\nއުސޫލުތަކާ އެއްގޮތަށް އަމަލުކުރަން އިމާމުންނަށް އަންގައިފި\nއިމާމުންނާއި އެކު އިސްލާމިކް މިނިސްޓްރީން ބޭއްވި ބައްދަލުވުމެއް -- ފޮޓޯ: އިސްލާމިކް މިނިސްޓްރީ\n07 ފެބުރުއަރީ 2021 - 14:33\nކޮވިޑް-19 އިން ރައްކާތެރިވާން މިސްކިތްތަކުން އަޅަންޖެހޭ ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ކަނޑައަޅާފައިވާ ފިޔަވަޅުތަކަށް އަމަލުކުރަން ބާރުއަޅަން އިމާމުންނަށް އިސްލާމިކް މިނިސްޓްރީން އަންގައިފި އެވެ.\nމިނިސްޓްރީން ބުނީ މި ދުވަސްވަރު މިސްކިތްތަކަށްދާ މީހުން، އެޗްޕީއޭގެ ގައިޑްލައިންއާ އެއްގޮތަށް އަމަލުކުރަން ނަސޭހަތްތެރިވާން އިމާމުންނަށް އަންގާފައިވާ ކަމަށެވެ. އޭގެ ތެރޭގައި މިސްކިތަށް ދާ އިރު މާސްކު އަޅާށާއި އަމިއްލަ މުސައްލައެއް ހިފައިގެން ދިއުން ހިމެނެ އެވެ.\nމިސްކިތްތަކުގައި ނަމާދުކުރާ އިރު ގައިދުރުކަން ބަހައްޓަން ޖެހޭނެ ކަމަށް ވެސް އެޗްޕީއޭ އިން ވަނީ އަންގައިފަ އެވެ. އަދި ގެއިން ވުޟޫ ކޮށްގެން މިސްކިތަށް ދާން ވެސް އަންގާފައިވި ނަމަވެސް އެ އުސޫލްތަކާ އެއްގޮޮތަށް ބައެއް މީހުން އަމަލުނުކުރާ ތަން ފެންނަ ކަމަށް މިނިސްޓްރީން ބުނެ އެވެ.\nމީގެ އިތުރުން އެޗްޕީއޭއާ ގުޅިގެން އިމާމުންނަށް ވެކްސިންދިނުމުގެ ޕްރޮގްރާމެއް ކުރިއަށް ގެންދަން ނިންމާފައިވާ ކަމަށް ވެސް އިސްލާމިކް މިނިސްޓްރީން ބުނެ އެވެ.\nމިހާތަނަށް 16،565 މީހަކަށް ރާއްޖެއިން ކޮވިޑް ޖެހިފައިވާ އިިރު، މި ވަގުތު މި ބައްޔަށް ފަރުވާ ހޯދަމުން އަންނަނީ 2،039 މީހުންނެވެ. އަދި 6،000 އަށް ވުރެ ގިނަ މީހުންނަށް ވެކްސިން ޖަހާފައި ވެ އެވެ.\nމިސްކިތްތައް އިސްލާމިކް މިނިސްޓްރީ ހެލްތު ޕްރޮޓެކްޝަން އެޖެންސީ\nމިޤައުމުގައި އުޅޭ ދަންނަ ބޭކަލުންނަކީ ދުނިޔޭގެ އެހެން ޤައުމުތަކުގެ ދަންނަބޭކަލުން ނަށްވުރެ މާމޮޅުބައެއް !\nދެން އަވަހަށް މިސްކިތްތައް ބަންދުކުރޭ.. އެއީނުން ތި ނުކުރެވެިގެން އުޅޭކަމަކީ\nމީހަކުނޫޅޭ މިސްކިތަތައް ބަންދުކުރާކަށް. އެބުނަނީ މިދުވަސްކޮޅު ޖަމާއަތްހެދުމިގާ ކައިރިވާއިރު ވަކިމިންތަކެއް ބަހައްޓާށޭ.\nސަފުހަދަން އިމާމުން ގޮވާއިރު އެޗްޕީއޭގެ ގައިޑް ފޮލޯކުރަން ގޮވާއިރު، އެއާ ވިދިގެން ގޮވަނީ ކައިރިވެ ތިބެ ނަމާދު ކުރަން. ދެން އެމީހަކު ބޭނުން ގޮތަކަށް ކަންތައް ކުރަނީ.\nމައްސަލައަކީ އިމާމުންތެރޭގައިވެސް ތަންކޮޅެއް "ގައްޑާ" ބޭފުޅުން އުޅޭތީ. އިމާމުންވެސް ޖެހޭނެ ހާލަތަށް ރިއާޔަތްކުރާ. އިސްލާމީ ރިވެތިއުސޫލުގާ އޮތީ އެގޮތަށް.\nޙަރަމްފުޅާއި އިސްލާމީ ގިނަ ގައުމުތަކުގައި މިސްކިތްތަކުގައި ނަމާދު ކުރާންތަންފެންނަނީ ގައިދުރުކަން ބަހައްޓައިގެން. އެހެނަސް މިރާއްޖޭގަ ނަމާދުކުރަނީ ފަޔާއިފައި ޖައްސައި ފިތިބާރުވެގެން..މިކަމަށް ހައްލެއް ގެންނަން އެބަޖެހޭ.


Foreign service ge bill committee in faas kohfi\nފޮރިން މިނިސްޓްރީގެ އިމާރާތް: ފޮރިން ސާވިސްގެ ބިލް ކޮމިޓީން ފާސްކޮށްފި---\nރާއްޖޭގެ ހާރިޖީ ސިޔާސަތު ހަރުދަނާކުރަން "ދިވެހި ރާއްޖޭގެ ފޮރިން ސާވިސް"ގެ ނަމުގައި ހުށަހެޅި ބިލު މަޖިލީހުގެ ހާރިޖީ ގުޅުންތަކާ ބެހޭ ކޮމިޓީން ފާސްކޮށްފި އެވެ. އެ ބިލު މިހާރު ވަނީ މަޖިލީހުގެ ތަޅުމަށް ފޮނުވާފަ އެވެ.\nސަރުކާރުން ސްޕޮންސާކޮށް ހެންވޭރު ދެކުނު ދާއިރާގެ މެމްބަރު ހުސައިން ޝަހީމް (އަނދުން ހުސެއިން) މަޖިިލީހަށް ހުށަހެޅުއްވި ފޮރިން ސާވިސްގެ ބިލަކީ ސިވިލް ސާވިސްގައި ނުހިމެނޭ ގޮތަށް ފޮރިން ސާވިސްގެ ނަމުގައި ވަކި ހިދުމަތެއް ގާއިމުކުރަން ހުށަހެޅި ބިލެކެވެ.\nހާރިޖީ ގުޅުންތަކާ ބެހޭ ކޮމިޓީން ބިލް ދިރާސާކޮށް ބައެއް ބަދަލުތައް ވަނީ ގެނެސްފަ އެވެ. އެގޮތުން ފޮރިން ސާވިސްގެ މަގާމުތަކުގެ މުސާރަ އާއި އިނާޔަތްތައް ކަނޑައަޅާނީ އެކަމާ ގުޅޭ މިނިސްޓްރީ އާއި ފިނޭންސް މިނިސްޓްރީގެ ލަފާގެ މަތިން ޕޭ ކޮމިޝަނުން ކަމަށް ކަނޑައަޅައި ބިލަށް މާއްދާއެއް އިތުރުކޮށްފައިވެ އެވެ.\nފޮރިން ސާވިސްގެ މުވައްޒަފުންގެ ތެރެއިން މުސްކުޅި ކުރާ މުވައްޒަފުންނަށް މާލީ އިނާޔަތްތައް ދޭން ވާނީ، ޕޭ ކޮމިޝަނުން ކަނޑައަޅާ މިންގަނޑުތަކާއި ހަމަތަކާއި އެއްގޮތަށް ކަމަށް ވެސް ކޮމިޓީން ނިންމާފައިވެ އެވެ. ފޮރިން ސެކްރެޓަރީގެ މަގާމަށް އައްޔަން ކުރާ މީހަކީ އެ މިނިސްޓްރީގައި މަދުވެގެން 10 އަަހަރު މަސައްކަތް ކޮށްފައިވާ މީހަކަށް ވާންޖެހޭނެ ކަމަށްވެސް ބިލްގައިވެ އެވެ. ބިލްގައި ކުރިން އޮތީ އެ މުއްދަތު 15 އަަހަރު ކަމުގައި ހިމަނާފަ އެވެ.\nޑިޕްލޮމެޓިކް މިޝަންތައް ގާއިމުކޮށް، ބަންދު ކުރާނީ ރައީސުލްޖުމްހޫރިއްޔާ ކަމަށް އޮތް މާއްދާ ވެސް ކޮމިޓީން ވަނީ އިސްލާހުކޮށްފަ އެވެ. މިހާރު އޮތް ގޮތުން އެކަންކަން ކުރުމުގެ ނިންމުންތައް ނިންމާނީ ރައީސް އެވެ. އަދި ފޮރިން ސާވިސް އަށް މުވައްޒަފުން އިތުރުކޮށް އުނިކުރަން ވާނީ، ރައީސް އޮފީހަށް ހުށަހަޅައި ހުއްދަ ހޯދުމަށްފަހުގައި ކަމަށްވެސް ބިލްގައި ހިމަނާފައިވެ އެވެ.\nމީގެ އިތުރުން ކޮމިޓީން އިސްލާހުކޮށްފައިވާ މާއްދާ ތަކަކީ ފޮރިން ސާވިސްގެ މުވައްޒަފުންނާއި ފޮރިން ސާވިސް މަގާމުތަކުގައި ވަޒީފާ އަދާކުރާ ފޮރިން ސާވިސް އިން ބޭރުގެ މުވައްޒަފުން، މަގާމުގެ ހައިސިއްޔަތުން އެމީހުންނަށް ލިބޭ މައުލޫމާތުތައް ދައުލަތުގެ ސިއްރުގެ ގޮތުގައި ހިފަހައްޓަން ވާނެ ކަމަށާއި، އެފަދަ އެއްވެސް މައުލޫމާތެއް ހާމަކޮށްގެން ނުވާނެ ކަމަށް ބުނެފައިވާ މާއްދާ އާއި، އެ ވަޒީފާތަކުގެ ގިންތި ތަކާއި، މަގާމުތަކުގެ މަސްއޫލިއްޔަތު ތަކާއި، އެ މަގާމުތަކުގެ ޝަރުތުތައް ބަޔާންކުރާ ވަޒީފާގެ އޮނިގަނޑެއް ފޮރިން ސާވިސް އެޑްވައިޒަރީ ބޯޑުގެ ލަފާގެ މަތިން މިނިސްޓްރީން އެކުލަވާލައި ރައީސް އޮފީހަަށް ހުށަހަޅާން ވާނެ ކަމަށް އޮތް މާއްދާ އެވެ.\nބިލް މިހާރު އޮތް ގޮތުން ފޮރިން ސާވިސްގެ މުވައްޒަފުންނާއި ފޮރިން ސާވިސް މަގާމުތަކުގައި ވަޒީފާ އަދާކުރާ ފޮރިން ސާވިސް އިން ބޭރުގެ މުވައްޒަފުން، މަގާމުގެ ހައިސިއްޔަތުން އެމީހުންނަށް ލިބޭ މައުލޫމާތުތައް ހާމަކުރުމަކީ ކުށެކެވެ. އަދި ފޮރިން ސާވިސްގެ ވަޒީފާތަކުގެ ގިންތި ތަކާއި، މަގާމުތަކުގެ މަސްއޫލިއްޔަތު ތަކާއި، އެ މަގާމުތަކުގެ ޝަރުތުތައް ބަޔާންކުރާ ވަޒީފާގެ އޮނިގަނޑެއް ފަދަ އެއްޗެއް އެކުލަވާލެވޭނީ ރައީސް އޮފީހުން ހުއްދަ ދިނުމަށްފަހުގައި ކަމަށެވެ.\nފޮރިން ސާވިސްގެ ބިިލުގެ ބޭނުމަކީ ރާއްޖޭގެ ހާރިޖީ ސިޔާސަތު ހަރުދަނާކޮށް ބައިނަލްއަގުވާމީ ގޮތުން ފެންވަރު ރަނގަޅު މިންގަނޑަކަށް ފައްތަން ބޭނުންވާ ތަމްރީނާއި ހުނަރާއި ތަޖުރިބާ ލިބިފައިވާ ޕްރޮފެޝަނަލް ފޮރިން ސާވިސްއެއް ބިނާ ކުރަން ސިވިލް ސާވިސްއާ ވަކިން ފޮރިން ސާވިސްގެ ނަމުގައި ވަކި ހިދުމަތެއް ގާއިމް ކުރުމެވެ.\nފޮރިން މިނިސްޓްރީ ރައްޔިތުންގެ މަޖިލިސް ހާރިޖީ ސިޔާސަތު + ފޮރިން ސާވިސް\nހަސީނާ ތަގުރީރު ކުރައްވަން ރުހުން ދީފި\nއެެމެރިކާގެ އިސް ބޭފުޅަކު ރާއްޖެ ވަަޑައިގަންނަވަނީ


Nuhingi, enmmeh fahun Kulhudhuffushi Comparative society uvaalaifi\nކުޅުދުއްފުށީ ކޯޕަރޭޓިވް ސޮސައިޓީ އިފްތިތާހްކުރުމަށް ބޭއްވި ޖަލްސާގެ ތެރެއިން--\nކުޅުދުއްފުށީ ކޯޕަރޭޓިވް ސޮސައިޓީ އުވާލަން ނިންމައިފި\nކުޅުދުއްފުށީ ކޯޕަރޭޓިވް ސޮސައިޓީ އުވާލަން ބޯޑުން ނިންމައިފި އެވެ. 2017 ވަނަ އަހަރު އުފެއްދި މި ކޮޕަރޭޓިވް ސޮސައިޓީ އުވާލަން ނިންމީ މިއަދު މިރޭ ބޭއްވި އާންމު ޖަލްސާގައި ހާޒިރުވި މެމްބަރުންގެ އަގުލަބިއްޔަތުންނެވެ.\nއާންމު ބައްދަލުވުމެއް ނުބާއްވާތާ ގިނަ ދުވަސްތަކެއް ފަހުން މިރޭ ބޭއްވި އާންމު ބައްދަލުވުމުގައި ކޯޕަރޭޓިވް ސޮސައިޓީ އުވާލަން ފާސްކުރަން ވޯޓްދީފައިވަނީ ބައްދަލުވުމުގައި ބައިވެރިވި 20 މެމްބަރުންގެ ތެރެއިން 13 މެމްބަރުންގެ އަގުލަބިއްޔަތުންނެވެ. ޖަލްސާ ޗެއަރކޮށްދެއްވީ ޗެއާރޕާސަން އިޤުބާލު ހަމީދެވެ.\nޒުވާނުންތަކެއް އިސްނަގައި، ކައުންސިލްގައި އެދުމުން އުފެއްދި މި ކޯޕަރޭޓިވް ސޮސައިޓީގެ 25 އިންސަތަ ހިއްސާއަކީ ކައުންސިލެވެ. އަދި ރައްޔިތުންގެ ހިއްސާއަކީ 75 އިންސަތަ އެވެ.\nސޮސައިޓީ އުފައްދާ4ޕްރޮޖްކެޓެއް ހިންގުމަށް އިއުލާންވެސް ކުރި އެވެ. އެއީ އައިސް ޕަލާންޓެއް ގާއިމް ކުރުމާއި ޖަޕާނުގެ ހިލޭ އެހީގެ ދަށުން ކުރިއަށް ގެންދިއުމަށް ނިންމި ޕޮޓްގައި ގަސްއިންދައިގެން ދަނޑުވެރިކަން ކުރުމުގެ ޕްރޮގްރާމެކެވެ.މީގެ އިތުރުން ކުނި މެނޭޖުކުރުމުގެ މަޝްރޫއެއްގެ އިތުރުން އޮޑި ދޯނި ފަހަރު ބެލެހެއްޓޭނެ ފަސޭހަ ނިޒާމެއް ގާއިމްކުރުމަށެވެ.\nކޯޕަރޭޓިވް ސޮސައިޓީގެ ޗެއަރޕާޝަން އޭރު އޭނާ ހުންނެވި ސަރުކާރުގެ ވަޒީފާއިން އިސްތިއުފާ ދެއްވުމަށްފަހު ރަށުން ވަޑައިގަތުމުން ސޮސައިޓީގެ މަސައްކަތްތައް ހުއްޓުނުނެވެ. އިތުރަށް މަސައްކަތް ކުރިއަށް ނުދާތީ ގިނަ ބަޔަކު ފާޑުކިޔުންވެސް ވަނީ އަމާޒުވެފަ އެވެ.\nއެސޮސައިޓީގެ އިތުރު މަގާމުތަކަށް ބަލާއިރު ވައިސް ޗެއާޕާސަންއަކީ ކުޅުދުއްފުށީ އުތުރު ދާއިރާއަށް އިންތިހާބުވެފައިވާ މަޖިލިސް މެމްބަރު ޔާޝިރު އަބްދުލްލަތީފާއި ސެކެޓްރީއަކީ މުހައްމަދު އަހުމަދެވެ. އަދި ހަޒާންދާރަކީ އިބްރާހިމް ރަޝީދެވެ.


Gulhifalhu hikkan Boskalis aa havaalu kuree Netherlands inn loan eh nagaathee: Ameer | Mihaaru\nފިނޭންސް މިނިސްޓަރު އަމީރު ނޫސްވެރިންނާ މިއދު ވާހަކަ ދައްކަވަނ:. އޭނާ ވިދާޅުވީ ބޮސްކާލިސްއާ މަޝްރޫއު ހަވާލުކުރީ ނެދަލޭންޑްސްގެ އައިއެންޖީ ބޭންކްގެ ލޯނަކުން ހިންގަން ވެގެން ކަމަށް.---ފޮޓޯ: ހުސައިން ވަހީދު/މިހާރު\nގުޅިފަޅު ހިއްކަން ބޮސްކާލިސްއާ ހަވާލުކުރީ ނެދަލެންޑްސް އިން ލޯނެއް ނަގާތީ: އަމީރު\n24 އޮކްޓޯބަރ 2019 - 17:59 61 comments\nގުޅިފަޅުގެ6މިލިއަން ކިއުބިކް މީޓަރުގެ ބިން ހިއްކުމުގެ މަޝްރޫއު ބޮސްކާލިސްއާ ހަވާލުކުރި ގޮތާ ބެހޭ ގޮތުން ކުރިމަތިވެފައިވާ ފިއްތުންތަކާ ގުޅިގެން ބޭއްވި ނިއުސް ކޮންފަރެންސެއްގައި މިނިސްޓަރު އަމީރު ވިދާޅުވީ، ޑަޗް އައިއެންޖީ ބޭންކުން ލޯނު ހޯދުމުގެ ކަންކަން މިހާރު ވެސް ކުރަމުން އަންނަ ކަަމަށާއި އެ ލޯނު ވަރަށް އަވަހަށް ހަމަޖެހޭނެ ކަމަށެވެ.\nޑަޗް އައިއެންޖީ ބޭންކަކީ އެހެން ގައުމުތަކުގެ އެގްޒިމް ބޭންކްތަކެކޭ އެއްގޮތަށް، އެ ގައުމެއްގެ ކުންފުންޏަކާ މަސަައްކަތް ހަވާލުކުރަން ޝަރުތު ކުރާ ބޭންކެއް ކަމަށް ވެސް އަމީރު ވިދާޅުވި އެވެ.\n"ބޮސްކާލިސް އަށް އަޅުގަނޑުމެން މި ޕްރޮޖެކްޓް ދިނީ ކީއްވެތޯ؟ އެއް ކަމަކަށް އަޅުގަނޑު ހަމަ ފާހަގަކޮށްލަން ބޭނުންވޭ، މި ޕްރޮޖެކްޓް ހިންގަން އަޅުގަނޑުމެން ބޭނުން ވަނީ ޑަޗް އައިއެންޖީ ބޭންކްގެ ފައިނޭންސިން އަޅުގަނޑުމެންނަށް ލިބިގެން،" މިނިސްޓަރު ވިދާޅުވި އެވެ.\nބޮސްކާލިސްއާ މަޝްރޫއު ހަވާލުކުރީ މާލިއްޔަތު ގަވައިދުގެ ދަށުން މި ސަރުކާރުން އަލަށް ހަދާފައިވާ "އަން ސޮލިސިޓެޑް ޕްރޮޕޯސަލް ޕޮލިސީ" (ޔޫއެސްޕީ ޕޮލިސީ) އާ އެއް ގޮތަށް ކަމަށް ވެސް އޭނާ ވިދާޅުވި އެވެ. މަސައްކަތް ބޮސްކާލިސްއާ ހަވާލުކުރުމުގެ މަރުހަލާ ކުރިއަށް ގެންގޮސްފައި ވާނީ އަމީރު ވިދާޅުވި ގޮތުގައި ކޮރަޕްޝަނަށް މަގުފަހި ނުވާ އަދި ދެފުށް ފެންނަ ގޮތަށެވެ.\n"ކޮރަޕްޝަނަށް މަގުފަހިވާ ގޮތަކަށް ކަމެއް ހިނގާފައި ނުވާނެ ކަމުގެ ޔަގީންކަން އަޅުގަނޑުމެން އެބަދެން،" އޭނާ ވިދާޅުވި އެވެ.\nގުޅިފަޅު މަޝްރޫއު ބޮސްކާލިސްއާ ހަވާލުކުރި ގޮތް އެންޓިކޮރަޕްޝަން ކޮމިޝަން (އޭސީސީ) އާއި ރައްޔިތުންގެ މަޖިލީހުގެ މާލިއްޔަތު ކޮމިޓީން ބެލުމަކީ ސަރުކާރުން މަރުހަބާ ކިޔާ ކަމެއް ކަމަަށް ވެސް ވިދާޅުވި އެވެ.\nއެމްޓީސީސީން ހިއްކާ ނަމަ ލަސްވާނެ\nއިކޮނޮމިކް މިނިސްޓްރީގެ ސްޓޭޓް މިނިސްޓަރު މުހައްމަދު އިޔާދު ހަމީދު ވިދާޅުވީ، ގުޅިފަޅުން ބިން ހިއްކަނީ މާލޭގެ ވިޔަފާރި ބަނދަރު އެ ތަނަށް ބަދަލުކުރަން ކަމަށާއި އެއީ ވަރަށް އަވަހަށް ކުރަން ޖެހިފައިވާ މަސައްކަތެއް ކަމަށެވެ. އަވަސް ކަމެއްގެ ގޮތުގައި ވިޔަފާރި ބަނދަރުގެ މަަސައްްކަތް ކުރަން ޖެހެނީ މިހާރު ބޭނުން ކުރަމުން އަންނަ ބަނދަރުގެ ޖާގަ ކުޑަ ކަމުން ގިނަ ދަތިތަކެއް ކުރިމަތިވާތީ ކަމަށް ވެސް އޭނާ ވިދާޅުވި އެވެ.\n"ސަރުކާރިިުން މި ފަސް އަހަރު ދުވަހުގެ ތެރޭގައި ކުރިއަށް ގެންދަން ނިންމާފައިވާ އެންމެ މުހިއްމު އެއް އިގުތިސާދީ މަޝްރޫއަކީ ގުޅިފަޅުގައި ބައިނަލްއަގްވާމީ ބަނދަރެއް ގާއިމް ކުރުމުގެ މަޝްރޫއު،" އިޔާދު ވިދާޅުވި އެވެ.\nޕްލޭނިން މިނިސްޓްރީގެ ސްޓޭޓް މިނިސްޓަރު ޝިފާޒް އަލީ، މިއަދުގެ ނިއުސް ބްރީފިން ގައި ވިދާޅުވީ، ގުޅިފަޅުން ބިން ހިއްކަން ޖެހެނީ ކަނޑުގެ ފުން ހިސާބުތަކުން ވެލި ނަގައިގެން ކަމަށާއި އެމްޓީސީސީގެ މަހާ ޖައްރާފާ އަކީ ވެސް އެފަދަ އެއްޗަކަށް ވިޔަސް، އެއީ ވަރަށް ކުޑަ ކޮންނަ ބޯޓެއް ކަމަށެވެެ. އެހެންވެ، އެ ޑްރެޖަރު ބޭނުންކޮށްގެން 24 ގަޑިއިރު ހުއްޓާ ނުލައި ކުރިއަށް ގެންދިޔަސް ހިއްކަން ޖެހޭ ސަރަހައްދުގެ މަަަސައްކަތް ނިންމަން ދެ އަހަރަށް ވުރެ ދިގު މުއްދަތެއް ހޭދަވާނެ ކަމަށް ޝިފާޒް ވިދާޅުވި އެވެ.\n"އެހެންވީމާ އެއީ މިހާ އިމްޕޯޓެންޓް، ކްރިޓިކަލް މަސައްކަތެއް ފަށަަން އަޅުގަނޑުމެންނަށް މަޑުކުރެވޭނެ [މުއްދަތެއް ނޫން]. އޮޕްޝަނެއް ނޫން އެހެންވީމާ އެއީ،" އޭނާ ވިދާޅުވި އެވެ.\nގުޅިފަޅު މަޝްރޫއު ބޮސްކާލިސްއާ ހަވާލުކުރީ ރަނޅަށްތޯ އޭސީސީން މިހާރު އަންނަނީ ބަލަމުންނެވެ.\nއެ ކޮމިޝަންގެ މީޑިއާ އޮފިޝަލް ހަސަން މަނިކު މިއަދު ވިދާޅުވީ، އޭސީސީގެ އަމިއްލަ އިސް ނެގުމަކަށް އެ މައްސަލަ ތަހުގީގު ކުރަމުން އަންނަ ކަމަށެވެ. އޭސީސީން މިކަން ބަލަން ފެށިއިރު، ދައުލަތުން ބޮޑު ހޭދައެއް ކުރާ މި މަޝްރޫއު، ބީލަމަށް ހުޅުވާނުލައި ބޮސްކާލިސްއާ ހަވާލުކުރި މައްސަލައިގައި ދަނީ ސުވާލު އުފައްދަމުންނެވެ.\nކޮރަޕްޝަނަށް ޒީރޯ ޓޮލަރެންސް ސިޔާސަތެއް ކަނޑައަޅާފައިވާ މި ސަރުކާރުން މަޝްރޫއުތައް ހަވާލުކުރުމުގައި ދެފުށް ފެންނަ އުސޫލަކަށް އަމަލުކުރަން ވެސް އަންނަނީ ގޮވާލަމުންނެވެ.\nއިތުރު ލިޔުންތައް ފިނޭންސް މިނިސްޓްރީ ގުޅިފަޅު ބިން ހިއްކުން ބަނދަރު ހެދުން މާލޭ ވިޔަފާރި ބަނދަރު އިބްރާހިމް އަމީރު، ފިނޭންސް މިނިސްޓަރު ނެޝަނަލް ޕްލޭނިން އެންޑް އިންފްރާސްޓްރަކްޗަރު ނެދަލެންޑްސް ތަރައްގީގެ މަޝްރޫއުތައް


އާރޓިކަލްކިޔުމަށް ހޭދަވާނެކަމަށް ބެލެވެނީ : 34 މިނެޓް,5ސިކުންތު\nއަދިވެސް ވަރަށް ގިނަ މީހުން ކައިވެނިކުރަނީ ބޭރުފުށަށް ބަލައިގެންނެވެ. ފައިސާގެ ތަނަވަސްކަމާއި ޢިއްޒަތަށް ބަލައިގެންނެވެ. ނަސަބާއި ހަސަބަށް ބަލައިގެންނެވެ. ޚުލްޤަށް ބަލަނީ މަދު މީހެކެވެ.\nމިއިން އެއްވެސް ކަމަކީ އުފާވެރި ކައިވެންޏަކަށް އެއްވެސް ވަރަކަށް މުހިންމު ކަމެއް ނޫނެވެ. މިފަދަ ހުރިހާ ކަންކަމަށްވުރެ ރިވެތި ޚުލްޤްގެ މުހިންމުކަން މާބޮޑެވެ.\nޚުލްޤް ނުބައި ނުބައި މީހަކާއި، އެއީ އަންހެނެއް ނަމަވެސް އަދި ފިރިހެނެއް ނަމަވެސް ކައިވެނި ނުކުރާށެވެ! އެމީހާ ނުކުރާނެ ނުބައި ކަމެއް، ނުދޭނެ އަނިޔާއެއް ނޯންނާނެއެވެ! ތެދުވެރިކަން ނުވެސް ދަންނާނެއެވެ! އިޚްލާޞްތެރިކަމަކީ އެމީހުންގެ ބަސްފޮތުގައި އޮންނަވެސް ބަހެއް ނޫނެވެ.\nކައިވެނި ކުރާއިރު ޚުލްޤް ރަނގަޅު ތަޤްވާވެރިންނާއި ކުރަން ރަސޫލް (ޞޢވ) ޙަދިޘްފުޅު ކުރެއްވެވީ އެ ސަބަބުތަކަށްޓަކައެވެ. ރިވެތި ޚުލްޤް ނެތި ތަޤްވާވެރިވެސް ނުވެވޭނެތީއެވެ! ކައިވެންޏަށްފަހު ދިރިއުޅުން އާރާސްތުކުރަން ބޭނުންވާ އެއްވެސް ރަނގަޅު ސިފައެއް ޚުލްޤް ނުބައި މީހެއްގެ ކިބައަކު ނުހުންނާނެތީއެވެ.\nކައިވެނީގެ ޚުޠުބާތަކުގައި އެންމެ ބޮޑަށް ބާރުއަޅަނީ ތެދުވެރިވުމަށާއި އޯގާތެރިވުމަށެވެ. އެކަކު އަނެކަކަށް އެހީތެރިވެ ރަޙްމް ކުރުމަށެވެ. ވަފާތެރިކަމާއި އިޚްލާޞްތެރި ކަމަށެވެ. ރިވެތި ޚުލްޤް ލިބިފައި ނުވާނަމަ މިއިން އެއްވެސް މަޤްޞަދެއް ޙާޞިލެއް ނުކުރެވޭނެއެވެ.\nވީމާ ބޭރުފުށަށް ބަލައިގެން ކައިވެނިކޮށްފައި އަނިޔާ އާއި ނިކަމެތިކަން ލިބެން ފެށުމުން ޝަކުވާ ކުރުމުގެ އެއްވެސް ބޭނުމެއް ނެތެވެ.


Hurihaa Gaumeh Ge Sih'hee Hidhumaiytherinnah Qatar Airways In Hiley Ticket Dhenee - Vaguthu\nހުރިހާ ގައުމެއްގެ ސިއްހީ ޚިދުމަތްތެރިންނަށް ޤަތަރު އެއާވޭސް އިން ހިލޭ ޓިކެޓް ދެނީ!\nކޮވިޑް-19 އާއި ގުޅިގެން މުޅި ދުނިޔެ ސިއްހީ ޚިދުމަތްތެރިންނަށް ޝުކުރު އަދާކުރަމުން ދަނިކޮށް ޤަތަރު އެއާވޭސް އިން ހާއްސަ ގިވްއަވޭއެއް މިއަދު ފަށައިފިއެވެ.\nބައިނަލްއަޤުވާމީ ނަރުހުންގެ ދުވަހުގެ މުނާސަބަތުގައި ޤަތަރު އެއާވޭސް އިން ފެށި ޕްރޮމޯޝަންގައި އެއްލައްކަ ޓިކެޓް ހިލޭ ދިނުމަށް ވަނީ ހަމަޖެހިފައެވެ. ނަރުހުންގެ ދުވަހާއި ގުޅިގެން ޕްރޮމޯޝަން ފެށި ނަމަވެސް ސިއްހީ ދާއިރާގައި މަސައްކަތް ކުރާ ކޮންމެ މީހަކަށް ވެސް ޓިކެޓް ހޯދަން އެދުމުގެ ފުރުސަތު އެބައޮތެވެ.\nމި ޕްރޮމޯޝަންގެ ދަށުން ޓިކެޓް ލިބޭނީ ފުރަތަމަ ޓިކެޓް ހޯދަން އެދޭ ފަރާތްތަކަށެވެ. މިމަހުގެ 18 ވަނަ ދުވަހާއި ހަމައަށް ޓިކެޓަށް އެދުމުގެ ފުރުސަތު ވަނީ ހުޅުވާލާފައެވެ.\nޤަތަރު އެއާވޭސްއިން ބުނީ ހުރިހާ ޤައުމެއްގެ ސިއްހީ ހިދުމަތްތެރިންނަށް ޕްރޮމޯޝަންގައި ބައިވެރިވުމަށް ފުރުސަތު ދިނުމުގެ ގޮތުން ކޮންމެ ޤައުމަކަށްވެސް ކޮންމެ ދުވަހަކު ވަކި އަދަދެއްގެ ފުރުސަތު ދިނުމަށް ކަޑައަޅާފައިވާކަމަށެވެ.\nސިއްހީ ހިދުމަތްތެރިކަންގަ އަގު ވަޒަންކޮށް، ޝުކުރު އަދާކުރުމަށް ޤަތަރު އެއާލައިންސް އިން ހިލޭ ޓިކެޓު ދިނުމުގެ އިތުރުން ޤަތަރުގެ ހައްމާދު އިންޓަރނޭޝަނަލް އެއަރޕޯޓުގެ ޓިއުޓީ ފްރީ އައުޓްލެޓްތަކުން 35 އިންސައްތަ ޑިސްކައުޓް ލިބޭ ވައުޗަރެއް ވެސް ދިނުމަށް ހަމަޖެހިފައެވެ. މިގޮތުން ދެވޭ ވައުޗަރތަށް ޑިސެންބަރު މަހުގެ 31 ގެ ނިޔަލަށް ބޭނުންކުރެވޭނެއެވެ.\nޓިކެޓް ހޯދަން އެދޭނެ ލިންކް\nކޮވިޑް-19 އާއި ގުޅިގެން މިހާރު ދުނިޔޭގެ ދަތުރުފަތުރު ހުއްޓިފައި އޮތް ނަމަވެސް ގިނަ އެއާލައިންތަކުން އުއްމީދު ކުރަނީ ޖުލައި މަހު އަލުން ދަތުރުތައް ކޮންމެވެސް ވަރަކަށް ފެށޭނެ ކަމަށެވެ. އެއާލައިންތަކުން މިހާރު ގެންދަނީ އަލުން ދަތުރުތައް ފަށާއިރު އަމަލު ކުރާނެ ގައިޑްލައިންތައް އެކުލަވާލަމުންނެވެ.


(2 ޖުލައި 2021އާ ގުޅޭ)\n"ޝަހުރު.." ލިވިޔާ މަޑުމަޑުން ހިފައިލީ ޝަހުރުގެ އަތުގައެވެ.\n"ލިވީ. ލިވީ އަބަދުވެސް އަހަމެއްނު! ކީއްވެހޭ އަހަރެންގެ މަންމަމެންނަށް ލިވީ އިންޓްރޮޑިޔުސް ނުކޮށްދެނީ. ލިވީ. އަހަރެންގެ ޕޭރެންޓްސް ބޭނުމެއް ނުވޭ ލިވީއާ އަހަރެން ގުޅޭކަށް." ޝަހުރުގެ ލޮލުން ފައިބަން ފެށި ކަރުނައިން ޝަހުރަށް ލިބިފައިވާ ހިތްދަތިކަން ލިވިޔާއަށް ޔަޤީންވިއެވެ. ޝަހުރުގެ ދުލު ކުރިން ނުކުތް ބަސް ގޮސް ޖެހުނީ ލިވިޔާގެ ސީދާ ހިތުގައެވެ. ލިވިޔާއަށް ހުއްޓުން އެރިއެވެ. ބުނަން ވީ ކީކޭކަން ނޭނގި ގަނބުވިއެވެ. ހިތަށް އުނދަގޫވެ، ނޭވާލާން ދަތިވިއެވެ. ޝަހުރުގެ މޫނަށް ނަޒަރު ހުއްޓިފައިވާ ލިވިޔާގެ ދެލޯ ތެތްމައިލީ ހަމަ ކުއްލިއަކަށެވެ.\n"ލިވީ.. ނުރޮއި! ލިވީގެ ލޮލުން އެންމެ ކަރުނަ ތިއްކެއް ވެސް ވެއްޓޭތަން ބަލަން މިހިތަކަށް ކެތެއް ނުވާނެ. ނުރޮއި.. ލިވީ ނުރޮއި." ޝަހުރުގެ ޙާލަތަށް ނުބަލައި، އޭނާ މަސައްކަތް ކޮށްލީ ލިވިޔާ ހިތްހަމަ ޖެއްސޭތޯއެވެ. އެ ދެމީހުންގެ ލޯބީގެ ކުރިމަތީގައި އޮތީ ކިހާ ވަރެއްގެ ބޮޑު ހުރަހެއްކަން އެނގި ހުރެ، ދެހިތަށް ވެސް ހަމަޖެހުމެއް ނެތް ކަން ދެނެހުރެއެވެ. ލިވިޔާގެ ލޮލުން ފެއިބި ކަރުނަތައް ޝަހުރުގެ އަތުގެ ނުފުށުން އޭނާ ފޮހެލަ ދިނެވެ.\n"ކޮންމެ ގޮތެއް ވިޔަސް، މުޅި ދުނިޔެ މި ލޯތްބަށް ނުރުހުނަސް، މިދެހިތެއް ވަތްކެއް ނުކުރެވޭނެ! އެޔަށްވުރެ މާ ބޮޑަށް މިދެހިތް މިވަނީ ގުޅި ލާމެހިފަ." ޝަހުރު ހިފައިލީ ލިވިޔާގެ ކަނާއަތުގައެވެ. އަދި ގަދަކަމުން ހިނިތުންވެލީ، ލިވިޔާއަށް ޝަހުރުގެ ހިތުގައިވާ ގިލަންެވެރިން އިތުރަށް ފޮރުވުމަށެވެ.\nޝަހުރު ދައްކަމުން ދިޔަ ވާހަކަތަކުން ލިވިޔާގެ ހިތަށް އެއްވެސް ތަސައްލީއެއް ނުލިބެއެވެ. ޝަހުރުގެ މައިންބަފައިންގެ ލޯތްބާއި ނުލައި އައު ޙަޔާތެއް އެދެމީހުންނަށް ފެށުން އެއީ ފަސޭހަ ކަމަކަށް ނުވާނެތީއެވެ. ދިރިއުޅުމުގެ އެންމެ ބޮޑު އެއް ބަރަކާތަކީ މައިންބަފައިންގެ ލޯތްބާއި ހެޔޮ ދުޢާ ކަމުގައި ވާތީއެވެ. އެ ލޯބި، ފިތުނައަށްވެ، ހެޔޮ ދުޢާތައް ބަދު ދުޢާއަށް ބަދަލު ވުމަކީ ލިވިޔާ އެއްވެސް ޙާލެއްގައި އެދޭ އެދުމެއް ނޫނެވެ. މީގެ އިތުރުން އެތައް ކަމެއް ދިޔައީ ލިވިޔާގެ ސިކުނޑި ތެރެއަށް ވަދެ، ސިކުނޑި ފުނި ޖެހެމުންނެވެ. ދެމީހުން ކިޔަވަމުން ދިޔުމާ އެކު، ކައިވެނީގެ ވާހަކައަކީ ލިވިޔާއަށް ޤަބޫލުކުރަން ފަސޭހަ ވާހަކައަކަށް ވެސް ނުވިއެވެ. ދިރިއުޅުމުގެ ޚަރަދުތައް ބަލަހައްޓާނީ ކިހިނެއް ކަމާ މެދު ލިވިިޔާ އަކަށް ނުވިސްނެއެވެ. އެހެން ނޫނަސް ކައިވެންޏަކީ އަވަސް އަރުވާލައިގެން ކުރާ ކަމަކަށް ވުރެ، މާ މާތް ގުޅުމެކެވެ. އެ ގުޅުމަކީ މުޅި އުމުރަށް ޖަހައިލެވޭނެ، ގޮށަކަށް ވާން ޖެހޭނެކަމަށް ލިވިޔާ ޤަބޫލު ކުރެއެވެ.\n"އެއްވެސް އެއްޗެއް ނުބުނާނަންތަ؟ ލިވީ. ޕްލީޒް ކޮންމެވެސް އެއްޗެއް ބުނެބަލަ!" ލިވިޔާގެ ފަރާތުން ފެނުނު ހިމޭންކަމުން، ޝަހުރު ހާސްވެ އިނދެ އަހައިލިއެވެ. ކަރު ކެހިލަމުން، ލިވިޔާ އިސްދަށަށް ޖަހައިލިއެވެ.\n"ލިވީ.. އަހަރެންނަށް އިނގޭ. ލިވީ ތިހުރީ ވަރަށް ދެރަވެފަކަން. އެކަމު ލިވީ، އަހަރެން މިހުރީ ލިވީއާ އެކުގައޭ." ޝަހުރުގެ ހިތުގައި ވަނީ ކޮންމެ ޙާލެއްގައި ވިޔަސް، ލިވިޔާ ހާސިލު ކުރުމެވެ. ޝަހުރުގެ މީހަކަށް މުޅި އުމަރަށް ލިވިޔާ ހެދުމެވެ.\n"ޝަހުރު! އަހަރެމެންގެ ކިޔެވުން ކިހިނެއް ވާނީ؟ އަހަރެމެން މިތިބީ އަހަރެމެންގެ މައިންބަފައިންނަށް ޕްރޮމިސް އެއް ކޮށްގެން. ކިޔެވުން ކޮމްޕްލީޓު ކުރާނެ ކަމަށް. އަނެއްކޮޅުން މެރީ ކޮށްގެން އަހަރެމެން ކިހިނެއް ލާރި ހޯދަނީ؟ މައިންބަފައިންގެ ލޯތްބަކީ ވެސް ދިރިއުުމަށް ވަރަށް މުހިންމު އެއްޗެއް!" އިސް ނަގަމުން، ލިވިޔާ އޭނާގެ ކަޅި އަމާޒުކޮށްލީ ޝަހުރުގެ މޫނަށެވެ. ޝަހުރުގެ މޫނުމަތި ވަނީ މިލައި މޯޅިވެފައެވެ. އެއްވެސް ތާޒާ ކަމެއް އެމޫނުމަތީގައި މިވަގުތު ފެންނަން ނެތް ކަހަލައެވެ.\n"ލިވީ!" ޝަހުރު ގޮސް އިށީންނީ ލިވިޔާގެ ކުރިމަތީގައި އުޑުފައިންނެވެ. އަދި މަޑުމަޑުން ލިވިޔާގެ ދެއަތުގައި ހިފައިލިއެވެ.\n"ޑޫ ޔޫ ލަވް މީ؟" ޝަހުރު އަޑުގައި ވަނީ ލިވިޔާ ދެކެ އޭނާވާ އިންތިހާ ލޯބީގެ އަސަރުުތަކެވެ. ލަސް ނުކޮށް ޖަވާބުގައި\n"އާނއެކޭ" ބުނެ، ލިވިޔާ ބޯ ޖަހައިލިއެވެ.\n"އެހެންވިއްޔާ، ވީ ކޭން ފައިންޑް އަ ވޭ. އިފް ދެއަރ އިޒް އަ ވިލް، ދެއަރ އިޒް އަ ވޭ. އަހަރެމެންގެ ލޯބި ވާނީ އަހަރެމެންގެ މަންޒިލަށް ވާސިލު ވުމުގެ އުފާވެރި ރާސްތާއަކަށް. އަހަރެމެންނަށް ސަވައިވް ވެވޭނެ. އަހަރެން ވަޒީފާއެއް ހޯދާނީއޭ. ކައިވެނި ކޮށްގެން ވެސް ކިޔެވޭނެ. މައިންބަފައިންގެ ލޯބި ވެސް އަހަރެމެންނަށް ލިބޭނެ. އެއްވެސް ބަޔަކަށް މާތްﷲ ދެރަ ގޮތެއް މިންވަރެއް ނުކުރާނެ." ޝަހުރު ދައްކަމުން ދިޔަ ވާހަކަތައް ލިވިޔާއަށް ޤަބޫލު ކުރެވުނެވެ. ނަމަވެސް ލިވިޔާގެ މައިންބަފައިން، އެމީހުންގެ ކިޔެވުން ނުނިމެނިސް، ކައިވެންޏާ މެދު އެއްބަސް ވެދާނެ ކަމާ މެދު އޭނާއަށް ޝައްކުވިއެވެ.\nރޭގަނޑުގެ އަނދިރިކަމުން މުޅި ދުނިޔެ ބައްދައިލި އިރު، ހުސްނާމެންގޭ ސިޓިންގރޫމް އޮތީ "ހޫނު މައުލޫޢުއަކަށް" ޚިޔާލު ބަދަލު ކުރުމާއި އެކު، ޝަކުވާގެ މައިޒާނަކަށް އެތަން ބަދަލުވެފައެވެ. ހުސްނާ އާއި މަންސޫރު ނިކަން ހާސްވެފައި ވާހަކަދައްކަން ތިބީ ޔޫހާގެ މަންމަ ރާދާ އާއި އޭނާގެ ބައްޕަ ޔާސިރާއެވެ. އެމައިޒާންގައި ހިނގާ ފޯރިގަދަ ވާހަަކަތައް އިތުރަށް ފޯރުގަދަ ކޮށް، ރަހަ ހެޔޮވަރުކޮށްލަން ޝީލާގެ ދައުރު ވެސް ބޮޑެވެ.\n"އަހަރެން ހުރީ ބުނާނެ އެއްޗެއް ނޭނގިފަ! އަދިވެސް ހީވަނީ އެއީ ހޭލާ ހުރެ ފެނުނު ނުލަފާ ހުވަފެނެއްހެން." ޝަހުރުގެ ފަރާތުން ޔޫހާގެ ކައިވެންޏަށް ނުޤަބޫލުކަން ހާމަކުރި ވަގުތު ސިފަކޮށްލަމުން ހުސްނާ ބުނެލިއެވެ.\n"އަހަރެން ކާން އިން ރޮށިކޮޅު ވެސް އަތުން ދޫވެގެން ދިޔައީ.." ހުސްނާގެ ވާހަކައަށް ބާރެއް ދެމުން މަންސޫރު ވާހަކަދެއްކިއެވެ.\n"އަދި ކޮބާ؟ އަހަރެން ހީކުރީ އަހަރެންގެ ފޫކޮޅަށް ކަށްޓެއް ހެރުނީ ކަމަށް. ހަމަ ކުއްލިއަކަށް ވިއްޔާ ތެދުވެވުނީ. އަހަރެން ހުރީ ސަހަރޯ ހީވެފަ." ޝީލާ ފޯރިއާ އެކު، އޭނާގެ މަންމައާ ބައްޕަގެ ވާހަކައިގެ ލޮނު ހެޔޮ ވަރުކޮށްލަ ދިނެވެ.\n"އެހެންވީމަ ހާދަ ޒީލަގަދަ، ނުފޫޒުގަދަ އަންހެނަކަށް އޭނާ ވާނޭ. ނަމަނަމަ، ޝަހުރުގެ ބޯ ކާލުމުގެ ފުރުޞަތު އޭނައަށް ނުދޭތި! އެ އަންހެނާއާ މެދުގައި ދުރާލާ ވިސްނާ، މިކަމަށް ހަރުކަށި ފިޔަވަޅު ތަކެއް އަޅަން ޖެހޭނެ." ޝަހުރުގެ ޢާއިލާގެ ވާހަކަތައް އަޑު އަހާފައި، ރާދާ ހީވީ މަތީ ކޯޓުން ޙުކުމެއް ނެރުނު ހެންނެވެ.\nމުޅިން އައު ދުވަހަކަށް ދުނިޔެ ހޭލައިފިއެވެ. ޝަހުރު ގެއަށް އައިސް ވަތް އިރު، އޭނާގެ މަންމަ އިނީ ސޯފާގައެވެ. ޝަހުރު ފެނުމާ އެކު، ހުސްނާއަށް ތެޅެގަނެވުނެވެ. ރޭގަ ޝަހުރު ގެއަށް ނިދަން ނައުމުން، އެކަމާ ހުސްނާ ހުރީ ވަރަށް ބޮޑަށް ހާސްވެ ކަންބޮޑުވެފައެވެ.\n"ދަރިފުޅާ! ކޮންތާކުތަ ތިއުޅެނީ؟ ރޭގަ ނިދަން ވެސް ނާނަމެއްނު؟ މަންމަ ހާދަ ބިރުންނޭ ހުރީ. ހާދަ ވަރަކަށް ގުޅީމޭ." ހުސްނާ ވާހަކަދައްކަމުން ދިޔައީ ހާސްވެ ހުރެއެވެ. އަދި އިތުރަށް ހުސްނާގެ ހިތުގައިވާ އަމިއްލަ އެދުމާ ވެސް އެކުގައެވެ. ވަރަށް ވަރުބަލި ކަމަށާއި، ރޭގަ ނިދުނީ ރަށްޓެއްސެއްގެ ގޭގައި ކަމަށް ބުނެ، ޝަހުރު ގޮސް ވަނީ އޭނާގެ ކޮޓަރިއަށެވެ.\n"މައިކަލާކޯ! އެ އަންހެން ކޫޑިއާ އެކު، އަހަރެންގެ ދަރި ނިދީބާ؟ އޭނާ ބަލިވެ އިނިއްޔާ، އެ އަންހެން ކުއްޖާގަނޑުގެ މަކަރުގެ މަޅީގަ އަހަރެންގެ ދަރި ޖައްސާނެ. ހަމަހިލާ އެހެންވިޔަކަ ނުދޭނަން. މި ހުސްނާގެ މޫނުގަ ކާއްތާ މޭކަޕު ފުހެވެންޏާ، އެލޯބި ވެސް ފުހެލާނަން." ހުސްނާ އޭނާގެ ހިތާހިތާ ގަދަބަހުން ވާހަކަދެއްކިއެވެ.\n"ކައިވެންޏޭ؟" ހައިރާންކަމާ އެކު، ލިވިޔާގެ ބައްޕަ މާހިރު ބަލައިލީ ލިވިޔާއަށެވެ. ލިވިޔާ ހުޅުވައިލި ސުރުޚީއަކުންނެވެ. އޭނާގެ މަންމަ ހާލިދާއަށް ވެސް ލިބުނީ ކުއްލި ބޮޑު ސިހުމެކެވެ.\n"އާނ ބައްޕާ! ޝަހުރުގެ ޢާއިލާ އަހަރެންނާ ގުޅޭކަން ބޭނުމެއް ނުވޭ. އެކަމު، ޝަހުރު ބޭނުން ވަނީ އަހަރެންނާ ކައިވެނި ކުރަން.. ކިޔެވުން ވެސް ކައިވެންޏާ އެކު ކުރިއަށް ގެންދަން. އަދި ޝަހުރު ވަޒީީިފާއަކަށް ވެސް ދާން. ބައްޕާ، މަންމާ. އަހަރެން ދެކެ ޝަހުރު ވަރަށް ލޯބިވޭ!" ލިވިޔާގެ ވާހަކަތައް ކަނުލައި އަޑު އަހަން ހުރެފައި، މާހިރު އޭނާގެ އަތް ކާއްތައިލީ ލިވިޔާގެ ބުރަކަށީގައެެވެ.\n"ބަލަ ދަރިފުޅި ލޯބިވޭތަ؟ ޝަހުރު ދެކެ." މާހިރު އެހެން އަހައިލުމާއެކު، ލިވިޔާ ހުއްޓުން އެރިއެވެ. ލަދުގަންނަ ގޮތް ވީއެވެ.\n"މައްސަލަ އެއް ނެތް! ދަރިފުޅުގެ ތި ހިމޭންކަމުން ބައްޕައަށް ޖަވާބު ލިބެއްޖެ. ޝަހުރު ގާތު ބުނޭ، ބައްޕަ ބައްދަލު ކޮށްލަން ބޭނުމޭ.." ލިވިޔާގެ ބޮލުގައި ފިިރުމައިލުމަށްފަހު، މާހިރު އެތަން ދޫކޮށް ހިނގައިގަތެވެ. ލިވިޔާ ބިރުން ހުރެ ބަލައިލީ ހާލިދާއަށެވެ.\n"ހާދަ ބިރުން ދަރިފުޅާ! ބައްޕައެއް ދަރިފުޅުގެ އުފަލަކަށް ހުރަހެއް ނާޅާނެ. ހުރިހާ ކަމެއްވެސް ރަނގަޅުވާނެ." ހާލިދާ ލުއިކޮށް ހީނލިއެވެ.\nތައްޔާރު ވެގެން ޝަހުރު ގެއިން ނުކުތީ، ލިވިޔާގެ ބައްޕަގެ އެދުން އޭނާ ޝަހުރަށް އެންގުމުންނެވެ. ޝަހުރުގެ ހިތުގައި ކޮންމެވެސް ވަރަކަށް ނުތަނަވަސްކަން އަޮތް ނަމަވެސް، ޝަހުރަށް އޭނާގެ އަމިއަލް ނަފުސަށް ދެވިފައިވާ އިތުބާރު ބޮޑެވެ. ޝަހުރު އަންނަން ވާއިރަށް ލިވިޔާގެ ޢާއިލާ ވަނީ ތައްޔާރު ވެފައެވެ. ޝަހުރަށް ވުރެ، ލިވިޔާ ހުރީ މާ ބޮޑަށް ބިރުންނެވެ. އެއީ ލިވިޔާގެ ބައްޕަގެ ގޮތް ވެސް ލިވިޔާއަށް ނޭނގޭތީއެވެ. މަންމައާ ބަލާފައި ބައްޕަ ވަރަށް ތަފާތު ވީމައެވެ.\n"މިހާރު ޝަހުރު އަބަދު ބޭރުގަ ދޯ؟" ގަމީސް ގަޔާ ހެޔޮވަރު ކޮށްލަމުން މަންސޫރު ބަލައިލީ، ހުސްނާއަށެވެ. ހުސްނާ އެއްވެސް އެއްޗެއް ނުބުނެ އެނދުގައި އޮތެވެ. ހުސްނާ ވަނީ ފުންމިން ނޭނގޭ ޚިޔާލީ ކޯރަކަށް ޣަރަޤުވެފައެވެ.\n"ބަލަ ހުސްނާ!" މަންސޫރު އަޑު ބާރުކޮށްލަމުން ގޮވައިލިއެވެ. ކުއްލިއަކަށް ހުރެފައި، ހުސްނާ ތެޅެގަތެވެ.\n"ތިޔަ ވިސްނަން އޮއްވާ، ޝަހުރު ގެއްލެނީއޭ. އަހަރެމެން މިކަން އެބަ ޖެހޭ ހުއްޓުވަން." މަންސޫރު އެހެން ބުނެލުމާ އެކު، ހުސްނާ ފެށީ ހޭންށެވެ.\n"އަދިވެސް ޝަހުރުގެ އޮންނާނީ ޅަ ސިކުނޑިއެއް. އެ ސިކުނޑިން ނޭނގޭނެ އޭނާގެ ދިރިއުޅުމަށް ރަނގަޅު ގޮތެއް. އެހެން ވީމަ، އަހަރެންގެ މި މޮޅު ސިކުނޑިން ވަރަށް ގިނަ ކަންކަން އެބަ ޖެހޭ ރާވަން." ހުސްނާ ވާހަކަދައްކަމުން ދިޔައީ މަންސޫރަށް ބަލަން އޮވެއެވެ.\n"ތިހެން ވިސްނަން އޮއްވާ، ޝަހުރު މީހަކާ އިންނަ ތަން ފެންނާނީ." މަންސޫރު އެހެން ބުނުމާ އެކު، ހުސްނާ ހިތްހަމަ ނުޖެހުނެވެ.\n"ތީ ހީވާ ގޮތް.. ތިކަހަލަ މޮޔަ ވާހަކަ ނުދައްކާ." ހުސްނާ ނުރުހިފައި ބަލައިލީ މަންސޫރުގެ ދެލޮލަށެވެ. ހުސްނާގެ ކަޅި ފެނުމާ އެކު، މަންސޫރުގެ ދޫ ވަގުތުން ބަންދުވިއެވެ.\nމުޅި ސިޓިންގރޫމުން ފެންނަމުން ދިޔައީ ހިމޭންކަމެވެ. ސޯފާގައި އިން ޝަހުރަށް ކުރުވަމުން ދިޔައީ ފިނި އިޙްސާސެކެވެ. ސިޓިންގރޫމުގައި ލިވިޔާ އިނީ އޭނާގެ ބައްޕައާ ޖެހިގެން އިން ސޯފާގައެވެ. ލިވިޔާގެ މަންމަ ވެސް އެ މަޖިލީހުގައި އެބަ އިނެވެ. ހިމޭން ކަމާ އެކު، ހިނގަމުންދާ ކޮންމެ ސިކުންތަކުން "ޑިންޑިން" ލާފައި ލިވިޔާ އާއި ޝަހުރުގެ ހިތް ދިޔައީ ބާރަށް ތެޅެ، ފޮޅެމުންނެވެ. މުޅި ތަނަށް ވެފައިވާ ހިމޭންކަން ކުއްލިއަކަށް ފިލައިިގެން ދިޔައީ މާހިރުގެ ދުލުން ޝަހުރުގެ ނަން ބޭރު ވުމާ އެކުގައެވެ. (ނުނިމޭ)


މާލިއްޔާއަށް ގެއްލުންވާ ގޮތަށް އެއްވެސް ނިންމުމެއް ނިންމިގެން ނުވާނެ! ވަކާލާތުކުރާ ފަރާތްތައް ލަދުގަންނަން ޖެހޭނެ!: ޝައިޚް ޢަލީ ޒައިދު\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 18 ސިކުންތު\n"ދިވެހި ދައުލަތް ލޫޓުވާލައި، ޓީއެމްއޭއަށް ނުޙައްޤުން ފައިދާ ހޯދައިދޭން މަސައްކަތްކުރާ ހުރިހާ ފަރާތްތައް ކުށްވެރިކުރަމެވެ. ދިވެހި ދައުލަތުގެ މާލިއްޔާއަށް ގެއްލުންވާ ގޮތަށް އެއްވެސް ނިންމުމެއް ނިންމިގެން ނުވާނެއެވެ! އެކަމަށް ވަކާލާތުކުރާ ފަރާތްތައް ލަދުގަންނަން ޖެހޭނެއެވެ!"\n- ޝައިޚް ޢަލީ ޒައިދު\nއިސްލާމް ދީނުގެ ކަންކަމުގަ އާއި ޤައުމީ ކަންކަމުގައި އަބަދުވެސް ބަސްފުޅު ވިދާޅުވަމުން ގެންދަވާ ޝައިޚް ޢަލީ ޒައިދު މިފަދަ ބަސްފުޅެއް ވިދާޅުވިއިރު އެމްޑީޕީގެ ބޮޑުން ވެސް ގެންދަވަނީ މިފަދަ ޝުޢޫރުތައް ހާމަކުރައްވަމުންނެވެ.\nއެމްޑީޕީއަށް އަބަދުވެސް ވަކާލާތުކުރައްވަމުން ގެންދަވާ މަޝްހޫރު ވިޔަފާރިވެރިޔާ އަޙްމަދު ޢާރިފް އިއްޔެ ސިފަކުރައްވާފައިވަނީ "ފ. އަތޮޅު ނޫނަސް މިއޮއް ތަނެއް ވިއްކާލަނީ" ކަމަށެވެ.\n"ސިޓީއަކުން ދައުލަތުގެ މިލްކިއްޔާތުގައި ހިމެނޭ އެއްވެސް ތަނެއް އެހެން ފަރާތަކަށް ނުދެވޭނެއެވެ! ބޮޑެތި މުޢާމަލާތްކުރާ ގޮތަކީ އެއްބަސްވުން ހަދައި ހެކިންނާއިއެކު ދެ ފަރާތް ސޮއިކޮށްގެންނެވެ. ފ. އަތޮޅު ނޫނަސް މިއޮއް ތަނެއް ވިއްކާލަނީއެވެ!" އަހްމަދު ޢާރިފް (އާރުޓޭ)\nޙައްޤު ބަހެއް ބުނެފިނަމަ ބުނި މީހާގެ ފިކުރަށް ނުބަލާށެވެ! ބުނިބަހަށް ބަލާށެވެ!: ޝައިޚް ޢަލީ ޒައިދު\nޝައިޚް ޢަލީ ޒައިދުގެ މިނިވަން ދުވަހުގެ މެސެޖަކީ ބައަކު އެދުމެއް ނެތި ވެދުމެއް ނުކުރާނެ!\nއަޢުރަ ނިވާކުރައްވާ! ތިޖޫރީގަ ހުއްޓާވެސް ވައްކަން ކުރާތީ އެކަކުވެސް ރައްކާކުރުން ހުއްޓައެއް ނުލާ!: ޝައިޚް ޢަލީ ޒައިދު\nހުޅަނގުގެ ފަލްސަފާއަށް ލެނބިފައިވާ މީހުންނަށް ނުލިބިގެން އުޅޭ ޙައްޤަކީ އަންހެނުން ހެދުން ބޭލުވުމުގެ ޙައްޤު!: ޝައިޚް ޢަލީ ޒައިދު\nފާހިޝް ޢަމަލުތައް ކުރުން ހުއްޓުވޭނީ ކައިވެނިކުރަން ކުޑަކުދިން ކަމަށް ދެކޭ ޢުމުރުގެ ކުދިން ޒިނޭކުރުން ހުއްޓުވައިގެން!: ޝައިޚް ޢަލީ ޒައިދު\nކުރިއަށް އޮތް2ހަފްތާވެސް މުސްތަޤްބަލުވެސް އުޖާލާ ކޮށްދެއްވެވުން އެދި ދުޢާ ކުރުން ގިނަކުރައްވާ!: ޝައިޚް ޢަލީ ޒައިދު\n14 ފެބްރުއަރީ 2020


Kaiveni Kuran Dhanikoh Dhe Loabiverin Maruvehjje - Vaguthu\n7 ގަޑިއިރު ކުރިން ( ޖޫން 11, 2021 )\nމިސްރަށް ނިސްބަތްވާ ދެ ލޯބިވެރިއަކު ކައިވެނި ޕާޓީއަށް ކާރެއްގައި ދަނިކޮށް މަރުވެއްޖެއެވެ.\nމީޑިއާ ރިޕޯޓްތައް ބުނާގޮތުގައި، މިކަން ހިނގާފައި ވަނީ ކައިރޯ ސިޓީގައެވެ. މިކަން ހިނގާފައި ވަނީ އެ ދެ ލޯބިވެރިންނާއި، އަންހެން މީހާގެ ދައްތައާއެކު ކާރުގައި ދަނިކޮށް ކާރު ފުރޮޅާލައިގެން ގޮސް ފެންގަނޑަކަށް ވެއްޓުމުންނެވެ.\nއެ ހާދިސާގައި އެ އަންހެން މީހާގެ ދައްތަވެސް ވަނީ މަރުވެފައެވެ.\nބުރާސްފަތި ދުވަހުގެ ރޭގެ ވަގުތެއްގައި މި ހާދިސާ ހިނގިއިރު، އަންހެން މީހާއާ އޭނާގެ ދައްތަގެ ހަށިގަނޑު މިހާރު ވަނީ ފެނިފައެވެ.ދެ މީހުން ފެނުނު އިރުވެސް އޮތީ މަރުވެފައެވެ. އެހެން ނަމަވެސް ފިރިހެން މީހާގެ ހަށިގަނޑު އަދިވެސް ނުފެންނަ ކަމަށް މީޑިއާ ރިޕޯޓްތައް ބުނެއެވެ.\nމި މައްސަލަ ތަހުގީގު ކުރަމުންދާ ފުލުހުން ބުނެފައިވާގޮތުން، މިކަން ހިނގާފައި ވަނީ ކައިވެންޏާއި ގުޅިގެން ކުރިއަށްގެންދާ ހަރަކާތެއްގެ ތެރެއިންނެވެ. އެހެން ނަމަވެސް މިކަން ހިނގަން މެެދުވެރިވި ސަބަބު އަދި ހާމަކޮށްފައެއް ނުވެއެވެ.\nމިސްރުގައި ކައިވެންޏާއި ގުޅުވައިގެން ސަގާފީ ކަންކަން ކުރުމަކީ އާއްމު ކަމެކެވެ. ހާއްސަކޮށް ކައިވެންޏަށް ކާރާއި އެ ނޫންވެސް އެއްޗެހި ޒީނަތްތެރިކޮށް ހަފްލާ ބާއްވާ ސަރަހައްދަށް އޭގައި ދެ ލޯބިވެރިން އެކުގައި ގެންދެއެވެ.\nމިސްރުން ޣައްޒާއަށް ސިއްހީ އަދި މާލީ އެހީތެރިކަން!\nތި ދެމީހުން އަނެއްކާ ދެޑޯޒް ފުރިހަމަ ކުރިބާއެވެ؟


Fulugai oiy Sheffield inn Manchester United sissuvaalaifi - AO News\nފުލުގައި އޮތް ޝެފީލްޑުން ޔުނައިޓެޑް ސިއްސުވާލައިފި\nއިނގިރޭސި ޕްރިމިއާ ލީގުގައި ރޭ ކުޅުނު މެޗުގައި ތާވަލްގެ އެންމެ ފުލުގައި އޮތް ޝެފީލްޑް ޔުނައިޓެޑުން މިވަގުތު ރަނގަޅު ފޯމެއްގައި އޮތް މެންޗެސްޓާ ޔުނައިޓެޑް އަތުން 2-1 އިން މޮޅުވެއްޖެއެވެ.\nމިއީ 1992 ވަނަ އަހަރުގެ ފަހުން ޔުނައިޓެޑްގެ ދަނޑުގައި ޝެފީލްޑް މޮޅުވި ފުރަތަމަ ފަހަރެވެ. އަދި ލީގުގައި ޔުނައިޓެޑް އެންމެ ފަހުން ކުޅުނު 14 މެޗުގެ ތެރެއިން ބަލިވި ފުރަތަމަ ފަހަރެވެ. އެ ޓީމުން މި ފަހަރުގެ ސީޒަނުގައި ލީގުގައި އަމިއްލަ ދަނޑުގައި މިހާތަނަށް ކުޅުނު 10 މެޗުގެ ތެރެއިން ހަތަރު މެޗުން ވަނީ ބަލިވެފައެވެ. މީގެއިތުރުން، ރޭގެ މެޗަކީ މިފަހަރުގެ ސީޒަނުގައި ލީގުގައި ޝެފީލްޑް މޮޅުވި ދެވަނަ މެޗެވެ.\nރޭގެ ނަތީޖާއާއެކު ޔުނައިޓެޑް އޮތީ 20 މެޗުން ހޯދީ 40 ޕޮއިންޓާއެކު ދެވަނައިގައެވެ. އޭގެ އެއް ޕޮއިންޓް ކުރީގައި އެއް މެޗު މަދުން ކުޅެގެން ވާދަވެރި މެންޗެސްޓާ ސިޓީ އެއްވަނައިގައި އޮތްއިރު، ތިންވަނައިގައި އޮތް ލެސްޓާ ސިޓީ އަށް ލިބިފައިވަނީ 39 ޕޮއިންޓެވެ. ހަތަރުވަނައިގައި 35 ޕޮއިންޓާއެކު އޮތީ ވެސްޓް ހޭމް ޔުނައިޓެޑެވެ.\nޔުނައިޓެޑްގެ އޯލްޑް ޓްރެފޯޑްގައި ރޭ ކުޅުނު މެޗުގައި ހީކުރިގޮތާ ހިލާފަށް ކުރީން ލީޑްނެގީ ޝެފީލްޑުންނެވެ. މެޗުގެ 23 ވަނަ މިނެޓުގައި މިލަނޑު އެ ޓީމަށް ޖަހައިދިނީ ކީން ބްރަޔަން އެވެ. މިއީ އެ ޓީމުގެ ޖޯން ފްލެކް ނަގައިދިން ހުރަހަކުން ލިބުނު ބޯޅައެއް ބޮލުން ފޮނުވާލައިގެން ބްރަޔަން ކާމިޔާބުކުރި ގޯލެކެވެ. އޭގެކުރީން، ޔުނައިޓެޑްގެ މާކަސް ރަޝްފޯޑަށް ލަނޑުޖެހުމަށް ލިބުނު ފުރުޞަތުގެ ބޭނުންހިފޭގޮތްނުވިއިރު ޝެފީލްޑްގެ ކެޕްޓަން ބިލީ ޝާޕް ފޮނުވާލި ބޯޅަ ޔުނައިޓެޑްގެ ގޯލްކީޕަރު ޑޭވިޑް ޑެ ހެއާ މަތަކުރިއެވެ.\nމެންޗެސްޓާ ޔުނައިޓެޑާ ދެކޮޅަށް ޝެފީލްޑް ޔުނައިޓެޑް ކުޅުނު މެޗުގެ ތެރެއިން. –ފޮޓޯ: ޓުވިޓާ\nމި މެޗުގެ 64 ވަނަ މިނެޓުގައި ޔުނައިޓެޑްގެ ކެޕްޓަން ހެރީ މެގުއާ ވަނީ އަލެކްސް ޓެލެސް ނަގައިދިން ކޯނަރަކުން ލިބުނު ބޯޅައެއް ބޮލުން ފޮނުވާލައިގެން އެ ޓީމަށް ނަތީޖާ ހަމަހަމަކޮށްދީފައެވެ. އޭގެ ފަހުން، މެޗު ނިމެން 16 މިނެޓަށްވެފައިވަނިކޮށް ޝެފީލްޑަށް ދެވަނަ ފަހަރަށް ލީޑްނަގައިދީ މެޗުން ތިން ޕޮއިންޓް ކަށަވަރުކޮށްދިނީ މި ހާފުގައި ބަދަލު ކުޅުންތެރިއެއްގެ ގޮތުގައި ކުޅެން ނިކުތް ސްކޮޓްލެންޑްގެ މިޑްފީލްޑަރު އޮލިވާ ބާކް އެވެ. ޝެފީލްޑްގެ ކަނާތް ފަޅިން ޖޯން ލަންޑްސްޓްރަމް ތަނަވަސްކުރި ފުރުޞަތަކުން ބާކް އަށް ލިބުނު ބޯޅަ އޭނާ ފޮނުވާލުމުން ގޯލްގެ ތެރެއަށް ވަނީ ޔުނައިޓެޑްގެ ޒުވާން ޑިފެންޑަރު އެކްސެލް ޓުއަންޒޭބޭ ފައިގައި ޖެހިފައެވެ.\nލީގުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު ޗެލްސީގެ ކޯޗުކަމާ ހަވާލުވިތާ 24 ގަޑިއިރުގެ ތެރޭގައި އައު ކޯޗު ތޯމަސް ޓުޗެލްގެ އިރުޝާދުގެ ދަށުން އެ ޓީމު ނިކުތް ފުރަތަމަ މެޗުގައި އަމިއްލަ ދަނޑުގައި ވުލްވްސްއާ ވަނީ 0-0 އިން ލަނޑެއްނުޖެހި އެއްވަރުވެފައެވެ.\nބްރައިޓަންގެ ދަނޑުގައި ފުލަމްއާ ދެކޮޅަށް ކުޅުނު މެޗު ދެ ޓީމަށް ލަނޑެއްނުޖެހި 0-0 އިން އިން އެއްވަރުވިއިރު، އެވަޓަންއާ ދެކޮޅަށް ލެސްޓާ ކުޅުނު މެޗު ނިމުނީ 1-1 އިން އެއްވަރުވެގެންނެވެ. މި މެޗުގެ ފުރަތަމަ ހާފުގައި ހަމޭސް ރޮޑްރިގޭޒްގެ ގޯލުން އެވަޓަން ލީޑްނަގާފައިވަނިކޮށް، ފަހު ހާފުގައި ލެސްޓާ އަށް އެއްވަރުކޮށްދިނީ ޔޫރީ ޓިލަމެންސް އެވެ. އެސްޓަން ވިލާ އަތުން ފަހަތުން އަރައި ބާންލީ މޮޅުވީ 3-2 އިންނެވެ.\nމި މުބާރާތުގައި މިރޭ ކުޅޭ މެޗުގައި އެންމެ ފަހުގެ ޗެމްޕިއަން ލިވަޕޫލް ނިކުންނާނީ ރަށުން ބޭރުގައި ޓޮޓެންހަމް ހޮޓްސްޕާއާ ދެކޮޅަށެވެ. މި މެޗު ފަށާނީ ރާއްޖޭގަޑިން މިރޭ ދަންވަރު 1:00 ގައެވެ.\nކުޅިވަރުއިނގިރޭސި ޕްރިމިއާ ލީގުމެންޗެސްޓާ ޔުނައިޓެޑްދުނިޔެޝެފީލްޑް ޔުނައިޓެޑްޗެލްސީ


SunOnline: America rahyithun EU ge qaumuthakah vanun manaa kuranee\nއެމެރިކާ ރައްޔިތުން އީޔޫ ގައުމުތަކަށް ވަނުން މަނާކުރަނީ\nމުހައްމަދު ޖަވާދު ޔޫސުފު 24 Jun 2020, 11:47\nބްރަސަލްސް (24 ޖޫން 20) : އެމެރިކާގައި ކޮވިޑް-19 ކޮންޓްރޯލްނުވެ އާދަޔާ ހިލާފު ބާރުމިނެއްގައި ފެތުރެމުންދާތީ އެމެރިކާގެ ރައްޔިތުން ޔޫރަޕްގެ އިއްތިހާދުގެ ގައުމުތަކަށް ވަނުން މަނާކުރަން މަސައްކަތް ކުރަމުން ގެންދާކަމަށް އެ އިއްތިހާދުން ބުނެފި އެވެ.\nޔޫރަޕިޔަން ކޮމިޝަނުން ބުނީ އެ އިއްތިހާދުގެ ގައުމުތަކުގައި ކޮވިޑް-19 ކޮންޓްރޯލް ވަމުންދާ ދިޔުން ކާމިޔާބު ކުރެވޭނީ އެމެރިކާ ފަދަ ކޮވިޑް-19 ކޮންޓްރޯލް ނުކުރެވި އެ ވައިރަސް އާދަޔާ ހިލާފު ބާރުމިނެއްގައި ފެތުރެމުންދާ ގައުމުތަކުގެ ރައްޔިތުން ވަނުން މަނާކޮށްގެންނެވެ.\nޔޫރަޕްގެ އިއްތިހާދަށް މީހުން ވަނުން މަނާކުރުމަށް ލިސްޓު ކުރަމުން ގެންދާ ގައުމުތަކުގެ ތެރޭގައި އެމެރިކާގެ އިތުރުން ކޮވިޑް-19 ކޮންޓްރޯލް ނުކުރެވޭ އެހެންގައުމުތައް ވެސް ހިމެނޭނެކަމަށް ޔޫރަޕިޔަން ކޮމިޝަނުން ނެރުނު ބަޔާނެއްގައި ބުންޏެވެ.\nކޮވިޑް-19 ކޮންޓްރޯލް ނުކުރެވި ބާރަށް ފެތުރެމުންދާ ގައުމުތަކުގެ ތެރޭގައި އެމެރިކާގެ އިތުރުން ބްރަޒިލްއާއި އެފްރިކާގެ ބައެއްގައުމުތައް އަދި ރަޝިއާއާއި އިންޑިއާ ހިމެނެ އެވެ. ޔޫރަޕްގެ އިއްތިހާދުގެ ގައުމުތަކުން އަންނަ ޖުލައި މަހު ބޯޑަރުތައް ހުޅުވާލަން ތައްޔާރުވަމުންދާއިރު ކޮވިޑް-19 ކޮންޓްރޯލް ނުކުރެވި ބާރަށް ފެތުރެމުންދާ ގައުމުތަކުގެ ރައްޔިތުން އެއިއްތިހާދުގެ ގައުމުތަކަށް ވަނުން މަނާކުރުމަށް ދަނީ މަސައްކަތް ކުރަމުންނެވެ.\nމިކަމަށް ޓަކައި އެކުލަވާލާފައިވާ ގައުމުތަކުގެ ލިސްޓުގައި އެމެރިކާގެ އިތުރުން ބްރަޒިލްއާއި އެފްރިކާގެ ބައެއް ގައުމުތައް އަދި ރަޝިއާ އާއި އިންޑިއާ ހިމެނޭއިރު ޗައިނާ އާއި އިރުމަތީ އޭޝިއާގެ ގައުމުތަކާއި ވެނެޒުއެލާ އާއި ޔުގަންޑާފަދަ ގައުމުތަކާއި އެނޫންވެސް ކޮވިޑް ކޮންޓްރޯލް ކޮށްފައިވާ ގައުމުތައް ހިމެނެނީ ޔޫރަޕްގެ އިއްތިހާދަށް ވަނުން ހުއްދަކުރާ ގައުމުތަކުގެ ލިސްޓުގަ އެވެ.\nކޮވިޑް އާ ގުޅިގެން ކަމަށް ވިޔަސް އެމެރިކާގެ ރައްޔިތުން ޔޫރަޕްގެ އިއްތިހާދުގެ ގައުމުތަކަށް ވަނުން މަނާކުރުމަކީ އެމެރިކާގެ ހައިބަތަށް ވަރުގަދަ ލޮޅުމެއް އަންނާނެ ކަމެއް ކަމަށާއި މިކަމުގެ ސަބަބުން އެމެރިކާގެ އަގުވެއްޓޭނެތީ މިއީ އެމެރިކާގެ ވެރިން ރުޅި އައިސް ޔޫރަޕާއި އެމެރިކާ އާއި ދެމެދު ދެބަސްވުންތައް އުފެދިގެންދާނެކަމެއް ކަމަށެވެ.\nޔޫރަޕްގެ އިއްތިހާދުގެ ގައުމުތަކުގައި ކޮވިޑް-19 ކޮންޓްރޯލް ނުކުރެވި ބާރަށް ފެތުރިގެން ދިޔަ ދުވަސްވަރު އެމެރިކާއިން ވިސްނަނީ އެ އިއްތިހާދުގެ ގައުމުތަކުގެ ރައްޔިތުން އެމެރިކާއަށް ވަނުން މަނާކޮށްފަ އެވެ. ނަމަވެސް އެމެރިކާއަކީ އެގައުމަށް ހުއްދަ ކަންކަން އެހެން ގައުމުތަކަށް މަނާވާންޖެހޭ ކަމަށް ދެކޭ އަދި އެހެންގައުމުތަކުގެ މަސްލަހަތަށް ނުބަލައި ހަމައެކަނި އެމެރިކާގެ މަސްލަހަތަށް ބެލުމުގެ އަމިއްލަ އެދުމުގެ ހަރުކަށި ވިސްނުން ގެންގުޅޭ ކަމަށް ނަން މަޝްހޫރު ގައުމެކެވެ.\nއެމެރިކާގެ ނެޝަނަލް ހެލްތް އިންސްޓިޓިއުޓް އޮފް އެލާޖީ އެންޑް އިންފެކްޝަސް ޑިޒީޒް ގެ ޑައިރެކްޓާ އެންޓަނީ ފައުޗީ ވަނީ އެމެރިކާގައި ކޮވިޑް-19 ކޮންޓްރޯލް ކުރެވޭނެ ދުވަހެއް ލަފާކުރުން ދަތިކަމަށް ވިދާޅުވެފަ އެވެ. އަދި މި ހިނގާ ހޫނު މޫސުން ނިމި ނޮވެމްބަރުގައި އެމެރިކާއަށް ފިނި މޫސުން އައުމުން ކޮވިޑް-19 ގެ އިތުރު ރާޅެއް އައިސް ހާލަތު އިތުރަށް ގޯސްވެދާނެ ކަމުގެ އިންޒާރު އޭނާ ވަނީ ދެއްވާފަ އެވެ.\nއެމެރިކާގައި ދުވާލެއްގެ މައްޗަށް އެވްރެޖްކޮށް 30،000 އާއި 33،000 އާ ދެމެދުގެ އަދަދެއްގެ މީހުން ކޮވިޑް-19 އަށް ޕޮޒިޓިވްވެ އެވެ. އަދި ކޮވިޑް ޖެހިގެން އެމެރިކާގައި މަރުވި މީހުންގެ އަދަދުވެސް ވަނީ 123،000 އަށް އަރާފަ އެވެ.\nޔޫރަޕްގައި ކޮވިޑް-19 ކޮންޓްރޯލް ކުރެވެމުން ދިޔަނަމަވެސް ނޮވެމްބަރުގައި އެމެރިކާއެކޭ އެއްގޮތަށް ޔޫރަޕަށް ވެސް ފިނިމޫސުން އަންނާނެތީ ޔޫރަޕްގެ ސިއްހަތާބެހޭ މާހިރުންވެސްވަނީ އެބައްރުގެ ގައުމުތަކަށް ކޮވިޑްގެ އިތުރު ރާޅެއް އެދުވަސްވަރު އަންނާނެކަމަށް ލަފާކުރައްވައި އެކަމަށް ތައްޔާރުވެ ތިބުމަށް ގޮވާލައްވާފަ އެވެ. -- (ނޫސްއެޖެންސީތައް)


Fuhbasthaa Akun Fiheveynee Kithah Roashikan quran in | Dhiislam\nފުއްބަސްތާ އަކުން ފިހެވޭނީ ކިތައް ރޮށިކަން ޤުރްއާނުން\nވާހަކަ ކިޔައިދޭ ރަޙުމަތްތެރިޔާ ޑިސެމްބަރ 29, 2011\nއެއްފަހަރަކު ދާޢީއެއްގެ ދަރުހެއް ނިމި ސުވާލާ ޖަވާބު ގެ ގަޑިއާ ހަމަވެގެން މީހުން ސުވާލު ކުރަން ފަށައިފި އެވެ. މިތަނުން ނިކަން ރުޅިގަދަ ކާފަރަކު ސުވާލު ކުރަން އަރާ ވަރަށް ހަރުކަށި ސުވާލެއް (ހަމަ މިޔަށް ދެން ޖަވާބު ނުދެވޭނެއޭ ހިތާ) ކޮށްލައިފި އެވެ. އަދި ބުންޏެވެ. މިޔަށް ކަލެޔަށް ޖަވާބު ނުދެވޭނެ ކަންވެސް އިނގެ އެވެ. ދީފިއްޔާ ތިމަން އިސްލާމް ވާނަމެވެ.\nސުވާލު: "ކަލޭ ބުނެއްޖެ ދެންމެ މިފޮތުގައި ބަޔާންވެގެން ނުވާ ހަމައެކައްޗެއްވެސް ނެތޭ. ދެން ތިހެންޏާ ބުނެބަލަ ތި ޤުރުޢާނުން މަ މިކުރާ ސުވާލުގެ ޖަވާބު"\nދާޢީ: "(ހިނިވަރުނަ ކުރައްވާފަ) ކުރައްވާ، ސުވާލު ކުރައްވާ"\nއެމީހާ: "ތި ޤުރްއާނުން ދައްކަބަލަ ނިކަން ފުއް ބަސްތާ އަކުން ފިހެވޭނީ ކިތައް ރޮށި (ފޮޅި) ތޯ؟"\nދާޢީ ސިއްރުން ގާތުގައި އިން މީހާގާތުގައި އެއްޗެއް ބުނެލުމަށްފަހު ކޮޅަށް ތެދުވެފައި ޖަވާބު ދިނުމުގެ ކުރިން މުޅި އޯޑިއަންސާއި ސުވާލެއް ކޮށްލި އެވެ.\nދާޢީ: "ތިބޭފުޅުންނަށް އިނގިލައްވާ ގޮތުން މި ހިސާބުގައި އެންމެ ކައްކަން މޮޅީ ކޮން ހޮޓަލެއްގެ ކައްކާއެއް؟"\nއޯޑިއެންސ އެކި މީހުން އެކި ވާހަކަ ދައްކަމުން ގޮސް މީހެއްގެ ނަނ ބުނެފި އެވެ. އެހިނދު ދާޢީ ގެ އެކުވެރިޔާއަށް އޭނާ ގެނައުމަށް އެންގިއެވެ. ވަރަށް ކުޑަ ހިނދުކޮޅެއްގެ ތެރޭގައި އޭނާ އެތަނަށް ހާޒިރު ވި އެވެ. ދެން ވަރަށް ޢިއްޒަތާއި އެކީ އެ ހުރި ގޮތަށް އޯޑިއެންސް ކުރިމަތީގައި ބަހައްޓުވާފައި:\nދާޢީ: "ފުއް ބަސްތާ އަކުން ފިހެވޭނީ ކިތަށް ރޮށި(ފޮޅި) ތޯ؟" އޭއަހައިފިއެވެ.\nކައްކާ މީހާ: "ފުއް ބަސްތާ އަކުން މިވެނި ވަރަކަށް، ފުއް ޑަބިޔާ އަކުން މިވެނި ވަރަކަށް. ފުއް ލާއްސަކުން މިވެނި ވަރަކަށް...." މިހެން ގޮސް ކިޔާ ނިންމާލައި ފި އެވެ.\nދާޢީ (އެމީހާ އަށް ވަރަށް ޝުކުރު އަދާކޮށްފައި ހިނިތުންވެލާފައި ސުވާލު ކުރި މީހާޔާ ދިމާޔަށް އެނބުރި: "އުންމީދު ކުރަން ޖަވާބު އަޑު އިވިއްޖެ...." (ނުނިމި އުޅެނިކޮށް...)\nއެމީހާ (ވަރަށް ރުޅި އައިސްފަ): "މަ ކަލޭ ކައިރީ ބުނީ ތި ޤުރްއާނުން ދައްކާށޭ... އޭނާ ކުރެން އަހާށެކޭ އެއް ނޫން"\nދާޢީ: "(ހިނިތުންވެލާފައި) އަޅުގަނޑު ގެ ވާހަކައިގަ އެ މާނަ ކުރި ފޮތަކީ އެއީ ލައުޙުލް މަޙްފޫޒުގައި ވާ ފޮތް. ނަމަވެސް ތިބާ ގެ ހަރުކަށި ކަމަށް ޓަކާ ތި ސުވާލުގެ ޖަވާބު ހަމަ މިޤުރުއާނުން މި ދިނީ. ޖަވާބު މިޔޮތީ فَاسْأَلُواْ أَهْلَ الذِّكْرِ إِن كُنتُمْ لاَ تَعْلَمُونَ (އަންބިޔާ:7އަދި ނަޙްލް: 43)\nމާނައީ:"ތިޔަބައި މީހުންނަށް އިނގުމެއް ނުވާ ކަންތައް ތަކުން އިނގޭ މީހުން ކުރެން އަހާ އޮޅުން ފިލުވާށެވެ". އެހެންވެ އަޅުގަނޑުވެސް ކައްކާ ގެ ކައިރިން އަހާ މި އޮޅުން ފިލުވީ"\nސުވާލު ކުރި މީހާ އިސްލާމް ވީ އެވެ.\nއައްޑޫ ސިޓީ :\n29 ޑިސެމްބަރ, 2011 | 9:02\nހެއްހެއްހެއް ސަޅި ބުނަން….\n30 ޑިސެމްބަރ, 2011 | 11:01\n“ހިނިވަރުނަ ކުރެއްވުން” މިއީ ދިވެހި ބަހުގައި އިތުރު ރަސޫލުﷲ ޞައްލަﷲ ޢަލައިހި ވަސައްލަމައަށް ޚާއްސަ ދަރަޖައެއް. ޢާއްމު މީހުންނަށް އޮންނަ ދަރަޖަތަކަކީ ހީނލުން، ހީނލެއްވުން، ހިނިފުޅު ވެޑުވުން، މިއެވެ. ސަލާމް\n18 މެއި, 2012 | 11:39\nތިއީ ރަނގަޅު ޖަވާބެއް ވަރަށް ފައްކާ.. އަދި އަޙްމަދު ކޮށްފައިވާ ކޮމެންޓަށް އެކަތި އިތުރުކޮށްލާނަން.. އަލްއަޚް ތަރުޙީބުގެ ހިތަކުން ބަލައިގަންނާނެކަމަށް އުއްމީދުކުރަން.. ދިވެހިބަހުގައި “އިނގުން” ކިޔާ ބަހެއް ނޯވޭ.. ރަނގަޅު ގޮތަކީ “އެނގުން” ބައެއް މީހުން ވާހަކަދައްކާ އިރު އެއީ އިބިފިއްޔެއްގެ އަޑުން ކިޔަސް، ލިޔާ މީހުން ލިޔަންޖެހޭނީ ރަނގަޅަށް ދެއްތޮ؟


ރައީސުލްޖުމްހޫރިއްޔާ ބ. ކުޑަރިކިލު ކައުންސިލަރުންނާއި ބައްދަލުކުރައްވައި މަޝްވަރާކުރައްވައިފި - The President's Office\nރައީސުލްޖުމްހޫރިއްޔާ ބ. ކުޑަރިކިލު ކައުންސިލަރުންނާއި ބައްދަލުކުރައްވައި މަޝްވަރާކުރައްވައިފި\n10 ޖުލައި 2019، ރިފަރެންސް: 2019-481\nރައީސުލްޖުމްހޫރިއްޔާ އިބްރާހީމް މުޙަންމަދު ޞާލިޙް، މާޅޮސްމަޑުލު ދެކުނުބުރީ ކުޑަރިކިލު ކައުންސިލަރުންނާއި ބައްދަލުކުރައްވައި އެރަށުގެ ތަރައްޤީއަށް ކުރެވޭ މަސައްކަތްތަކާބެހޭ މަޢުލޫމާތު ހޯއްދަވައި މަޝްވަރާކުރައްވައިފިއެވެ.\nރައީސުލްޖުމްހޫރިއްޔާގެ އޮފީހުގައި މިއަދު މެންދުރުފަހު ބޭއްވެވި މި ބައްދަލުވުމުގައި ކުޑަރިކިލު ކައުންސިލަރުން ވަނީ އެރަށަށް މިހާރު އެންމެ މުހިންމު މަޝްރޫޢުތަކާބެހޭ މަޢުލޫމާތު ރައީސުލްޖުމްހޫރިއްޔާއާ ޙިއްޞާކުރައްވާފައެވެ. އެގޮތުން އެރަށުގެ ބަނދަރުގެ ހުރި ދަތިތަކާއި ނަރުދަމާ ނިޒާމުގެ ހުރި މައްސަލަތަކާ އަދި ރަށުގެ ތަރައްޤީއަށް ބޭނުންވާ އިތުރު އެހެން ޕްރޮޖެކްޓްތަކާބެހޭ ގޮތުން ކައުންސިލުގެ ހުރި ކަންބޮޑުވުންތައް ކައުންސިލަރުން ރައީސުލްޖުމްހޫރިއްޔާއާއި ޙިއްޞާކުރެއްވިއެވެ. މީގެ އިތުރުން އެރަށުގައި ހުރި އާޘާރީ މިސްކިތް މަރާމާތުކޮށް އަލުން ބޭނުންކުރެވޭނެ ގޮތް ހެދުމާއި ބެހޭގޮތުން ވެސް މި ބައްދަލުވުމުގައި ކައުންސިލުން މަޝްވަރާކުރެއްވިއެވެ.\nމި ބައްދަލުކޮށްލެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި ކުޑަރިކިލު ކައުންސިލުން އެދިވަޑައިގެންފައިވާ ކަންކަމުގެ ތެރެއިން ބަޖެޓުގައި ހިމެނިފައިވާ މަޝްރޫޢުތަކުގެ އެންމެފަހުގެ މަޢުލޫމާތުތައް ކައުންސިލަރުންނާ ޙިއްޞާކުރެއްވިއެވެ. އަދި ކައުންސިލުން ހުށަހެޅުއްވި ކަންކަމުގައި ކަމާގުޅޭ އިދާރާތަކާ މަޝްވަރާކުރައްވައިގެން ޙައްލު ހޯއްދަވައިދެއްވަން މަސައްކަތްޕުޅު ކޮށްދެއްވާނެ ކަމުގައި ވިދާޅުވިއެވެ.


Portugal aai Poland World Cup ah qualify vejje - AO News\nމިއަހަރު ގަތަރުގައި ބޭއްވޭ ފީފާ ވޯލްޑްކަޕަށް ކޮލިފައިވުމަށް ރޭ ކުޅުނު ޕްލޭއޮފް މެޗުތަކުން މޮޅުވެ ޕޮލަންޑް އާއި ޕޯޗުގަލް ވޯލްޑްކަޕުން ޖާގަ ހޯދައިފިއެވެ.\nރޭ ކުޅުނު ޕްލޭއޮފް ފައިނަލް މެޗުގައި ސްވިޑެންއާއި ދެކޮޅަށް ކުޅުނު މެޗު ޕޮލެންޑުން ކާމިޔާބު ކުރީ 0-2 ގެ ނަތީޖާއިންނެވެ. އަދި ޕްލޭއޮފް ފައިނަލްގައި ނޯތް މެސެޑޯނިއާ އާއި ދެކޮޅަށް ކުޅުނު މެޗުން ޕޯޗުގަލް ވެސް މޮޅުވީ 0-2 ގެ ނަތީޖާއިންނެވެ.\nޕޮލަންޑް އަދި ސްވިޑެން ބައްދަލުކުރި މެޗުގައި ފެނިގެން ދިޔަ ދެ ލަނޑުވެސް ފެނިގެން ދިޔައީ މެޗުގެ ފަހުހާފުގައެވެ. އެގޮތުން މެޗުގެ ފަހު ހާފު ފެށިގެން ފަސްވަނަ މިނެޓުގެ ތެރޭގައި ޕޮލަންޑުން ލަނޑު ޖަހާ މެޗުގެ ލީޑުނެގިއިރު، މި ލަނޑަކީ ލިބުނު ޕެންލަޓީއަކުން ކާމިޔާބު ކުރި ލަނޑެކެވެ. މި ޕެނަލްޓީ އަކީ ސްވިޑެންގެ ޕެނަލްޓީ އޭރިޔާގެ ތެރެއިން ސްވިޑެންގެ ކުޅުންތެރިއަކު ޕޮލަންޑް ކުޅުންތެރިއަކަށް ކުރި ފައުލަކަށް ރެފްރީ ދިން ޕެނަލްތީއެކެވެ. ޕެނަލްޓީ ގޯލުގެ ތެރެއަށް ވައްދާލައިގެން ޕޮލެންޑަށް ލީޑު ނަގައިދިން މި ލަނޑު ކާމިޔާބު ކުރީ ރޮބަޓް ލެވަންޑޯސްކީއެވެ.\nޕޮލަންޑްގެ ދެވަނަ ލަނޑު މެޗުގެ 72 ވަނަ މިނެޓުގައި ކާމިޔާބު ކޮށްދީ ލީޑު ފުޅާކޮށްދިނީ ޕިއޮޓްރޭ ޒިއެލިންސްކީ އެވެ. މި މެޗުން މޮޅުވެ ޕޮލަންޑް ވޯލްޑްކަޕަށް ކޮލިފައިވިއިރު، މިއީ އެ ޓީމުގެ ތާރީޚުގައި ވޯލްޑްކަޕަށް ކޮލިފައިވި އަށްވަނަ ފަހަރެވެ.\nޔޫރަޕްގެ ކޮލިފައިން ޕްލޭއޮފްގައި ރޭ މިދިޔަ ހަފްތާގައި އިޓަލީ ކަޓުވާލި ނޯތު މެސެޑޯނިއާ އާއި ދެކޮޅަށް ކުޅުނު މެޗުން ޕޯޗުގަލް މޮޅުވިއިރު، ޕޯޗުގަލްގެ ދެ ލަނޑު ވެސް ޖެހީ ބްރޫނޯ ފެނާންޑޭސް އެވެ. މެޗުގެ 32 ވަނަ މިނިޓްގައި ޕޯޗުގަލްއިން މެޗުގެ ލީޑު ނެގި ލަނޑު ރޮނާލްޑޯގެ އެހީތެރިކަމާއި އެކު ބްރޫނޯ ފެނާންޑޭސް ކާމިޔާބު ކުރތި އިރު، ޕޯޗުގަލްގެ ދެވަނަ ލަނޑު ޖަހާ ލީޑު ފުޅާކޮށްދިނީވެސް ބްރޫނޯ ފެނާންޑޭސްއެވެ. އޭނާ މި ލަނޑު ޖެހީ ޑީއޭގޯ ޖޮޓާ ނަގައިދިން ބޯޅައަކުންނެވެ.\nރޭގެ މެޗުން މޮޅުވެ ޕޯޗުގަލް މިއަހަރުގެ ވޯލްޑްކަޕަށް ކޮލިފައިވިއިރު، މިއީ ޕްލޭއޮފް ކުޅެގެން އެ ގައުމު ވޯލްޑްކަޕަށް ކޮލިފައިވި ތިންވަނަ ފަހަރެވެ. ޕޯޗުގަލް ޕްލޭއޮފް ކުޅެގެން މީގެ ކުރިން ކޮލިފައިވި މުބާރާތް ތަކަކީ 2010 ވަނަ އަހަރުގެ ވޯލްޑްކަޕް މުބާރާތާއި 2014 ވަނަ އަހަރުގެ ވޯލްޑްކަޕް މުބާރާތެވެ.


Thafaathu Offer Thakakaa Eku Super Net super Broadband Ge Khidhumah Addu City Ah Tha-aaraf Koffi\nތަފާތު އޮފަރ ތަކަކާއެކު ސްޕަރ ނެޓް ...\nއައްޑޫ ސިޓީގެ ޓާޝަރީ ހޮސްޕިޓަލް ވެގެންދާނީ ...\nby vomadmin August 1, 2018\n100 އެމްބީޕީއެސް އާއި ހަމައަށް ހަލުވި ސްޕީޑުތަކާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް އައްޑޫސިޓީގެ މަރަދޫއާއި މަރަދޫ ފޭދޫ އަށް ތައާރަފްކޮށްފިއެވެ.\nއުރީދޫ އިން އިއުލާންކޮށްފައިވަނީ، އައްޑޫގެ އެހެނިހެން ސަރަހައްދުތަކަށްވެސް ވަރަށް އަވަހަށް މި ޚިދުމަތް ފޯރުކޮށްދެވޭނެ ކަމަށެވެ.\nސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް އައްޑޫސިޓީއަށް ތައާރަފްކުރުމަށާ އަދި އުރީދޫގެ 13 ވަނަ އަހަރީ ދުވަހުގެ މުނާސަބާ ފާހަގަކުރުމުގެ ގޮތުން އުރީދޫއިންވަނީ ޚާއްސަ އޮފާތަކެއްވެސް ތައާރަފްކޮށްފައެވެ.\nމި އޮފަރ މެދުވެރިކޮށް، 30 އޮގަސްޓް 2018 ގެ ކުރިން މަރަދޫ އަދި މަރަދޫ ފޭދޫގައި އުރީދޫ ސުޕަރނެޓްގެ ޚިދުމަތް ޚިޔާރު ކުރައްވާ އެންމެހާ ބޭފުޅުންނަށް، 13 މަސްދުވަސް ވަންދެން ނަންގަވާ ޕެކޭޖުން %50 ގެ ބޯނަސް ޖީބީ ލިބިގެންދާނެއެވެ.\nމަރަދޫ އަދި މަރަދޫ ފޭދޫގެ ރައްޔިތުންނަށް ހަލުވި ސްޕީޑުގެ އިންޓަނެޓް ހޯދުމުގައި އިތުރު ފަސޭހަކަމެއް ގެނެސްދިނުމުގެ ގޮތުން، އުރީދޫ އިން ސުޕަނެޓްގެ ޚިދުމަތް ފޯރުކޮށްދިނުމުގައި އެއްވެސް އެކްޓިވޭޝަން ފީ އެއް ނުވަތަ ޑިޕޮސިޓ ފީއެއްް ނުނަގާގޮތައްވަނީ ހަމަޖައްސާފައި އެވެ.\n“އުރީދޫގެ އަމާޒަކީ، އެންމެ ފަހުގެ ޑިޖިޓަލް ޓެކްނޮލޮޖީ މެދުވެރިކޮށް އަޅުގަނޑުމެންގެ ކަސްޓަމަރުންގެ އިތުރު ކުރިއެރުމާއި ތަރައްޤީ ފޯރުކޮށްދިނުން. މިގޮތުން ފާއިތުވެދިޔަ 13 އަހަރުތެރޭގައި، ދިވެހިރާއްޖޭގެ މުވާސަލާތީ ނާރެސް ވަރުގަދަކޮށް، ދިވެހި ރައްޔިތުންނަށް އިޤްތިސާދީ އަދި އިޖްތިމާއީ ކުރިއެރުން ގެނުވަދިނުމަށް އުރީދޫ އިން ވަނީ މުހިއްމު މަސައްކަތްތަކެއް ކޮށްފައި. އަދި ފިކްސްޑް އިންޓަނެޓްގެ ލައިސަންސް ލިބުމާއި އެކު، އަޅުގަނޑުމެންގެ އެންމެ ބޮޑު އެއް އަމާޒަކަށް ވެގެންދިޔައީ ދިވެހިރާއްޖޭގެ ކޮންމެ ރަށެއްގައި ދިރިއުޅޭ ރައްޔިތަކަށްވެސް، ހަލުވި ސްޕީޑުގެ ބްރޯޑްބޭންޑް އިންޓަނެޓްގެ ޚިދުމަތް ފޯރުކޮށްދިނުމަށް. މި މަސައްކަތުގެ ދަށުން، އައްޑޫ ސިޓީގެ މަރަދޫ އަދި މަރަދޫ ފޭދޫ އަށް ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ތައާރަފްކޮށް، ރާއްޖޭގެ އެންމެ ހަލުވި ސްޕީޑުގެ އިންޓަނެޓް ޚިދުމަތް ބޭނުންކުރުމުގެ ފުރުސަތު ހުޅުވާލެވުމަކީ، އަޅުގަނޑުމެންނަށް ލިބިގެންދިޔަ ވަރަށް ބޮޑު އުފަލެއް.” އުރީދޫގެ ޑިރެކްޓަރ އޮފް ސޭލްސް އެންޑް ބްރޭންޑް، ހުސެން ނިޔާޒް ވިދާޅުވިއެވެ.\n2 އެމްބީޕީއެސް އިން ފެށިގެން 100 އެމްބީޕީއެސް އާއި ދެމެދުގެ ސްޕީޑުތަކުގައި، ކަސްޓަމަރުންގެ އެކި އެކި ބޭނުންތަކަށް އެކަށޭނެގޮތަށް ފަރުމާކުރެވިފައިވާ ތަފާތު ސުޕަނެޓް ބްރޯޑްބޭންޑް ޕެކޭޖް އުރީދޫ އިން ފޯރުކޮށްދެއެވެ.\nހަމައެހެންމެ މި ޕެކޭޖުތަށް ވަނީ ފޭސްބުކް، ޔޫޓިއުބް، ނެޓްފްލިކްސް ފަދަ ދިވެހިންގެ މެދުގައި މަޤްބޫލް އެޕްލިކޭޝަންތަކުގެ ތަޖުރިބާ އިތުރަށް ފުރިހަމަ ކޮށްދޭގޮތަށް އޮޕްޓިމައިޒް ކުރެވިފައެވެ. މި ޚިދުމަތާއި އެކު، މަރަދޫ އަދި މަރަދޫ ފޭދޫގެ ރައްޔިތުންނަށް މާކެޓުގެ އެންމެ ހެޔޮ އަގުތަކުގައި އިންޓަނެޓް ބޭނުންކުރެވޭނެ އެވެ. ސުޕަރނެޓްގެ ޚިދުމަތް ހޯދުމުގައި ކަސްޓަމަރުންނަށް އިތުރަށް ލުއިފަސޭހަކަމެއް ފޯރުކޮށްދިނުމުގެ ގޮތުން، އުރީދޫ އިން ވަނީ 12 މަހުގެ އިންސްޓޯލްމަންޓް ޕްލޭން އަކާއި އެކު ސުޕަރނެޓްގެ ރައުޓަރު ބައްލަވައިގަތުމުގެ ފުރުސަތު ދީފައެވެ.\nއައްޑޫސިޓީގައި މަސައްކަތް ކުރައްވާ ވިޔަފާރިވެރިއެއްކަމުގައިވާ، ހ. އަސްފަރު، އިދުރީސް ޤާސިމް (ތަރިކަ، މަރަދޫފޭދޫ / އައްޑޫސިޓީ) އަމިއްލައަށް އިސްނަންގަވައިގެން ...\nއަޅުގަޑުމެންގެ މުޖުތަމައުގެ ހަމަހަމަކަމާ އަމާންކަން އަދި އިޖްތިމާއީ ފޭރާން ގާއިމްކުރުމަށްޓަކައި ސިޔާސީ ފިކުރުން އެއްކިބާވެގެންތިބެ ވީހާވެސް ބޮޑަށް ރޮޒެއިނާއަށް ...


އިސްލާމިކް މިނިސްޓަރު ޑރ. އަހުމަދު ޒާހިރު އަލީ: ޒަކާތާއި ވަގުފާއި ހައްޖާ ގުޅޭ ގާނޫނުތައް ހައްދަވަން މަސައްކަތް ފައްޓަވައި ދެއްވި\nހާއިޒް ޒަމީން· 30 ޖޫން 2021\nދީނާ ގުޅުންހުރި ތިން ބިލެއް، ޑްރާފްޓްކޮށް ބަންޑާރަ ނައިބުގެ އޮފީހަށް ފޮނުވުމުގެ މަސައްކަތް އިސްލާމިކް މިނިސްޓްރީން ފަށައިފި އެވެ.\nއެ ތިން ބިލަކީ ހައްޖު ބިލާއި، ޒަކާތުގެ ބިލާއި އަދި ވަގުފް ބިލެވެ. މި ސަރުކާރުގެ ލެޖިސްލޭޓިވް އެޖެންޑާގައި ހިމެނޭ 200 ބިލްގެ ތެރޭގައި ވެސް މި ތިން ބިލު ހިމެނެ އެވެ.\nހައްޖު ބިލްގައި ހައްޖަށްދާ މީހުނާ ގުޅޭ ކަންކަން ރެގިއުލޭޓް ކުރުމުގައި މިނިސްޓްރީގެ ދައުރާއި، ކޯޓާ ދޫކުރުމުގެ އުސޫލުތަކާއި، ކޯޓާ ލިބޭ ކުންފުނިތަކުން އަމަލު ކުރަން ޖެހޭ ގޮތްތަކާއި އުސޫލުތަކުގެ ގާނޫނީ އޮނިގަނޑު އެކުލަވައިލަން ހިމަނާނެ އެވެ.\nޒަކާތު ބިލުގައި ޒަކާތް ބަލައިގަތުމާއި، ބެހުމާއި، ޒަކާތުގެ ގޮތުގައި ލިބޭ ފައިސާ ބޭނުން ކުރާނެ ކަންކަމާއި، ޒަކާތު ފައިސާ ބަލަހައްޓާނެ ގޮތުގެ އުސޫލުތަކެއް އެކަށައަޅާނެ އެވެ. އަދި ވަގުފް ބިލުގައި ވަގުފަކީ ކޮބައި ކަމާއި، ވަގުފް ކުރެވޭނެ ކަންކަމާއި، ވަގުފްގެ ގޮތުގައި ލިބޭ ތަކެއްޗާއި މުދާ ބަލަހައްޓާނެ ގޮތާއި އަމަލު ކުރަންޖެހޭނެ ގޮތްތައް ކަނޑައަޅާނެ އެވެ.\nމި ބިލްތަކާ ގުޅޭގޮތުން އިސްލާމިކް މިނިސްޓަރު ޑރ. އަހުމަދު ޒާހިރު އަލީ އަވަސް އަށް މައުލޫމާތު ދެއްވަމުން ވިދާޅުވީ އެ ބިލުތަކުގެ ސަބަބުން ރަށްޔިތުންތައް ފަސޭހަތަކެއް ލިބޭނެ ކަމަށެވެ. އަދި ވިދާޅުވީ ބިލުތަކުގެ ސަބަބުން މިނިސްޓްރީން ކުރަންޖެހޭ މަސައްކަތްތައް އިތުރަށް ހަރުދަނާވެ، ޒަކާތާއި ހައްޖާއި އަދި ވަގުފްގެ ކަންކަމުގައި އަމަލު ކުރާނެ ގާނޫނީ އޮނިގަނޑެއް ހަމަޖެހިގެން ދާނެ ކަމަށެވެ.\n“ބިލްތަކުގެ ޑްރާފްޓެއް އެކުލަވާލައި މި އަހަރުގެ ތެރޭގައި އޭޖީ އޮފީހަށް ފޮނުވުން އެއީ މިނިސްޓްރީގެ އަމާޒެއް. އެކަމަކު މި މި ބިލްތައް މަޖިލީހުގެ ތަޅުމާ ހަމައަށް ދާނީ އަންނަ އަހަރު ކަމަށް ބެލެވޭ،” މިނިސްޓަރު ޒާހިރު ވިދާޅުވި އެވެ.\nހައްޖާ ބެހޭ ގާނޫނެއް އެކުލަވައިލުމުގެ މަސައްކަތް ފަށާފައި މިވަނީ ހައްޖަށް މީހުން ގެންދިއުމަށް ހުއްދަ ލިބޭ ބައެއް ކުންފުނިތަކުން މީހުންގެ ފައިސާއަށް ހިޔާނާތްވާ ގިނަ މައްސަލަތަކެއް މާޒީގައި ހިނގާފައި ވަނިކޮށެވެ. ޒަކާތާ ބެހޭ ބިލެއް އެކުލަވައިލުމުންދާއިރު ޒަކާތު ފަންޑަށް ކޮންމެ އަހަރަކު ވެސް ލިބޭ އެތައް މިލިއަން ރުފިޔާ ހަރަދު ކުރަނީ އެންމެ އެކަށީގެންވާ ބޭނުންތަކަށް ނޫން ކަމަށް ބައެއް ކުރާ ތުހުމަތުތައް އޮއްވަ އެވެ. އަދި ވަގުފް ބިލެއް އެކުލަވައިލުމުންދާއިރު ވަގުފް ކުރުމާ ގުޅޭ ކަންކަމަކީ ރާއްޖެއަށް ވަރަށް އާ އިސްލާމިކް ކޮންސެޕްޓެކެވެ.


Gaheh hadhiyaa kohgen chutty dhathureh!\nގަހެއް ހަދިޔާކޮށްގެން ޗުއްޓީ ދަތުރެއް ލިބުމުގެ ފުރުސަތު\nބ. ކިހާދޫގައި މިހާރު ހަދަމުންދާ ކުޑަކުދިންގެ ޕާކަށް، ގަހެއް ހަދިޔާކޮށްގެން ރިސޯޓެއްގައި ޗުއްޓީ ހޭދަކޮށްލުމުގެ ފުރުސަތު ލިބޭ ހަރަކާތެއް ކިހާދޫ ޑިވެލޮޕްމަންޓް ސޮސައިޓީ (ކިޑްސް) އިން ފަށައިފި އެވެ.\nކިޑްސް ޖަމިއްޔާގެ ރައީސް އިބްރާހިމް ވަސީމް ވިދާޅުވީ މި ހަރަކާތުގައި އަމިއްލަ ފަރުދެއްގެ ގޮތުގައާއި، ދެމަފިރިއަކު ހަދިޔާކުރާ ގަހެއްގެ ގޮތުގައި އަދި ވިޔަފާރި ކުންފުންޏެއްގެ ނަމުގައި ވެސް ގަސް ހަދިޔާކުރެވިދާނެ ކަމަށެވެ.\n“ކޮންމެ ގަހެއްގައި ވެސް ގަސް ހަދިޔާކުރި ފަރާތް އެނގޭނެފަދަ ލޭބަލެއް ހަރުކުރެވޭނެ،” ވަސީމް ވިދާޅުވި އެވެ.\nކިޑްސް ޖަމިއްޔާއިން ބުނި ގޮތުގައި ކުޑަކުދިންގެ ޕާކުގައި މައިގަޑު ގޮތެއްގައި އިންދަން ހަމަޖެހިފައިވަނީ އެކިބާވަތުގެ ރުކާއި، ހިޔާދޭ ބޮޑެތިގަހުގެ އިތުރުން ތަފާތު އެކިވައްތަރުގެ މާގަހެވެ.\nމި މަހުގެ ނިޔަލަށް ކުރިއަށްގެންދާ މި ހަރަކާތުގެ ދެ ނަސީބުވެރިއަކަށް އިތުރު އެއް ބޭފުޅަކާއެކު، ބ. އަތޮޅު އަނަންތަރާ ކިހަވައް ވިލާސް އަދި ރީތި ބީޗް ރިސޯޓްގައި ތިން ދުވަހު ޗުއްޓީ ހޭދަކޮށްލުމުގެ ފުރުސަތު ލިބޭނެ އެވެ.\nވަސީމް ވިދާޅުވި ގޮތުގައި މި ހަރަކާތުން ލިބޭ ފައިސާ ޚަރަދުކުރާނީ އެ ޖަމިއްޔާ އާއި ކިހާދޫ ކައުންސިލު ގުޅިގެން އެރަށުގައި ގާއިމުކުރާ ކުޑަކުދިންގެ ޕާކުގައި އިއާދަ ކުރުވަނިވި ހަކަތައިން ކަރަންޓް އުފައްދާ ނިޒާމެއް ގާއިމުކުރަށެވެ.\nގަސް ހަދިޔާކުރުމަށް އޯޑަކުރާ ފޯމް


Alia Bhatt Hedhunu Heylaigen Kuraa Kameh Engeytha? - Vaguthu\nބޮލީވުޑްގައި އެންމެ ބޮޑަށް މިހާރު ވިދަމުން އަންނަ އެއް ތަރިއަކަށް އާލިއާ ބަޓް ވާނެއެވެ. އާލިއާ ބަޓްގެ ގިނަ ފިލްމުތަކެއް އާންމުންނަށް ކަމުގޮސްފައިވާ އިރު، އޭނާއަކީ ދިރިއުޅުމުގެ އެކިއެކި ކަންކަން މީސް މީޑިއާ މެދުވެރިކޮށް ހިއްސާ ކުރަމުން އަންނަ ފަންނާނެކެވެ.\nއާލިއާ ބަޓް ބުނި ގޮތުގައި ހެނދުނު ހޭލައިގެން ހަންގަނޑަށް ދެމުން އަންނަ ފަރުވާއަކީ އޭނާގެ ދިރިއުޅުމުގެ ހަޔާތުގައި ކުރަމުން އަންނަ މުހިންމު އެއް ކަމެވެ. އާލިއާ ބަޓް ދާދި ފަހުން ޔޫޓިއުބްގައި އާންމު ކުރި ވީޑިއޯއެއްގައި ވަނީ ހަންގަނޑު ރީތިކޮށް ބެހެއްޓުމަށް ކުރަމުން އަންނަ ކަންކަން ކިޔައި ދީފައެވެ. އެގޮތުން ފުރަތަމަ ކަމަކަށް އޭނާގެ މޫނަށް ޖަހަނީ ސްޕްރޭއެކެވެ. އެއަށް ފަހު މޫނު މަސާޖްކޮށްލައެވެ.\n"އަހަރެން އެގޮތަށް ކަންތައް ކުރަނީ އެކެއް، ދެ މިނެޓު ވަންދެން،" އާލިއާ ބަޓް ކިޔައި ދިނެވެ.\nއޭގެ ފަހުގައި، އޭނާ ލޯ ކައިރީގައި ކްރީމެއް އުނގުޅައެވެ. އަދި ވިޓަމިން ބީ-3 އެކުލެވޭ ނިކޮޓިނޮމައިޑް ހަންގަނޑުގައި ހާކައެވެ. އެކަމުގެ ސަބަބުން ހަށިގަނޑަށް ތާޒާކަން ލިއްބައިދީ، އަރާމްކަން އިހްސާސްކޮށްދެއެވެ.\n"އެކަމުގެ ސަބަބުން ރޫޖެހިފައި ހުންނަ ހުރުމާއި ވިހަ ގޭސްތަކުން ހަންގަނޑު ސަލާމަތްކޮށްދޭނެ،" އާލިއާ ކިޔައި ދިނެވެ.\nއާލިއާ ބުނީ މޫނު މައްޗަށް ތާޒާކަން ގެނައުމަށް ބޭނުން ކުރާ ކޮންމެ އެއްޗެއް ވެސް ކަރާއި އަތުގައި ބޭނުން ކުރެވިދާނެ ކަމަށެވެ.\nއާލިއާ ލޯ ކައިރީގައި ކެފެއިން މާއްދާ އެކުލެވޭ އެއްޗެއް ވެސް ލޯ ކައިރީ ތިރީގައި ހާކައެވެ. އަދި ސަން ސްކްރީން ފަދަ ތަކެތި ވެސް އުނގުޅައެވެ. އާލިއާ ބުނީ މޫނު މަތީގައި އެއްވެސް އެއްޗެއް އުނގުޅުމުގެ ކުރިން މޫނު ރަނގަޅަށް ދޮންނަން ޖެހޭނެ ކަމަށެވެ.\nއާލިއާ ބަޓް ކުޅެފައިވާ މަޝްހޫރު ފިލްމުތަކުގެ ތެރޭގައި "ސްޓޫޑަންޓް އޮފް ދަ އިޔާ"، "ޝާންދާރް"، "އުދްތާ ޕަންޖާބް"، "ޑިއާ ޒިންދަގީ"، "ރާޒީ"، "ސަދަކް 2" ފަދަ ފިލްމުތައް ހިމެނެއެވެ.\nޖުލައި 29, 2021 08:31\nމަ ހެދުނު ހޭލާފަ ބަނޑު ސާފު ކުރަނީ\nޖުލައި 29, 2021 10:23\nއެ މަންޖެ ހެދުނު ހޭލައިގެން އެންމެ ފުރަތަމަ ކަނީ ރޭބަތް!\nޖުލައި 29, 2021 11:35\nތިޔައީ އެމީ ހުންގެ ގޮތް ދެއްތޮ؟\nއަޅުގަނޑު ހޭލަނީ ހެނދުނަކު ނޫން އިނގޭތޯ؟\nފަތި ހު ތެދުވަނީ. ތެދުވެ ނިދާ ހޭލައިގެން ކިޔާ ޛިކުރު ކިޔަނީ. އެޔަށް ފަ ހު ސާފު ޠާ ހިރުވެ ވުޟޫކޮއްގެން ފަތިސް ނަމާދު އިހހ ހު ސުންނަތް ކުރަނީ އަދި ފަތިސް ނަމާދު ޖަމާޢަތުގައި ކުރަނީ. އެޔައް ފަ ހު ޛިކުރު ތަކާއި ދުޢާތަކާއި އެކު ދިރިއުޅުމުގެ މައިދާނަށް ނުކުންނަނީ..\nއެމީ ހުން ނަމޫނާއަކަށް ބަލަންޏާ އަޅުގަނޑުމެން ހަލާކު ވެގެން ހިނގައިދާނެ..\nއެހެން އެންމެނޭވެސް އެއްގޮތަށް އާލިޔާވެސް ހެނދުނު ހޭލާގޮތަށް ދެލޯ ހުޅުވަނީ. އެވެސް ހަމަ އިންސާނެއް، އަންތަރީސްނުވާނެތަ!


Councilge muvahzafuhnah "Advanced Computer Skills" thamreenu program fashaifi\nކައުންސިލްގެ މުވައްޒަފުންނަށް "އެޑްވާންސްޑް ކޮމްޕިއުޓަރ ސްކިލްސް" ތަމްރީން ޕްރޮގްރާމް ފަށައިފި\n12 ޖުލައި 20174years ago\nއައްޑޫސިޓީ ކައުންސިލްގެ މުވައްޒަފުންނަށް "އެޑްވާންސްޑް ކޮމްޕިއުޓަރ ސްކިލްސް" ގެ ނަމުގައި3ދުވަހުގެ ތަމްރީން ޕްރޮގްރާމެއް ފެށިގެން ކުރިޔަށް އެބަދެއެވެ. ޖީ.އެސް2ން އެމް.އެސް4ރޭންކުގެ މުވައްޒަފުންގެ ތެރެއިން 20 މުވައްޒަފަކު ބައިވެރިކޮށްގެން ހިންގާ މި ތަމްރީން ޕްރޮގްރާމް ނަންގަވައި ދެއްވަނީ ކައުންސިލް އިދާރާގެ މީޑިއާ އެންޑް އައިޓީ ޔުނިޓްގައި މަސައްކަތް ކުރައްވާ3މުވައްޒަފެކެވެ.\nމޯލްޑިވްސް ނެޝަނަލް ޔުނިވަރސިޓީގެ ހިތަދޫ ކެމްޕަހުގައި ކުރިޔަށްދާ މިތަމްރީން ޕްރޮގްރާމުގައި މުވައްޒަފުންނަށް ކޮރެލް ޑްރޯ، މައިކްރޮސޮފްޓް ވޯޑް އަދި މައިކްރޮސޮފްޓް ޕަވާޕޮންޓް ސޮފްޓްވެއަރތައް ބޭނުންކުރުމުގެ ހުނަރުތައް ދަސްކޮށްދެވޭނެއެވެ.\nމިތަމްރީން ޕްރޮގްރާމްގެ އިތުރުން ސިވިލް ސާރވިސް ޓްރެއިނިންގް އިންސްޓިޓުއުޓް(ސީ.އެސް.ޓީ.އައި) އާއި އައްޑޫސިޓީ ކައުންސިލް ގުޅިގެން "ޑިޕްލޮމާ އިން ޕަބްލިކް އެޑްމިނިސްޓްރޭޝަން އެންޑް މެނޭޖްމެންޓް" ގެ ނަމުގައި 1 އަހަރު ދުވަހުގެ ޑިޕްލޮމާ ކޯހަކާއި "ސެޓްފިކެޓް3އިން އޮފީސް އެޑްމިނިސްޓްރޭޝަން" ގެ ނަމުގައި6މަސް ދުވަހުގެ ކޯހެއް މިއަހަރު ފެށުމަށް ވަނީ ހަމަޖެހިފައެވެ. އަދި މިކޯސްތަކުގެ މާއްދާތައް ނަންގަވައި ދެއްވާނެ ލެކްޗަރަރ އިން ހޯދުމަށް މިހާރު ވަނީ އިޢުލާން ކުރެވިފައެވެ.\nސީ.އެސް.ޓީ.އައި އާއި ކައުންސިލް ގުޅިގެން ހިންގާ މި ކޯސްތަކަކީ މިދެފަރާތުގެ ދެމެދުގައި މިއަހަރު ސޮއިކުރެވުނު ފަހުމުނާމާގެ ދަށުން ކައުންސިލްގެ މުވައްޒަފުންނަށް ބޭނުންވާ ފަންނީ ތަޢުލީމާއި ތަމްރީން ހޯދައިދިނުމުގެ ގޮތުން ހިންގާ ޕްރޮގްރާމްތަކެކެވެ.


Dhivehi Premier League: Eagles aa evvarukoh, TC'in league ge...\nކުޅިވަރު - ދިވެހި ޕްރިމިއާ ލީގު\nދިވެހި ޕްރިމިއަރ ލީގު: އީގަލްސްއާ އެއްވަރުކޮށް، ޓީސީން ލީގުގެ އައްޑަނަ އުފުލާލައިފި\nއީގަލްސް އާއި ޓީސީ އެއްވަރުވީ 4-4 ގެ ނަތީޖާއިން\nމިއީ ޓީސީން ލީގު އުފުލާލި ފުރަތަމަ ފަހަރު\nކ. މާލެ 1 ޑިސެންބަރު 2018 | ހޮނިހިރު 02:55 2,091\nލީގުގެ އައްޑަނަ ޓީސީން އުފުލާލަނީ - އެފްއޭއެމް\nކްލަބް އީގަލްސްއާ އެއްވަރުކޮށް، ޓީސީ ސްޕޯޓްސް ކްލަބުން ދިވެހި ޕްރިމިއަރ ލީގުގެ އައްޑަނަ އުފުލާލައިފިއެވެ.\nހުކުދު ދުވަހުގެ ރޭ އީގަލްސްއާ ދެކޮޅަށް ޓީސީ ކުޅުނު ލީގުގެ ފަހު މެޗު އެއްވަރުވީ 4-4 ގެ ނަތީޖާއަކުންނެވެ.\nގަލޮޅު ދަނޑުގައި ކުޅުނު މި މެޗު ފެށިގެން 21 ވަނަ މިނެޓުގައި ޓީސީން ވަނީ މެޗުގެ ލީޑު ނަގާފައެވެ. މި ލަނޑު އެޓީމަށް ކާމިޔާބުކޮށްދިނީ އިބްރާހިމް ވަހީދު ހަސަންއެވެ. އޭގެ ހަ މިނެޓު ފަހުން ޓީސީ އަށް ލީޑު ފުޅާކޮށްދިނީ އަލީ އަޝްފާގު އެވެ.\nފުރަތަމަ ހާފް ނިމުމުގެ ކުރިން އީގަލްސް އިން ވަނީ ނަތީޖާގެ ފަރަގު ކުޑަކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ މުހައްމަދު ނާއިމްއެވެ. މި ލަނޑުތަކާއެކު ފުރަތަމަ ހާފް ނިމުނީ 1-2 ގެ ނަތީޖާއިން އީގަލްސްގެ މައްޗަށް ޓީސީ ކުރީގައި އޮވެގެންނެވެ.\nދެވަނަ ހާފް ފެށިގެން އީގަލްސް އިން ވަނީ ނަތީޖާ ހަމަހަމަކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ އަހުމަދު ރިޒުވާންއެވެ. އީގަލްސް އިން ފުރަތަމަ ފަހަރަށް މެޗުގެ ލީޑު ނެގީ 61 ވަނަ މިނެޓުގައެވެ. މި ލަނޑު އެޓީމަށް ލިބުނު ޕެނަލްޓީއަކުން ކާމިޔާބުކޮށްދިނީ ރިޒުވާންއެވެ.\nޓީސީ އަދި އީގަލްސް ބައްދަލުކުރި މެޗުގެ ތެރެއިން - ފޮޓޯ: އެފްއޭއެމް\nއީގަލްސްގެ ހަތަރުވަނަ ލަނޑު 69 ވަނަ މިނެޓުގައި ޖަހާ ރިޒުވާން ވަނީ އޭނާގެ ހެޓްރިކް ފުރިހަމަކޮށްފައެވެ. އޭނާ މި ލަނޑުވެސް ކާމިޔާބުކުރީ ޕެނަލްޓީއަކުންނެވެ. މިއީ މި ސީޒަނުގައި އޭނާ ކާމިޔާބުކުރި 8 ވަނަ ހެޓްރިކެވެ.\nޓީގެ ތިންވަނަ ލަނޑު 75 ވަނަ މިނެޓުގައި ކާމިޔާބުކުރީ ބިދޭސީ ކުޅުންތެރިޔާ އަލާއެވެ. ޓީސީ އަށް މެޗުގައި ޕޮއިންޓެއް ކަށަވަރުވީ އިތުރުވަގުތުގައި ބަދަލު ކުޅުންތެރިޔާ އިޝާން އިބްރާހިމް ކާމިޔާބުކުރި ލަނޑުންނެވެ.\nޓީސީ އަށް ލީގު އައްޑަނަ އުފުލާލަ ދިނީ ކެޕްޓަން ޔާމީން އިބްރާހިމް އާއި ވައިސް ކެޕްޓަން އަހުމަދު ފައްރާހުއެވެ. އައްޑަނަ އުފުލާލުމަށްފަހު މި ދެ ކުޅުންތެރިން އަދި ކޯޗު މުހައްމަދު ނިޒާމް ވަނީ ޓީސީގެ ފުޓްބޯލް ކްލަބްގެ ޗެއާމަން ޝަޒްބާން ފަހުމީގެ ބޭބެ އަލްހާން ފަހުމީ އަށް އައްޑަނަ އަރުވާފައެވެ.\nދިވެހި ޕްރިމިއާ ލީގުގެ އައްޑަނަ - ފޮޓޯ: އެފްއޭއެމް\nމި ނަތީޖާއާއެކު ޓީސީން ލީގުގެ އެއްވަނަ ކަށަވަރުކުރީ ދެ ޕޮއިންޓްގެ ލީޑަކާއެކުގައެވެ. އެޓީމު ވަނީ 40 ޕޮއިންޓް ހަމަކޮށްފައެވެ. ލީގުގައި އެޓީމު ކުޅުނު 16 މެޗުގެ ތެރެއިން 13 މެޗުން މޮޅުވެފައިވާއިރު، ބަލިވީ ދެ މެޗުންނެވެ. ބާކީ އެއް މެޗު ނިމުނީ އެއްވަރުވެގެންނެވެ.\nމިއީ ފުރަތަމަ ޑިވިޝަންގައި ވާދަކުރާތާ ހަތަރު އަހަރުވެފައިވާ ޓީސީން ފުރަތަމަ ޑިވިޝަންގެ ތަށްޓެއް ހޯދި ފުރަތަމަ ފަހަރެވެ. ޓީސީ ވަނީ މީގެ ކުރިން ދެ ފަހަރު ލީގުގެ ދެ ވަނަ ހޯދާފައެވެ. އަދި ގައުމީ މުބާރާތުގެ ފައިނަލުގައި ވެސް އެޓީމު ވަނީ ކުޅެފައެވެ.\nޓީސީން ލީގު ހޯދުން - ފޮޓޯ: އެފްއޭއެމް\nރާއްޖޭގައި މިހާތަނަށް ޓީސީ ވާދަކުރި މުބާރާތްތަކަށް ބަލާއިރު ތިން މުބާރާތެއް ފިޔަވައި ހުރިހާ މުބާރާތަކުން ލިބުނީ ދެ ވަނަ އެވެ. އެ ޓީމަށް ލިބުނު ހަމައެކަނި ތަށްޓަކީ މިދިޔަ އަހަރު ބަންގްލަދޭޝްގައި ބޭއްވި ޝެއިހް ކަމާލް ކަޕެވެ.\nދެވަނަ މާޒިޔާ އަށް 38 ޕޮއިންޓާއެކު ލިބިފައިވާއިރު، ތިންވަނަ ލިބުނީ 36 ޕޮއިންޓާއެކު އީގަލްސް އަށެވެ. ހަތަރުވަނަ 28 ޕޮއިންޓާއެކު ނިއު ރޭޑިއަންޓް ސްޕޯޓްސް ކްލަބަށް ލިބުނުއިރު، 26 ޕޮއިންޓާއެކު ފަސްވަނަ ލިބުނީ ކްލަބް ގްރީން ސްޓްރީޓްސްއަށެވެ.\nލީގުގެ އެންމެ މޮޅު ގޯލު ކީޕަރަކަށް ޓީސީ އަށް ކުޅެމުން އަންނަ ނޭޕާލްގެ ގައުމީ ކީޕަރު ލިމްބޫ ކިރަން ކުމާރު ހޮވުނުއިރު، ފެއާޕްލޭ ޓީމަކަށް ހޮވިފައިވަނީ ގްރީން ސްޓްރީޓެވެ. މިފަހަރުވެސް ލީގުގެ އެންމެ މޮޅު ކުޅުންތެރިޔާގެ މަގާމު ހޮވާފައެއް ނުވެއެވެ.


SunOnline: NIhan ge dhauvathu Mahloof ah: Sarukaarun vakive idhikolha gulhivadaigannava!\nނިހާންގެ ދައުވަތު މަހްލޫފަށް: ސަރުކާރުން ވަކިވެ އިދިކޮޅާ ގުޅިވަޑައިގަންނަވާ!\nމުހައްމަދު މުޒައްޔިން ނާޒިމް 10 Mar 2019, 13:48\nނިހާން އަދި މަހްލޫފު އެކު މައްސަކަތް ކުރެއްވި އިރު ނޫސްވެރިންގެ ބައްދަލުވުމެއްގެ ތެރެއިން: މަހްލޫފު އެބުރު ޕީޕީއެމްއާ ގުޅިވަޑައިގަތުމަށް ނިހާން މަހްލޫފަށް ދައުވަތު ދެއްވި -- ސަން ފައިލް ފޮޓޯ\nކުޅިވަރާ ބެހޭ ވަޒީރު އަހްމްދު މަހްލޫފު ސަރުކާރު ހިންގާ މައި ޕާޓީ، އެމްޑީޕީން ވަކިވެ އިދިކޮޅު ފަރާތްތަކާ ގުޅިވަޑައިގަތުމުގެ ދައުވަތު، އިދިކޮޅު މައި ޕާޓީ ޕީޕީއެމްގެ ޕާލިމަންޓަރީ ގުރޫޕުގެ ލީޑަރު ވިލިމާލެ ދާއިރާ މެމްބަރު އަހްމަދު ނިހާން ހުސައިން މަނިކު ދެއްވައިފި އެވެ.\nމަހްލޫފުއާ ގުޅޭ މަސައްލައެއް އެންޓި ކޮރަޕްޝަން ކޮމިޝަނުން ބަލަމުން ގެންދާނީ މިވަގުތު އޭނާ ހުންނެވީ ވަޒީރު ކަމުގެ ސަސްޕެންޝަނެއްގައެވެ.\nމަހްލޫފާ އެކު ސިޔަސީ މައިދާނުގައި އެކޮށް ގިނަ ދުވަސްތަކެއް މީގެ ކުރިން ކުރެއްވި ނިހާން މިއަދު ކުރެއްވި ޓްވީޓެއްގައި ވިދާޅުވީ، ރާއްޖެ ދުށް ހިތްވަރުގަދަ ކެރޭ ސިޔާސީ ބަތަލުން އުފެއްދެވީ ޑީއާރުޕީ އަދި ޕީޕީއެމް ތެރެއިން ކަމަށެވެ.\n"ހިތްވަރު ގަދަ ކެރޭ ސިޔާސީ ލީޑަރުން އުފެދިފައިވަނީ ޑީއާރުޕީ، ޕީޕީއެމް ތެރެއިން. ޒުވާނުންގެ ވަޒީރު އަހްމަދު މަހްލޫފް ވެސް ދެން އަވަހަށް ވަޑައިގަންނަވާ،" މަހްލޫފު އާއެކު ޑީއާރުޕީ އަދި ޕީޕީއެމްގައި އިސްކޮށް މަސައްކަތް ކުރެއްވި ނިހާން ވިދާޅުވިއެވެ.\n"ދޮގުވެރި/ މަކަރުވެރި އެމްޑީޕީ" ދޫކޮށް "ރަައްޔިތުންގެ ފަޅިއަށް" އެރުމަށް މަހްލޫފަށް ނިޙާން ދައުވަތު ދެއްވި އެވެ.\nFahakah Ais Raajje Dhuh Enmme Hivvaru Gadha, Kerey Siyaasee Bathalun Ufedhifa Vanee DRP PPM therein, Zuvaanunge Vazeeru @AhmedMahloof ves Dhen Avahah, Thiya Dhoguveri/ Makaruveri MDP Dhookoh, Raiyyithunge falhi ah Badhaluve vadaigannavaa. #SarukaaruMDPahMajlisIdhikolhah #2019 pic.twitter.com/KDnzlJ4dRS\n— Ahmed Nihan (@ahmed_nihan) March 10, 2019\nނިހާން ކުރި ޓްވީޓަށް ރައްދު ދެއްވާ މަހްލޫފް ވިދާޅުވީ، އޭނާ ހުންނަވީ ރައްޔިތުންގެ ފަޅީގައި ކަމަށާއި ވަޒީރުކަމުން ވަކި ކުރިޔަސް އަދި ގޭގައި ހުންނަ ޖެހުނަސް އޭނާ ހުންނަވާނީ އޭނާ ހުންނެވި ގޮތުގެ މަތީގައެވެ.\nމަހްލޫފު ސިޔާސީ މަސައްކަތް ފެއްޓެވީ އޭރުގެ ޑީއާރުޕީ އިން ނެވެ. އަދި ފަހުން ޑީއާރުޕީ ބައިބައިވެ، ރައީސް މައުމޫން އުފެއްދެވި ޕީޕީއެމް އުފެއްދުމުގައި އިސްކޮށް ހަރާކާތްތެރިވެ އެޕާޓީއާ މަހްލޫފު ގުޅިވަޑައިގެންނެވި އެވެ.\nރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ ދެ ދައުރު ފުރުއްވި މަހްލޫފާ ޕާޓީއާ މެދު މައްސަލަތަކެއް ޖެހި 2015 ވަނަ އަހަރު ފެބްރުއަރީ މަސް ތެރޭ މަހްލޫފު ޕާޓީން ވަކިކުރިއެވެ. އޭރު ޕީޕީއެމް އިން ބުނީ މަހްލޫފު ކަނޑާލުމަށް ނިންމީ އޭރުގެ އެޕާޓީގެ ރައީސް އަދި ކުރީގެ ރައީސް މައުމޫން އަބްދުލް ގައްޔޫމް އާ ގުޅޭ ގޮތުން މަހްލޫފު މަހްލޫފު ދައްކާފައިވާ ވާހަކަތެއްގެ ސަބަބުން އާންމުން މެމްބަރުންގެ ހިތްތަކުގައި ނުތަނަަވަސްކަން އުފެދޭތީ ކަަމަށް ބުނެެއެވެ.\nފަހުން މަޖިލިސްގައި އިންނެވީ އަމިއްލަ މެމްބަރެއްގެ ގޮތުގައި އިންނެވި މަހްލޫފު އޭރުގެ ސަރުކާރުގައި ހިނގި ބައެއް ގޯސް ކަންތައްތަކާ ދެކޮޅަށް ވާހަކަ ދައްކާ އޭރުގެ އިދިކޮޅު ފަރަތްތަކާއެކު މައްސަކަތް ކުރެއްވިއެވެ. ރައީސް ޔާމީންގެ ސަރުކާރާ ދެކޮޅަށް މަސައްކަތް ކުރައްވަން ފެއްޓެވި ފަހުން މަހްލޫފު ދެ އަހަރު ދުވަހުގެ ޖަލު ހުކުމެއް ވެސް އައެވެ.\nއެންމެ ފަހުން ނިމިދިޔަ ރިޔާސީ އިންތިހާބަށް ފަހު މަހްލޫފު ވެރިކަން ކުރާ އެމްޑީޕީއާ ގުޅިވަޑައިތަވެ.\nއެމްއެމްޕީއާރުސީގެ ބޮޑު ހިޔާނާތުގެ ފައިސާ ދައުރު ކުރުމަށް ބޭނުން ކުރި އެސްއޯއެފް އެކައުންޓުން މަހްލޫފުގެ އެކަންޓަށް 30،000 ޑޮލަރު ވަން މައްސަަލަ އޭސީސީން ދަނީ ބަލަމުންނެެވެ. އެ މައްސަލަ ބަލައި ނިމެންދެން ރައީސް އިބްރާހިމް މުހައްމަދު ސޯލިހް ވަނީ މަހްލޫފު ވަޒީރު ކަމުން ސަސްޕެންޑް ކޮށްފައެވެ.\nމަހްލޫފު ވިދާޅުވަނީ އެނާ ކޮރަޕްޝަންގެ ފައިސާގައި ޖެހިފައި ނުވާ ކަމަށާއި އެސްއޯއެފް އިން ކޮށްފައިވަނީ ޑޮލަރު ގަތުމުގެ މުއާމަލާތެއް ކަމަށެވެ. އަދި އެކަމުގައި އޭނާގެ ގާނޫނީ ކުށެއް ކޮށްފައި ވާ ނަމަ ވަޒީރު ކަމުން އިސްތިއުފާ ދެއްވާނެ ކަމަށް ވެސް މަހްލޫފު ވިދާޅުވިއެވެ.


Bodu Finolhu hamanujehumuga himeney bidheyseen dhookohllaifi - vNews.mv\nބޮޑުފިނޮޅު ހަމަނުޖެހުމުގައި ހިމެނޭ 19 ބިދޭސީން ދޫކޮށްލައިފި\nޒަމްޢަތު އަޙްމަދު ވަޙީދު 03 August 2020, 18:48\nބ. ބޮޑުފިނޮޅުގައި ހަމަނުޖެހުން ހިންގި މައްސަލައިގައި ހިމެނޭ 19 ބިދޭސީން ބަންދުން ދޫކޮށް، އިމިގްރޭޝަނާއި ހަވާލުކޮށްފައިވާ ފުލުހުން ބުނެފިއެވެ.\nރިސޯޓެއްގެ ގޮތުގައި ތަރައްޤީ ކުރަމުންދާ ބޮޑުފިނޮޅުގައި މަސައްކަތް ކުރަމުންދިޔަ ބިދޭސީން ހަމަނުޖެހުން ހިންގާފައިވަނީ މުސާރަ ނުލިބިގެން ކަމަށާއި މިކަމުގެ ތެރޭގައި އެތަނުގައިތިބި ދިވެހިންތަކެއް ރަހީނުކޮށް ހަމަނުޖެހުންތަކެއް ހިންގާފައިވާކަމަށް ރިޕޯޓްތައް ބުނެއެވެ.\nމިމައްސަލައިގައި އަމިއްލަ ހައިސިއްޔަތުން މަސައްކަތްކުރާ ގާނޫނީ ވަކީލުންގެ ޓީމުގައި ހިމެނޭ، ޤާނޫނީ ވަކީލް އައިމިނަތު ނަޝްއާ އާދިލް ވީނިއުސްއަށް މައުލޫމާތު ދެއްވަމުން ވިދާޅުވީ، އެޓީމުން މި 19 ބިދޭސީންނާއި ގުޅޭގޮތުން ގިނަ މައުލޫމާތުތަކެއް އެއްކޮށް، އެ މައުލޫމާތުތަކަށް ބިނާކޮށް ވަގުތީ ރިޕޯޓެއް އެކުލަވާލާފައިވާ ކަމަށެވެ.\nއަދި ބޮޑުފިނޮޅުގައި ހަމަނުޖެހުން ހިންގީ ހަމައެކަނި މުސާރަ ނުދީގެންކަމަށް ދެކެވޭ ވާހަކަތައް ޤާނޫނީ ވަކީލުންގެ ޓީމުން ވަނީ ދޮގުކޮށްފައެވެ.\nބޮޑު ފިނޮޅުގައި 16 މެއިގައި ބިދޭސީން ހަމަނުޖެހުން ހިންގާފައިވަނީ ހަމައެކަނި މުސާރަ ނުދީގެން ނޫންކަމަށާއި އިންސާނީ ކަރާމާތަށް އުނިކަން ލިބޭފަދަ ގޮތަކަށް އެ ބިދޭސީންނާމެދު އަމަލުކުރެވިފައި ވާކަމަށް އެތަނުން ވާހަކަދެކެވުނު ބިދޭސީންގެ ފަރާތުން އެނގިފައިވާ ކަމަށް އައިމިނަތު ނަޝްއާ އާދިލް ވިދާޅުވިއެވެ.\nނަޝްއާ ވިދާޅުވީ2ޖުލައިގައި އެރަށުގައި ހިނގައިދިޔަ ހަމަނުޖެހުމުގެ އަސްލަކީ މުސާރަ ލަސްވަމުން ދިޔުމާއި ގުޅިގެން 16 މެއިގައި ބޮޑުފިނޮޅުގައި ބިދޭސީ މަސައްކަތްތެރިން ކުރި އިހުތިޖާޖާއި ގުޅިގެން ސީލް މޯލްޑިވްސްގެ ފަރާތުން ތަފާތު އެކި ފަހަރުމަތިން ބިދޭސީ މަސައްކަތްތެރިންނަށް ބިރުދެއްކުމާއި ފުރާނައަށް ނުރައްކާވާގޮތަށް ދީފައިވާ އިންޒާރުތަކާއި ގުޅިގެން ހިނގައިދިޔަ ހަމަނުޖެހުމެއްކަން، ބިދޭސީންނާއި ދެއްކި ވާހަކަތަކުން އެނގިގެންދިޔަ ކަމަށެވެ.\nއަދި އެ އިހުތިޖާޖަކީ ސުލްހަވެރިކަމާއިއެކު ކުރި އިހުތިޖާޖެއް ކަމަށާއި އިހުތިޖާޖާއި ގުޅިގެން އެތަނުގެ އެއްވެސް ބަޔަކަށް ނުވަތަ މުދަލަކަށް ގެއްލުން ދީފައިވާކަން ފުލުހުން ފާހަގަކޮށްފައި ނުވާކަމަށްވެސް ވަކީލު ނަޝްއާ ވިދާޅުވިއެވެ.\nވަކީލު ނަޝްއާ ވަނީ ދިވެހިން ރަހީނުކުރިކަމަށް ދެކެވޭ ވާހަކަތައްވެސް ދޮގުކުރައްވާފައެވެ.\nބިދޭސީން ފުރަތަމަ ކުރި އިހުތިޖާޖާއި ގުޅިގެން ސައިޓްގެ މަސައްކަތްތައް ސީލް މޯލްޑިވްސްއިން ހުއްޓުމަކަށް ގެނެސްފައިވާއިރު، ސަރުކާރުން ލޮކްޑައުންނަށް ލުއިދިނުމުން އެތަނުގައި ތިބި ދިވެހިން ރަށަށް ދިޔުމަށް މަސައްކަތްފެށި ކަމަށާއި ދިވެހިން ސައިޓްދޫކޮށް ދާންފެށުމުން ބިދޭސީ މަސައްކަތްތެރިންގެ ނުތަނަވަސްކަން އިތުރުވިކަމަށް އެމީހުންގެ ވާހަކަތަކުން އެނގުނުކަމަށް ނަޝްއާ ވިދާޅުވިއެވެ.\nއަދި ސައިޓް ދޫކޮށް ދިވެހިން ހިނގައްޖެނަމަ، ކެއުމާއި ބުއިމާއި، ބޭސްފަރުވާގެ ކަންކަން ހުއްޓުމަކަށް އައުމުގެ ބިރު ހީވެ، 16 މެއިގައި ކުރިއަށްގެންދިޔަ އިހުތިޖާޖާއި ގުޅިގެން ސީލް މޯލްޑިވްސްއިން ތަފާތު އެކި ފަހަރުމަތިން ބިދޭސީންގެ ފުރާނައަށް ނުރައްކާވާގޮތަށް ބިރުދެއްކުމާއި އިންޒާރުގެ މެސެޖްތައް ދީފައިވާތީ ދިވެހިން ސައިޓްގައި ނެތުމުން، އެމީހުންގެ ފަރާތުން ލިބެމުންދިޔަ ހިމާޔަތާއި ރައްކާތެރިކަން ހުއްޓުމަކަށް އަންނާނެކަމުގެ ބިރު ބިދޭސީ މަސައްކަތްތެރިންގެ ހިތުގައި އުފެދުނުކަން އެމީހުން ދެއްކި ވާހަކަތަކުން ފާހަގަވިކަމަށް ނަޝްއާ ވިދާޅުވިއެވެ.\nއަދި 1 ޖުލައިގައި އެރަށުން ފޭބި ބައެއް ދިވެހިން އެމީހުންގެ ތަކެތި ބަލައި އެރަށަށް2ޖުލައިގައި ދިޔުމުން އެދިވެހިން ސައިޓުގައި މަޑުކޮށްދިނުމަށް އެމީހުންގެ ކިބައިން ބިދޭސީން އެދުނުކަމަށްވެސް ވަކީލު ނަޝްއާ ވިދާޅުވިއެވެ.\nއެ ދިވެހިން އެރަށުގައި މަޑުކޮށްދިނުމަށް އެދުނުތާ މާގިނައިރުތަކެއްނުވެ 8 ވަރަކަށް ފުލުހުން އެރަށަށް އެރިކަމަށާއި އެރަށުގެ ވަކި ހިސާބެއް ކަނޑައެޅުމަށްފަހު އިތުރު އެއްވެސް ތަނަކަށް ނުދެވޭނެކަމަށް ބުނެ ފުލުހުން އިންޒާރު ދީފައިވާ ކަމަށްވެސް ނަޝްއާ ވިދާޅުވިއެވެ.\nމިކަމާ ބިދޭސީން ނުރުހުން ފާޅުކުރުމުން ބިދޭސީންގެ ތެރެއަށް ފުލުހުން ކަރުނަގޭސްޖަހާ ބާރުގެ ބޭނުން ކޮށްފައިވާ ކަމަށްވެސް ވިދާޅުވިއެވެ.\nމި ހާދިސާ ހިނގިތާ މާގިނަ އިރުތަކެއް ނުވަނީސް ބިދޭސީ މަސައްކަތްތެރިއެއް ކައިރީހުރެ، ތުޅާދޫގައި ހުރި ސީލް މޯލްޑިވްސްގެ މެނޭޖިންގ ޑިރެކްޓަރަށް ބޮޑުބޭބެ ކިޔާ މީހަކަށް ފޯނުކޮށް، ބިދޭސީންނާއި ކުރިމަތިލުމަށް ގޭންގު ބަޔަކު ފޮނުވައިދިނުމަށް ސީލް މޯލްޑިވްސް އިން އެތަނުގައި ހަރަކާތްތެރިވާ ސުޕަވައިޒަރު އެދުނުކަމަށް ބިދޭސީއަކުވަނީ ބުނެފަ. މި ފޯނުކޯލަށްފަހު މި ދެންނެވި ބިދޭސީ މަސައްކަތްތެރިއާއަށް، ނުދަންނަ ނަންބަރަކުން އިންޒާރުގެ ފޯނު ކޯލެއް އައި. ކަރުބުރިކޮށްލާނަމޭ ބުނެފަ އެބަހުރި. އެހެން ހަދައިފިނަމަ އަނބިމީހާއާއި ދަރިފުޅަށް ވާނީ ކިހިނެއްހޭ ބުނެ ފުރާނައަށް ނުރައްކާވާ ގޮތަށް އިންޒާރުދީފައިވޭ.\nވަކީލު ނަޝްއާ ވިދާޅުވީ މި ކަންބޮޑުވުން އެރަށުގައި ހުރި ސުޕަވައިޒަރަށް ބިދޭސީން ހުށަހެޅި ކަމަށާއި އެފޯނުކޯލު އައިތާ މާގިނަ އިރުތަކެއްނުވެ ސަޕްލައި ދޯންޏަކާއި އިތުރު4ޑިންގީއެއް އެރަށުގެ ފަޅުތެރެއަށް ވަންނަނިކޮށް ބިދޭސީންނަށް ފެނިފައިވާ ކަމަށެވެ.\nއެއާއިއެކު އެރަށުގައި ތިބި ބިދޭސީން ރަށުގެ ޖެޓީއަށް އެއްވެ، އެމީހުން އެރަށަށް އެރިޔަ ނުދިނުމަށް މަަސައްކަތްކުރި ކަމަށެވެ.\nސަޕްލައި ދޯނީގައި 100 އެއްހާ މީހުން ތިބިކަމަށާއި އެމީހުންގެ އަތުގައި ތޫނު ހަތިޔާރު ހުރިކަމަށްވެސް ބިދޭސީންނާއި ހަވާލާދީ ނަޝްއާ ވިދާޅުވިއެވެ.\nއޭގެ ފަހުން ފުލުހުންނާއި އެކު އޭގެތެރެއިން ބަޔަކު އެރަށަށް އަރަން އުޅުނު. އޭގެ ފަހުން އެރޭ ދަންވަރު އަނެއްކާވެސް ބަޔަކު އެރަށަށް އަރަން އުޅުމުން އެމީހުންނަކީ ކުރިންވެސް އައިމީހުންކަމަށް ހީކޮށް އެމީހުންވެސް ހުއްޓުވަން މަސައްކަތްކުރިކަމަށް ބިދޭސީން ބުނި. އަދި އެ ފަހުން ބަންގަދޭޝްގެ އެމްބަސީން އެތަނުން ބިދޭސީއަކަށް ގުޅައި ހަމަނުޖެހުން ނުހިންގުމަށާއި ފުލުހުންނާއިއެކު އެމްބަސީގެ މީހުން ދާނެކަމަށް ބުނި. އެއަށްފަހު ފުލުހުންނަށް ދޭންޖެހޭ ހުރިހާ އެއްބާރުލުން ދީފައިވާކަމަށް ބިދޭސީން ކިޔައިދިން.\nނަޝްއާ ވިދާޅުވީ މިމައްސަލާގައި ހައްޔަރުކުރި ބިދޭސީންނަކީވެސް ސީލް މޯލްޑިވްސްގެ އެމްޑީއަށް ބޮޑުބޭބެ ކިޔާ މީހާ ފާހަގަކޮށްދިން މީހުންކަމަށް ހައްޔަރުކުރި ބިދޭސީންގެ ބަހުން އެނގޭ ކަމަށެވެ.\nނަޝްއާ ވަނީ މިހަމަނުޖެހުން ހިންގުމަށް މެދުވެރިވި، ސީލް މޯލްޑިވްސްގެ އެމްޑީއާއި އޭނާއަށް ބޮޑުބޭބެކިޔާ މީހާގެ އިތުރުން ސީލް މޯލްޑިވްސްގެ ފަރާތުން އެ ރަށާ ހަވާލުވެހުރި ސުޕަވައިޒަރުގެ މައްސަލަ ފުލުހުން ނުބަލާތީ އެކަމާ ކަންބޮޑުވުން ފާޅުކޮށް އެދެމީހުންގެ މައްސަލަތައް ބަލައިދިނުމަށް ފުލުހުންނަށް ގޮވާލައްވާފައެވެ.


ނޫސްވެރިކަމުގެ މިނިވަންކަމުގައި އަނެއްކާވެސް ރާއްޖެއަށް ކުރިއެރުން\n2018 އާއި ހަމަޔަށް ރާއްޖެ 17 ދަރަޖަ ދަށަށް ވެއްޓުނު\n2018 ވަނަ އަހަރު ނެރުނު ލިސްޓްގައި ރާއްޖެ އޮތީ 120 ވަނައިގައި\nމިއަހަރު ރާއްޖެ އޮތީ 72 ވަނައިގައި\n20 އޭޕްރިލް 2021 | އަންގާރަ 22:55\nރައީސް ޔާމިންގެ ސަރުކާރުގައި ރާއްޖެޓީވީގެ ނޫސްވެރިންނަށް ދިން އަނިޔާގެ ތެރެއިން\nދުނިޔޭގެ އެކި ކަންކޮޅުތަކުގައި ނޫސްވެރިކަމުގެ މިނިވަންކަން އޮންނަވަރުބަލައި ކޮންމެ އަހަރަކު އާންމު ކުރަމުން ދާ "ވާރލްޑް ޕްރެސް ފްރީޑަމް އިންޑެކްސް"އިން ދިވެހިރާއްޖެއަށް7ދަރަޖައިގެ ކުރިއެރުމެއް ލިބިއްޖެއެވެ.\nކޮންމެ އަހަރަކު އެއްފަހަރު 180 ގައުމު ހިމެނޭގޮތަށް އާންމު ކުރަމުންދާ ޕްރެެސް ފްރީޑަމް އިންޑެކްސްއަށް ބަލާއިރު، 2018 ވަނަ އަހަރު ނެރުނު ލިސްޓްގައި ރާއްޖެ އޮތީ 120 ވަނައިގައެވެ. އަދި 2019 އަނަ އަހަރު އާންމު ކުރި ލިސްޓްގައި ރާއްޖެ 98 ވަނައިގައި އޮތްއިރު، 2020 ވަނަ އަހަރު ނެރުނު ލިސްޓުގައި ރާއްޖެ އޮތީ 79 ވަނައިގައެވެ. އިތުރު7ދަރަޖައިގެ ކުރިއެރުމާއެކު މިއަހަރު ރާއްޖެ އޮތީ 72 ވަނައިގައެވެ.\nއާރުއެސްއެފް ގައިވާގޮތުން ރާއްޖެ ލިސްޓުގެ ފަހަތަށް މީގެކުރިން ވެއްޓުނީ ކުރީގެ ރައީސް ޔާމީންގެ ވެރިކަމުގައި ހިނގާދިޔަ ކަންތައްތަކުގެ ސަބަބުންނެވެ. 2013 ވަނަ އަހަރު ޔާމީން ވެރިކަމާއި ހާވާލުވެވަޑައިގެންނެވި އިރު ރާއްޖެ އޮތީ ލިސްޓުގެ 103 ވަނައިގައެވެ. 2018 އާއި ހަމަޔަށް ރާއްޖެ 17 ދަރަޖަ ދަށަށް ވެއްޓުނެވެ. އޭރު ސަރުކާރުން މަޖިލީހުގައި އޮތް މެޖޯރިޓީ ބޭނުންކޮށްގެން ބޭނުންގޮތަކަށް ގާނޫނުތައްހަދައި އެކި މުއައްސަސާތަކުން އަމަލުކުރަމުން ދިޔަ ގޮތުގެ ސަބަބުން ޔާމީންގެ ވެރިކަމުގެ ފަސް އަހަރުވެސް ޕްރެސް ފްރީޑަމް އިންޑެކްސްގައި ރާއްޖެ ދިޔައީ ފަހަތަށެވެ.\nޔާމީންގެ ވެރިކަމުގައި އަބުރާ ބެހުން ޖިނާއީ ކުށެއްގެ ގޮތުގައި ކަނޑައަޅައި، 2016 ވަނަ އަހަރު ފާސްކުރި "އަބުރު ރައްކާތެރިކޮށްދިނުމާއި ޚިޔާލުފާޅުކުރުމުގެ މިނިވަންކަމުގެ ގާނޫނު" އަކީ ނޫސްވެރިކަމުގެ މިނިވަންކަން ގެއްލުމަށް ދިމާވި މައިގަނޑު އެއް ސަބަބުގެ ގޮތުގައި އެ ޖަމިއްޔާއިން ސިފަކޮށްފައި ވެއެވެ. އަދި ފުލުހުންގެ ފަރާތުން ނޫސްވެރިންނާއި މީޑީއާތަކަށް ކުރިމަތިވި ގޮންޖެހުންތަކާއި، ގާނޫނުތަކާއި، އިޖުރާއަތުތަކާ ޚިލާފަށް ނޫސްވެރިން ހައްޔަރުކޮށް ދައުވާ ކުރުމަކީ ރާއްޖޭގައި ނޫސްވެރިކަމަށް ކުރިމަތިވި އެންމެ ބޮޑު ގޮންޖެހުންތަކުގެ ގޮތުގައި ސިފަކޮށްފައި ވެއެވެ.\nމި ގާނޫނު ބޭނުންކޮށްގެން ރާއްޖޭގެ މީޑިއާތަކާއި ނޫސްވެރިންގެ މައްޗަށް އެތައް ދައުވާއެއް ކުރެވިގެން ދިޔައެވެ. ރާއްޖޭގެ މިނިވަން މީޑިއާތަކަށް ރައީސް ޔާމީނުގެ ވެރިކަމުގައި އެތައް ގޮންޖެހުންތަކާއި ކުރިމަތިލާންޖެހުނުކަމަށް އާރުއެސްއެފްއިން ފާހަގަކޮށްފައިވާއިރު، އެޖައްމިއްޔާއިން މިސާލެއްގެ ގޮތުގައި ނަގާފައިވަނީ 'ރާއްޖެޓީވީ'އެވެ. އެގޮތުން ރައީސް ޔާމީނުގެ ވެރިކަމުގައި ރާއްޖެޓީވީގެ ނޫސްވެރިންގެ މައްޗަށް ޖިނާއީ ދައުވާކޮށް، ރާއްޖެޓީވީގެ މައްޗަށް އަބުރުގެ ދައުވާކޮށް ހަތަރު ފަހަރެއްގެ މަތިން 3.7 މިލިއަން ރުފިޔާއިން ޖޫރިމައިނާކޮށްފައިވެއެވެ.\nއަދި އެންމެ ގިނަ ދުވަސްވީ ނޫސް "ހަވީރު" ހުއްޓާލަންޖެހުމާއި، ނޫސްވެރިޔާ މުހައްމަދު ރިލުވާން އަބްދުﷲ ގެއްލުވާލުމުގެ އިތުރުން ރަހުމު ކުޑަ ގޮތަކަށް މަރާލާފައިވާ ބްލޮގަރ ޔާމީން ރަޝީދު މަރާލުމުގެ ހާދިސާއަކީވެސް ޔާމީންގެ ވެރިކަމުގައި ހިނގައިގައިވާ ކަންތައްތަކެވެ.\nނަމަވެސް ރައީސް އިބްރާހިމް ސޯލިހު ވެރިކަމަށް ވަޑައިގެން ވަނީ އަބުރުގެ ގާނޫނު އުވާލައްވާފައެވެ. އެއާއިއެކު ރާއްޖެއަށް ނޫސްވެރިކަމުގެ މިނިވަންކަމަށް ކުރިއެރުންތަކެއް ލިބުނުކަން އާރުއެސްއެފް އިންވެސް ފާހަގަކޮށްފައި ވެއެވެ.\n21 އޭޕްރިލް 2021 | ބުދަ 16:18\nބޮޑު ކުރި އެރުމެއް މައުލޫމާތު ހޯދައި ލިބިދިނުމުގެ ގާނޫނާ އެއްގޮތްވާގުގެ ސަރުކާރުން އަމަލު ނުކުރާތީ ވަކިން ޚާއްޞަކޮށް މިނިވަންކަމަށް ހުރަސްއެޅޭގޮތަށް ހަދާފައިވާ އެއްބަސްވުމެއްގެ މައުލޫމާތު ސަރުކާރުން ސިއްރުކުރާތީ އިންފޮމޭޝަން ކޮމިޝަނަރ އިސްތިއުފާ ދީފިކަމަށް ބުނާތީއިވޭ. އެއީ ތެދެއްނަމަ ވަރަށްބޮޑު ކުރި އެރުމެއް އެލިބުނީ


Gaazee Hailam suspend, Yameen ge shareeathah vaanee kihineh?\nގާޒީ ހައިލަމް ސަސްޕެންޑް، ޔާމީންގެ ޝަރީއަތަށް ވާނީ ކިހިނެއް؟\nރައީސް ޔާމީންގެ ޝަރީއަތުގެ އަޑުއެހުމެއްގެ ތެރެއިން:--\nކުރީގެ ރައީސް އަބްދުﷲ ޔާމީންގެ މައްޗަށް މިއަދު ހުކުމް ކުރުމަށް ހަމަޖެހިފައި އޮތް ނަމަވެސް އެކަން ވަނީ ބަދަލުވެފަ އެވެ. މައްސަލަ ބައްލަވާ ގާޒީ، ކުރިމިނަލް ކޯޓުގެ އިސް ގާޒީ އަހުމަދު ހައިލަމްގެ ސަސްޕެންޝަނާއެކު މުޅި މައްސަލަ ވަނީ ހުއްޓިފަ އެވެ.\nރައީސް ޔާމީންގެ ޝަރީއަތަކީ އެކަށީގެންވާ މުއްދަތެއްގައި ޝަރީއަތް ނިންމާލި މައްސަލައެކެވެ. މިދިޔަ މަހު އަޑުއެހުންތައް ނިންމާލާފައިވާއިރު މިއަދަށް ހުކުމް އިއްވުމުގެ އަޑުއެހުން ތާވަލުކުރީ ޖިނާއީ އިޖުރާއަތުގައި ބުނާ މުއްދަތަށެވެ. އެކަމަކު، ދެން އެ މުއްދަތުތައް ބަދަލުވެގެންދާނެ އެވެ.\nނަސްރުގެ ދުވަހުގެ ތަހުނިޔާ، ރައީސް އިބްރާހިމް މުހައްމަދު ސޯލިހާއި މަޖިލީހުގެ ރައީސް މުހައްމަދު ނަޝީދުގެ ކަރުގައި ޗޭނެއް ޖަހާފައިވާ ކުރެހުމަކާއެކު ގާޒީ ހައިލަމް ފޮނުއްވި މައްސަލަ ހޫނުވެ، އެ މައްސަލާގައި ގާޒީއާމެދު ފިޔަވަޅު އަޅާފައިވަނީ ވަރަށް އަވަހަށެވެ. ހައިލަމް ސަސްޕެންޑްކޮށްފައިވަނީ 60 ދުވަހަށްވުރެ ދިގު ނޫން މުއްދަތަކަށެވެ. މައްސަލާގެ ތަހުގީގު ނިންމައި އަޅާނެ ފިޔަވަޅެއް އަދި ނޭނގެ އެވެ.\nއެހެންކަމުން ރައީސް ޔާމީންގެ މައްސަލަ ވަރަށް ބޮޑަށް ދިގުލައިގެން ދާނެ ކަމަށް ބެލެވެ އެވެ. މައްސަލައެއްގެ ހުކުމާ ހަމައަށް ގޮސްފައިވަނިކޮށް މައްސަލަ ބައްލަވާ ގާޒީއަކު އެ މައްސަލައެއް ބެލުމަށް ނުކުޅެޖިއްޖެ ހާލަތެއްގައި އަމަލު ކުރާނެ ގޮތް ޖިނާއި އިޖުރާއަތުގެ ގާނޫނުގެ 152 ވަނަ މާއްދާގައި އެބަ އޮތެވެ.\nއެ މާއްދާގައިވާ ގޮތުން އެފަދަ ހާލަތެއްގައި އެ ކޯޓަކަށް ހާއްސަކުރެވިފައިވާ އެހެން ގާޒީއަކު އެ މައްސަލައިގެ ޝަރީއަތް ކުރިއަށްގެންދިއުމަށް ކަނޑައެޅިދާނެ އެވެ. ނުވަތަ އެ މައްސަލައިގެ ޝަރީއަތް އަލުން ބޭއްވުމަށް ކަނޑައެޅިދާނެ އެވެ. މި ނިންމުން ނިންމުމުގެ ބާރު އެ މާއްދާއިން ދީފައިވަނީ ކޯޓު ހިންގުމާ އެ ވަގުތަކު ހަވާލުވެ ހުންނަވާ ގާޒީއަކަށެވެ. މާއްދާގައިވާ ގޮތުން އެ ގާޒީ އެ ދެ ގޮތުން ކުރެ ނިންމަވާ ގޮތެއް މައްސަލާގައި ހިމެނޭ ދެ ފަރާތަށް އަންގަން ވާނެ އެވެ.\nއެހެން ގާޒީއަކާ މައްސަލަ ހަވާލުކުރި ނަމަވެސް އިޖުރާއަތް ފުރިހަމަ ކުރުމަށް އަޑުއެހުމެއް ބާއްވާނެ އެވެ. އަލުން ޝަރީއަތް ކުރަން ނިންމައިފިނަމަ، އަނެއްކާވެސް ދިގު މަރުހަލާއަކަށެވެ. ހެކިންގެ ހެކި ބަސް އަލުން ނަގައި، އެ ވާހަކަތައް އަލުން ދައްކަން ޖެހޭނެ އެވެ.\nމި ދެ ގޮތުން ކުރެ ގޮތެއް ކަނޑައެޅުމުގެ ބާރު މިހާރު ވަނީ ކުރިމިނަލް ކޯޓުގެ ގާޒީ އަލީ ރަޝީދު ހުސެއިނަށް ލިބިފަ އެވެ. ޖޭއެސްސީއިން ގާޒީ ހައިލަމް ސަސްޕެންޑްކުރީ ކުރިމިނަލް ކޯޓުގެ ހިންގުން ގާޒީ އަލީ ރަޝީދާ ހަވާލުކުރުމަށް ނިންމުމަށްފަހު އެވެ. އެހެންކަމުން ޔާމީންގެ މައްސަލާގެ ޝަރީއަތަށް ދެން ވާނެ ގޮތެއް އެނގިގެންދާނީ ގާޒީ އަލީ ރަޝީދު ނިންމަވާ ނިންމުމަކުންނެެވެ.\nގާޒީ އަލީ ރަޝީދަކީ މިދިޔަ ފެބުރުއަރީ މަހު ކުރިމިނަލް ކޯޓަށް ޖޭއެސްސީއިން ބަދަލުކުރި ގާޒީއެކެވެ. އޭގެ ކުރިން އޭނާ މަސައްކަތް ކުރެއްވީ ސިވިލް ކޯޓުގަ އެވެ. ގާޒީ އަލީ ރަޝީދަށް ކުރިމިނަލް ކޯޓުގެ ހިންގުން ހަވާލުކޮށްފައިވާއިރު އޭނާ ވަނީ ހައިކޯޓުގެ ފަނޑިޔާރު ކަމުގެ މަގާމަށް ވެސް ކުރިމަތިލައްވާފަ އެވެ.\nރައީސް އަބްދުﷲ ޔާމީން ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ޖޭއެސްސީ ރައީސް ޔާމީންގެ ޝަރީއަތް އަހުމަދު ހައިލަމް


ލަހޫ· 17 އޮކްޓޫބަރު 2019\nރާއްޖޭގެ ބޮޑު ސަރަހައްދަކަށް މޫސުމާބެހޭ ގައުމީ އިދާރާ (މެޓްއޮފީސް) އިން ވައިޓް އެލާޓް ނެރެފިއެވެ.\nމެޓް އޮފީހުން ވައިޓް އެލާޓް ނެރެފައިވަނީ، ހއ. އަތޮޅުން ފެށިގެން ދ. އަތޮޅުގެ ދެމެދުގެ ސަރަހައްދަށެވެ.\nމިއަދު 11:15 އިން ހަވީރު 15:00 އަށް ނެރެފައިވާ ވައިޓް އެލާޓުގައި ބުނެފައިވަނީ، ހއ. އަތޮޅާއި ދ. އަތޮޅާއި ދެމެދުގެ ރައްތަކަށް ގުގުރުމާއެކު ބޯކޮށް ވާރޭވެހޭނެ ކަމަށް ލަފާކޮއް ވައިޓް އެލާޓް ނެރޭ ކަމަށެވެ.\nކުރިއަށް އޮތް ވަގުތުތަކަށް މޫސުން ލަފާކޮށް މެޓް އޮފީހުން ވިދާޅުވީ، ރާއްޖޭގެ އެކިހިސާބަށް ވިއްސާރަކޮށް ގުގުރުން އެކަށީގެންވާ ކަމަށާއި، ބައެއް ރަށްތަކަށް ބޯކޮށް ވާރޭ ވެހޭނެކަމަށްވެސް ލަފާކުރެވޭ ކަމަށެވެ.\nބިގް ބޮސް ރުބީނާއާއި އަބިނަވް އާ ޖައްސާލައިފަ ހުންނަ ކަމުގެ ތުހުމަތު\n“ދެކުނުގެ އަތޮޅުތަކަށް އިރާއި އިރުދެކުނުން، އެހެން ހިސާބުތަކަށް ހުޅަނގުދެކުނާއި ހުޅަނގުން ގަޑިއަކު 05 މޭލާއި 15 މޭލާ ދެމެދުގެ ބާރު މިނުގައި ވައި ޖެހޭނެ. ވިލާގަނޑުގައި ގަޑިއަކު 35 މޭލުގެ ބާރުމިނަށް ވައިގަދަވުން އެކަށީގެންވޭ.”މެޓް އޮފީހުން ވިދާޅުވިއެވެ.\nމެޓް އޮފީހުން އިތުރަށް ވިދާޅުވީ، ރާއްޖޭގެ ކަނޑުުތައް އާދައިގެވަރަކަށް މަޑުވެފައި ވިލާގަނޑުގައި އާދައިގެވަރަކަށް ގަދަވާނެ ކަމަށާއި، ބޯކޮށް ވާރޭވެހި ގުގުރާނެކަމަށް ލަފާކުރެވޭތީ އެންމެހާ ފަރާތްތަކުން މޫސުމަށް ސަމާލުވުމަށް ދަންނަވާ ކަމަށެވެ.